ישיבת מליאה, כנסת 25, פרוטוקול מספר 13, 2022-12-13 00:00

יריב לוין: חברות וחברי הכנסת, היום י"ט בכסלו התשפ"ג, 13 בדצמבר 2022

יריב לוין:  אני פותח את הישיבה, ישיבת יום שלישי בשבוע, למרות שאנחנו גם סיימנו את הישיבה הקודמת היום

יריב לוין:      אנחנו עוברים לנושא הראשון על סדר-היום

יריב לוין:  רק לפניו – הודעה למזכיר הכנסת, בבקשה

דן מרזוק: ברשות יושב-ראש הכנסת, אבקש להודיעכם, כי הונחו היום על שולחן הכנסת –      לקריאה ראשונה, מטעם הממשלה: הצעת חוק העונשין (תיקון מס' 148) (תחולת הדין הישראלי על עבירת חוץ שנעברה בידי אזרח ישראלי או תושב ישראל), התשפ"ג–2022; הצעת חוק המידע הפלילי ותקנת השבים (תיקון מס' 4), התשפ"ג–2022; הצעת חוק המקרקעין (תיקון מס' 36) (התקנת עמדת טעינה לרכב חשמלי בבית משותף ודייני מקרקעין), התשפ"ג–2022; הצעת חוק איסור הלבנת הון (תיקון מס' 33) (העברת מידע מגופים ציבוריים מוסמכים), התשפ"ג–2022; הצעת חוק קבוצות רכישה, התשפ"ג–2022; הצעת חוק בתי הדין הדתיים הדרוזיים (תיקון מס' 23), התשפ"ג–2022

דן מרזוק:  תודה

יריב לוין: תודה למזכיר הכנסת

יריב לוין:  אני רק אומר לחברות וחברי הכנסת שאני תמה, בלשון עדינה, על התקדים הזה שבו ממשלה מניחה על שולחן הכנסת הצעות חוק לקריאה ראשונה, שאין בהן לא דחיפות ולא משהו דומה לזה כאשר אנחנו נמצאים בימיה האחרונים של הממשלה

יריב לוין:  בעיניי הדבר בלתי תקין, לא נכון ולא ראוי, ויש לי גם הרושם שהוא נועד למטרות שבינן לבין קידום החוקים והרעיונות שמאחוריהם לא בהכרח יש קשר הדוק

יריב לוין:  לכן, מטבע הדברים, גם אני וכמובן נשיאות הכנסת נפעיל את שיקול דעתנו בשאלה אם יש מקום לאפשר את הדיון בחוקים האלה, ואם כן – מתי

יריב לוין: אני עובר מכאן לנושא הראשון על סדר-היום – נאומים בני דקה

יריב לוין:  אני מפעיל את ההצבעה, ומי שמעוניין לדבר, אנא שילחץ על אחד מכפתורי ההצבעה – רצוי על "בעד" – כדי שתהיה רשימה מסודרת

יריב לוין:  בבקשה

יריב לוין:      אני מבין, חבר הכנסת מעוז, שאתה לחצת והעסק לא עבד

יריב לוין:  אני אכבד אותך בזכות להיות ראשון, מכיוון שסיימתי את כהונתי הקודמת בנאומים בני דקה עם נאום שלך, או לפחות הוא היה אחד האחרונים, אז אשמור על הרצף

אבי מעוז: אתה זוכר את המספר?     

יריב לוין: אני מניח שהגענו כבר למספרים הרבה יותר משמעותיים מאז

יריב לוין:  בבקשה

אבי מעוז: תודה, אדוני היושב-ראש

אבי מעוז:  ברכות לכולנו על כניסתך לתפקיד שאתה ראוי לו

יריב לוין: תודה רבה

אבי מעוז: נאום הנדסת תודעה מס' 66, והפעם על תורות הגזע

אבי מעוז:  ראש הממשלה היוצא לפיד פנה היום כאן במליאה לאימהות שהצביעו לליכוד ושאל: באמת רצית שאבי מעוז ילמד את הילדים שלך את תורות הגזע המבהילות שלו? האמת, לא כל כך מפתיע שמי שעשה למושג אנטישמיות טיפול המרה, ושהתהדר בזה שבשושלת שלו נמצא גם אותו האיש שראשי התיבות של שמו הם "יימח שמו וזכרו" ושבשמו נטבחו מיליוני יהודים לאורך שנות הגלות, מנסה כעת בפתטיות להנדס את תודעתם של אזרחי ישראל, כאשר הוא משווה בין הייחודיות של העם הנבחר, זהותו ויעודו האוניברסלי לבין הרשעות והשפל הנוראיים ביותר בתולדות האנושות שהתגלמו באידיאולוגיה הנאצית

אבי מעוז:  אני סמוך ובטוח שאין שום צורך להמליץ לרוב המוחלט של העם היושב בציון לאטום אוזניהם מהשנאה, ההסתה והשיסוי של לפיד וחבריו

אבי מעוז:  באמת, יאיר לפיד, אני מרחם עליך

אבי מעוז:  ברוך השם שהשלטון חוזר למי שאינם מתביישים בזהותם ובזהותה היהודית של המדינה

אבי מעוז:  תודה רבה

יריב לוין: תודה רבה

יריב לוין:  חבר הכנסת משה אבוטבול, בבקשה

יריב לוין:  ראש ישיבת המתמידים בנאומים בני דקה

משה אבוטבול: תודה רבה

משה אבוטבול:  ראשית, באמת, ברכות לך, ידידנו חבר הכנסת יריב לוין, על חזרתך, גם אם זמנית, אבל מבחינתנו מלאה ברגש של שמחה

משה אבוטבול:  אז ברכות על המינוי, שמבחינתנו מסמן תחילת דרך חדשה וטובה לעם ישראל, לכנסת ישראל

משה אבוטבול:  נאמין, בעזרת השם, שאתה תצליח בכל תפקיד שבו ישימו אותך

משה אבוטבול:  אנחנו מכירים עשרות שנים, אני ואתה, ואני יודע שתמיד אתה מוצלח

משה אבוטבול:       כעת לנאום בן דקה

משה אבוטבול:  כבוד היושב-ראש, כנסת נכבדה, היום חל י"ט בכסלו, שהוא גם ראש השנה לחסידות וגם חג הגאולה לזכר שחרורו מהכלא הרוסי של מייסד חסידות חב"ד, ר' שניאור זלמן מלאדי, זכר צדיק וקדוש לברכה, מחבר ספר התניא ושולחן ערוך הרב

משה אבוטבול:  ביום זה נערכות בכל העולם אלפי התוועדויות על ידי חסידות חב"ד – שכאן המקום להודות להם, בהזדמנות הזו, על תרומתם הגדולה והנכבדה במשך שנים רבות להפצת התורה והיהדות וערכי היהדות על פי בקשתו ודרישתו של הרעבע מלובביץ' והנחייתו במשך עשרות בשנים

משה אבוטבול:  אז ראשית, חג שמח

משה אבוטבול:      היום גם חלה הילולת הצדיק של המגיד ממזריטש, זכר צדיק וקדוש לברכה

משה אבוטבול:  אומר רק בשמו – אומר המגיד שישנם שלושה יסודות בעבודת ה' שאנחנו יכולים ללמוד מההתנהגות של התינוק: 1

משה אבוטבול:  בכל רגע שבו הוא זקוק לדבר מה, הוא עושה זאת על ידי בכי ודמעות ומשיג את זה; 2

משה אבוטבול:  תמיד הוא שרוי בשמחה ואינו דואג מה יאכל בארוחה הבאה, כמו שאומר דוד המלך: "כגָמֻל עֲלֵי אִמוֹ" – כמו תינוק שנמצא על אימו; 3

משה אבוטבול:  לעולם הוא אינו בטל, תמיד תמצא את התינוק עסוק בפעילות כלשהי

משה אבוטבול:  ואם נשכיל גם אנחנו לנהוג כך בעבודת השם יתברך, נראה סייעתא דשמיא בעמלנו

משה אבוטבול:  ומה אומר עוד המגיד זצ"ל? אהוב יהודי, והקדוש ברוך הוא יאהב אותך; עשה טובה ליהודי, ה' ייטיב איתך; קרב יהודי, וה' יקרב אותך

משה אבוטבול:  חג שמח לכל עם ישראל בכלל, ולחסידות חב"ד בפרט

משה אבוטבול:  תודה רבה

יריב לוין: תודה רבה

יריב לוין:  נמשיך על פי הסדר

יריב לוין:  חבר הכנסת יאסר חוג'יראת, בבקשה

יריב לוין:  חבר הכנסת חוג'יראת, השמות כתובים לנו בעברית ומנקדים לנו, אבל בין חי"ת לח'י"ת הם לא יודעים להבחין

יריב לוין:  אז איך הוגים נכון את השם שלך?     

יאסר חוג'יראת: ח'וג'יראת, כאילו בכ"ף

יריב לוין: כן, בסדר גמור

יריב לוין:  בח'א ולא בחא

יאסר חוג'יראת: אדוני יושב-ראש הכנסת, קודם כול ברכות על התפקיד

יאסר חוג'יראת:  אני רוצה לזעוק את זעקתם של חולים במחלות נדירות, במקרה הזה – החולים במחלת הPFIC- מה שנקרא באנגלית: Progressive familial intrahepatic cholestasis

יאסר חוג'יראת:  או כולסטוזיס תוך-כבדי משפחתי מתקדם

יאסר חוג'יראת:  מדובר במחלת כבד גנטית, נדירה וקשה, הפוגעת בתינוקות רכים כתוצאה מהצטברות מלחי מרה בכבד

יאסר חוג'יראת:  מדובר במחלה פרוגרסיבית מסכנת חיים

יאסר חוג'יראת:  תסמיני המחלה מופיעים במהלך השנה הראשונה לחיי החולים

יאסר חוג'יראת:  כרגע המענה הטיפולי הרווח הוא השתלת כבד, הליך שלא תמיד מתאפשר, וגם כרוך בסיכונים רבים

יאסר חוג'יראת:  ללא טיפול, הרבה מהחולים נפטרים בעשור השני לחייהם

יאסר חוג'יראת:  מעבר לסכנת החיים, המחלה גורמת לגרד קשה מנשוא

יאסר חוג'יראת:  דמיינו לכם ילדים קטנים מגרדים את גופם עד זוב דם

יאסר חוג'יראת:  עכשיו, בפעם הראשונה, הוגשה לסל התרופות תרופה למחלה

יאסר חוג'יראת:  היא חייבת להיכנס לסל על מנת שהתינוקות הרכים הללו יוכלו לחיות

יאסר חוג'יראת:  מומחים בארץ מעידים שהטיפול שהוגש לסל עשוי למנוע את הצורך בהשתלת כבד בקרב אותם ילדים

יאסר חוג'יראת:  כגנטיקאי איני יכול להשלים עם הסיטואציה הנוכחית, שבה לראשונה קיים טיפול יעיל עבור חולים אלו, אך בשל שיקולים כלכליים הוא יימנע מאוכלוסיות מוחלשות

יאסר חוג'יראת:  תודה

יריב לוין: תודה רבה

יריב לוין:  חברת הכנסת לימור סון הר מלך, בבקשה

לימור סון הר-מלך: אדוני היושב-ראש, כנסת נכבדה, נאום קול המשותקים מס' שלוש: אנחנו מסכמים היום שבוע נוסף של טרור ערבי בכבישי יהודה ושומרון שלצערי כמעט ולא דווח בשום מקום

לימור סון הר-מלך:  ביום רביעי האחרון נסעה הודיה מרטין, תושבת הר ברכה, מביתה לכיוון המרכז, ולצידה חברתה שבחודש השישי להריונה

לימור סון הר-מלך:  כמה דקות לאחר שיצאו מהיישוב, ארבו להן בצד הדרך מחבלים ערבים שרגמו את רכבן בסלעים

לימור סון הר-מלך:  רק בנס הבחינה הודיה במחבל שנייה לפני שהאבן פגעה במכוניתה, והספיקה להזהיר את חברתה, שהספיקה להסיט את ראשה במהירות בטרם ריסקה האבן את ראשה

לימור סון הר-מלך:  כל הרכב התמלא ברסיסים, חברתה של הודיה אף נפצעה בפניה מהרסיסים

לימור סון הר-מלך:  הנשים חזרו הביתה נושאות בקרבן טראומה שאותה יסחבו בשנים הקרובות בכל נסיעה

לימור סון הר-מלך:       פיגוע האבנים הזה מצטרף ל-71 פיגועי אבנים נוספים שהתרחשו השבוע, 12 ניסיונות רצח באמצעות בקבוקי תבערה וקרוב ל-10 פיגועי ירי לעבר חיילים ואזרחים בגזרת יהודה ושומרון

לימור סון הר-מלך:  הטרור הרצחני הפך לשגרת חייהם של חצי מיליון תושבים ביהודה ושומרון וגובה בכל שבוע נפגעים בגוף ובנפש

לימור סון הר-מלך:  הפיגועים האלה הם לא גזרת גורל ואסור לנו להשלים איתם

לימור סון הר-מלך:  הקץ להשתקה

לימור סון הר-מלך:  דם יהודי אינו הפקר

לימור סון הר-מלך:  תודה רבה

יריב לוין: תודה

יריב לוין:  חברת הכנסת אפרת רייטן מרום, בבקשה

אפרת רייטן: אחר צוהריים טובים, אדוני יושב-ראש הכנסת, ברכות לרגל חזרתך לתפקיד

אפרת רייטן:  אני צריכה לומר בגילוי נאות שכשאני נכנסתי לקדנציה של הכנסת הקודמת גם כיהנת כיושב-ראש, ואני מוקירה אותך גם על קבלת הפנים וגם על הדאגה

אפרת רייטן:  אז היה גם שומר חומות, אתה זוכר? דיברנו בטלפון אחרי שהיו העניינים ביפו

יריב לוין: תודה

יריב לוין:  אומר שגם אז זה היה לזמן קצר, אז אני יודע – יכול להיות - - -     

אפרת רייטן: לך תדע, אתה אומר

יריב לוין: זה גורלנו המשותף בהיבט הזה

אפרת רייטן: לך תדע

אפרת רייטן:  יחד עם זאת, אני מבקשת להעיר הערה בדקה שיש לי, וכבר פחות

אפרת רייטן:  אני חברה בוועדה המסדרת, והיה לי חשוב לבוא לכאן ולהיות כאן ביום ההוקרה לפצועי מערכות ישראל ופעולות האיבה, על אחת כמה וכמה עם המעורבות הרגשית והאינטנסיבית שהייתה לי כיושבת-ראש ועדת העבודה והרווחה

אפרת רייטן:  אני פוגשת פה חלק מהאנשים, גם פגשתי אותם במסדרון, והם באים לכאן

אפרת רייטן:  הבנתי שהתקבלה החלטה שאפשר יהיה לקיים את יום ההוקרה ואת המשך הדיונים של הוועדה המסדרת במקביל

אפרת רייטן:  אני מרגישה קרועה, אני אומרת לך בשיא הכנות

אפרת רייטן:  מצד אחד אני חברה שם ורוצה לשבת ולהקשיב לחבריי חברי הכנסת ולומר את דבריי ולטעון את טענותיי, אבל גם להיות כאן ולכבד את חבריי חברי הכנסת וכמובן את האורחים, ובעיקר את פצועי מערכות ישראל ונפגעי פעולות האיבה

אפרת רייטן:       אני שואלת: איך, למה? מה היה כל כך – האם הוועדה המסדרת יותר חשובה מפצועי מערכות ישראל ופעולות האיבה, עד כדי כך שאי-אפשר יהיה לעשות הפסקה אפילו של שעה – כי בסך הכול ראיתי שיש חמישה-שישה נואמים – לבוא כדי להכיר תודה, ולו בהקשבה, ביום המיוחד הזה? אז גם אם תוכל להשיב, זה יהיה מצוין, אבל היה לי חשוב לומר את זה

יריב לוין: כן, אני בוודאי אשיב

יריב לוין:  אני חושב שהשאלה ראויה, והיא במקומה, ואני גם אסביר

יריב לוין:  את יודעת, בסוף בחיים צריך לנסות למצוא פתרונות בין דברים שמתנגשים, ואי-אפשר לעשות תמיד את כל מה שרוצים בצורה המושלמת והמיטבית מכל ההיבטים, כי דברים לפעמים באים אחד על חשבון השני

יריב לוין:  אני חושב שהזכות של האופוזיציה לקיים פיליבסטרים ולקיים דיונים היא חשובה, וצריך להעמיד אותה – מכיוון שאנחנו עוסקים בפרלמנט – אולי בראש המדרג בהיבט הזה

תמר זנדברג: אה, נכון - - -     

יריב לוין: ולכן, את יודעת, חברת הכנסת זנדברג – השרה זנדברג – אני יכול להזכיר לך את השיחה שהייתה לי איתך בראשית ימי הקדנציה הקודמת, כשהתקשרתי אלייך במיוחד בגלל שחשבתי שמה שקורה בבניין הזה לא צריך לקרות, ואני לא רוצה להיכנס - -      

תמר זנדברג: על חבר אחד בוועדת הכספים הרעדתם את כל המדינה - -     

יריב לוין: - - אני לא רוצה להיכנס למה שענית לי אז

תמר זנדברג: - - עכשיו פיליבסטר זה גנבת הכנסת

תמר זנדברג:  את היום לנפגעי האיבה - -     

יריב לוין: אבל תראי, השרה זנדברג – בואי, אני רוצה לענות - - -          

תמר זנדברג: - - אין בעיה, נקיים על ישיבת ועדה

יריב לוין: כן, אני מבין, אבל - - -     

תמר זנדברג: פתאום עולם כמנהגו נוהג, אין בעיה, הכול בסדר

יריב לוין: את יודעת שאני יכול לומר על זה הרבה דברים - -      

תמר זנדברג: הדברים חזרו למקומם הטבעי, הימין בשלטון, ועכשיו הכול בסדר

יריב לוין: - - אבל אני אחסוך זה, ואפנה אותך לשיחה שקיימתי איתך אז

מיקי לוי: אדוני היושב-ראש, אנחנו לא שומעים אותך, או שתקרב או תבקש להגביה

יריב לוין: לא, לא, הכול בסדר, אני אקרב את המיקרופון

מיקי לוי: תודה

יריב לוין: אתה רואה, גם כאן אני מנסה לתמרן בין הרצון שישמעו אותי לבין זה שאני צריך איכשהו לקרוא את מה שכתוב עם משקפיים שמותאמים לראייה מרחוק, אז זה האתגר שאני מנסה להתמודד איתו

יריב לוין:       אני אגיד לך, השרה זנדברג, את יודעת, אפשר היה אז לעשות דברים אחרת ולא נעשו וחבל, אבל אני אומר לחברת הכנסת אפרת רייטן מרום - -     

תמר זנדברג: עוד לא מאוחר

יריב לוין: - - שלכן אני חשבתי שעדיף לא להגביל עד כמה שניתן את היכולת לקיים את הדיונים הארוכים בוועדה ומצד שני גם אי-אפשר ליצור מצב שכתוצאה מהדברים האלה חקיקה ודברים שצריכים לקרות לא יקרו

יריב לוין:  ואז לכאורה הפתרון המתבקש היה לדחות את הדיון הזה לאחר שאנחנו נסיים את סדר-היום, לסוף סדר-היום

יריב לוין:  לא רציתי לעשות את זה, כי חשבתי שעדיף שגם אם מישהו ייעדר מחמת זה שהוא יעדיף להיות באותה שעה בוועדה המסדרת, עדיף שהדיון החשוב הזה יתקיים בשעה נורמלית של היום, כאשר גם המוזמנים יכולים להיות כאן וגם ציבור שצופה בנו והנושא חשוב לו יוכל לעקוב אחר הדיון

יריב לוין:  מכאן ההחלטה שקיבלתי, שהיא, כמו כל דבר בחיים, נתנה את הפתרון הכי טוב שאפשר בין דברים שלא יכולים להסתדר אחד עם השני באופן מלא ביחד, ומכאן המצב

יריב לוין:  אני גם אומר שבאופן אישי אני מעריך מאוד את ההחלטה שלך לבוא הנה

יריב לוין:  אני חושב שזה חשוב מאוד

יריב לוין:  אני חושב שזה חשוב, כי בסוף יש רבים שיושבים בוועדה המסדרת ויכולים להמשיך, ונושאים שם את הדברים, וזו זכותם, ומי שחשוב לו באמת להיות בדיון הזה יכול להיות בו מבלי שהפסיד שם משהו דרמטי

יריב לוין:  לכן אני חושב שבסך הכול התוצאה הסופית היא לכבוד כולם ושומרת על היכולת לקיים את הדברים בצורה מסודרת

אפרת רייטן: ייאמר, אגב, שהדיון מאוד ענייני - - -       

יריב לוין: כך אני חושב שחשוב לעשות

יריב לוין:       מכאן אני מזמין בכבוד חבר כנסת שלשנינו יש חוב משותף לציבור – להשלים את המשימה שלנו מהקדנציה הקודמת בעניין הענישה הקולקטיבית, אחרי שמאז כבר לקחו לנו עוד שלושה משחקים מהמנוי, אז אני מזמין את חבר הכנסת סימון דוידסון בתקווה שהפעם נצליח במשימה הזאת

סימון דוידסון: נצליח, נצליח

סימון דוידסון:  תודה, אדוני היושב-ראש

סימון דוידסון:  חבריי חברי הכנסת, אז בהחלט רציתי לדבר על הנושא של הכדורגל וההבדלים בינינו לבין העולם, במיוחד במונדיאל, אבל אגיד לכם את האמת, קיבלתי חמש בקשות מחברים מאוד טובים שלי, חברי ליכוד מאזור נתניה, איפה שאני גר, ואני מאוד מאוד מחובר אליהם

סימון דוידסון:  הם ביקשו מאוד שאקריא פוסט שעלה בשעות האחרונות, פוסט שכתב נדב אבוקסיס, שהיה אחד מהשופרות של הליכוד בעבר והוא כותב כך: "ולא יקום לו חבר כנסת או שניים או אולי יותר מהליכוד, אחד עם ביצים, ויאמר לנתניהו 'עד כאן'? כזה שיזכיר לנתניהו מהי מפלגת הליכוד, מהם הערכים שעליהם ובגינם קמה, ולא ייתן יד לביזה? מה שמתחולל כרגע הוא חרפה

סימון דוידסון:  גם אחרי ה'אל תדאגו, יהיה חשמל בשבת' – תודה, אבל אני כבר מסודר עם סוללות" – הוא אומר

סימון דוידסון:  "לו בנט ולפיד היו מבטיחים 10% ממה שעושה כאן נתניהו, אלוהים ישמור איזו מהומות עולם הייתה קמה כאן

סימון דוידסון:  משרדים מתפרקים, החינוך מחולק לארבעה כמו היה תרנגולת מרוטה אחרי שחיטה

סימון דוידסון:  משרדים נתפרים רק כדי לדאוג לעוד ג'ובים, והכול 'כי גם הוא הם עשו'"

סימון דוידסון:  "משתדל לא לצפות בחדשות, לא להאמין לכל ספין, אבל החודש האחרון הוא ביזיון לליכוד, לימין ולמדינה"

סימון דוידסון:  ובסיום הוא אומר: ותחשבו על זה, כל חברי הליכוד

סימון דוידסון:  תודה

יריב לוין: תודה רבה

יריב לוין:  אחרון הדוברים, חבר הכנסת גלעד קריב, בבקשה

גלעד קריב: אדוני היושב-ראש, ראשית, ברכות על המינוי שלך

גלעד קריב:  אדוני היושב-ראש, חברי הכנסת הנכבדים, אתמול אחר הצוהריים ליווינו למנוחת עולמים את ניצב בדימוס חבר הכנסת לשעבר משה מזרחי

גלעד קריב:  הבית הזה, כמנהגו, בוודאי עוד יחלוק לו את הכבוד כפי שקבוע בתקנון, אבל מן הראוי להזכיר אותו גם היום, יום שבו הכנסת פותחת בבליץ של חקיקה, שבמסגרתו יש שתי הצעות חוק שעומדות בסתירה כל כך יסודית למורשת של האיש החכם והנחוש הזה: הצעה אחת שכל תכליתה להפוך את המשטרה לכלי שרת בידי פוליטיקאים, לפגוע בעצמאות שלה ולהבטיח שדרג פוליטי יוכל להתערב במדיניות של חקירות ובמדיניות של העמדה לדין, וההצעה השנייה היא הצעה שמבקשת להלבין שחיתות על ידי שינוי יסודי בכללי ובנוהגי הקלון בעקבות עבירות של נבחרי ציבור

גלעד קריב:      אני מבקש היום הזה, לזכרו של ניצב בדימוס וחבר הכנסת לשעבר משה מזרחי, להבטיח שאנחנו נעשה הכול בבית הזה, גם בשבתנו באופוזיציה, על מנת להגן על המורשת שלו, מורשת של מלחמה בשחיתות שלטונית והבטחת עצמאותה של משטרת ישראל כמשטרה במדינה דמוקרטית

גלעד קריב:  יהי זכרו ברוך

יריב לוין: תודה רבה

יריב לוין:  חברות וחברי הכנסת, עד כאן נאומים בני דקה

יריב לוין: מכאן אנחנו עוברים לנושא הבא על סדר-היום: ציון יום ההוקרה לפצועי מערכות ישראל ופעולות האיבה

יריב לוין:      חברות וחברי הכנסת, אנו מציינים כעת את יום ההוקרה השנתי לפצועי מערכות ישראל ופעולות האיבה

יריב לוין:  המאבק היום-יומי על ביטחונה של מדינת ישראל, שהחל טרם הקמתה ונמשך עד ימינו אנו, גבה לצערנו מחירים כבדים לאורך כל השנים

יריב לוין:  הצער, הכאב, האובדן והשכול לא דילגו על אף חלק מהחברה הישראלית, והותירו משפחות שכולות רבות, אשר גם ביום הזה אנו מחזקים אותן וזוכרים את יקיריהן

יריב לוין:       אבל המאבק על תקומתנו לא עלה רק במחיר דמים יקר; ישנם רבים אשר שילמו ועודם משלמים מחיר יקר בפציעות בגוף ובנפש

יריב לוין:  נכי ופצועי מערכות ישראל ופעולות האיבה נושאים עימם יום-יום את תוצאות המערכה לקיומה של מדינת ישראל ולקיומם של החיים בה

יריב לוין:       נכי צה"ל, כוחות הביטחון ומערכות ישראל צריכים לעמוד בכל ימות השנה לנגד עינינו ולקבל את המיטב ואת המרב שבכוחנו לתת

יריב לוין:  אין מדובר רק בהערכה וברחשי כבוד; יש צורך להבטיח שהם יוכלו להתקיים בכבוד; יש צורך להבטיח שכל טיפול, חדשני ככל שיהיה, יוכל לעמוד לרשותם

יריב לוין:  יש לעשות הכול כדי לתת להם את איכות החיים הטובה ביותר האפשרית, לאחר שלא אחת הם סיכנו את חייהם ושילמו מחיר כבד בגופם ובנפשם למעננו

יריב לוין:      מדינת ישראל חייבת לדאוג דאגה של אמת לפצועי פעולות האיבה, אשר אף הם שילמו ועודם משלמים בגופם ובנפשם מחיר כבד על עצם החיים בארץ הזאת ועל כך שהיוו מטרה לטרוריסטים שפלים, אשר ביקשו באמצעות הפגיעה בהם לפגוע ולשבש את חיי כולנו כאן

יריב לוין:       אני מבקש, בשם הכנסת כולה, להביע הוקרה והערכה לפצועי צה"ל ומערכות ישראל וכלל כוחות הביטחון ולפצועים בפעולות האיבה

יריב לוין:  אנו שולחים לכם מכאן ברכה חמה מכל הלב

יריב לוין:       אני מזמין את חברת הכנסת שרון ניר, בבקשה

שרון ניר: אדוני היושב-ראש, ראשית ברכות לך ואיחולי הצלחה

שרון ניר:  חבריי חברי הכנסת, זכות גדולה נפלה בחלקי להוביל היום את יום ההוקרה לנכי צה"ל ונפגעי פעולות האיבה, ואני שמחה שחלק מהם כבר הצטרפו אלינו

שרון ניר:  הם נמצאים איתנו החל מהשעה 14:30

שרון ניר:  התכנסנו באולם ירושלים, הם שוחחו עם שר האוצר, עם שר הביטחון, ועשו סיור, וכעת הם כאן איתנו

שרון ניר:  אני רואה את זה כזכות גדולה

שרון ניר:  הכבוד הוא לי להיות זו שמובילה בכנסת

שרון ניר:  אגיד שמדי שנה הכנסת מקיימת יום מיוחד ומצדיעה לאנשים הנפלאים אשר שילמו מחיר כבד מנשוא למען ההגנה על מדינת ישראל ועל מנת לשמר את מדינת ישראל כמעצמה אזורית, בעלת כוח המגן החזק ביותר שיש

שרון ניר:       עם ישראל מכיר ומוקיר את תרומתם של 60,000 נכי צה"ל ו-13,000 נפגעי פעולות האיבה

שרון ניר:  כל אחד מהם נושא עימו סיפור אישי יחיד ומיוחד, וכלל הסיפורים שלכם יחד מרכיבים הם הפסיפס וההיסטוריה שלנו כחברה

שרון ניר:    אחיי הגיבורים, מדינת ישראל עומדת על כתפיכם

שרון ניר:  סיפור גבורתכם יהיה חקוק לעד בדברי הימים של המדינה

שרון ניר:  בזכות עשרות אלפי פצועים, מצולקי גוף ונפש, אשר נושאים את צלקת המלחמה עד ימינו – בזכותכם אנחנו כאן

שרון ניר:       כקצינה בכירה בצה"ל נחשפתי לסיפורים אישיים, הרואיים ומעוררי הערצה של חיילים ומפקדים בעלי תעצומות נפש אין-סופיות, שעל אף ולמרות הפציעה הקשה שגבתה מחירים באירוע הפגיעה וביום שאחרי, הם נלחמו בעבר וממשיכים להילחם יום-יום

שרון ניר:       סיפור הדרך של חברי אלוף משנה שי סימן טוב זכור לי באופן אישי

שרון ניר:  הוא אלוף משנה שעדיין מכהן

שרון ניר:  פגשתי את שי כמה חודשים לפני צוק איתן, בעת ביקורי בגדוד 12 של גולני, ונחשפתי לגדוד מפואר, לעוצמה אישית בלתי רגילה של מג"ד ערכי, נחוש וחדור מטרה

שרון ניר:       ב-24 ביולי 2014, בעיצומו של מבצע צוק איתן, הוטלה על שי משימת איתור והשמדת מנהרה בשג'אעיה

שרון ניר:  במהלך המשימה נפלה קורת בטון על ראשו, שי נפצע אנושות והובהל לשיקום ארוך מנשוא

שרון ניר:  כשביקרתי את אלוף משנה שי בשיקום בבית החולים, כשהוא במצב קשה מאוד, הבחנתי שמול פניו, מול המיטה, תלויים להם מדי גולני לנגד עיניו, כמבקש לקבוע לעצמו יעד ברור – שלמדים האלה הוא חוזר

שרון ניר:  וכך קרה

שרון ניר:  למרות מצבו הקשה והשיקום הארוך, שאותו הגדיר כמלחמה הקשה ביותר שהוא לחם בה, יותר מזאת שבעזה, תעצומות הנפש של שי אפשרו לו להתמודד עם הפציעה באופן מעורר השתאות ולחזור לשרת בצה"ל ולהכשיר את דור המפקדים הבא

שרון ניר:       הסיפור של שי הוא סיפור של דבקות בערכים, דבקות במשימה ונחישות, והמשך שירותו הצבאי מראה מחויבות כלפי המדינה, כלפי צה"ל, כלפי מפקדיו וכלפי חייליו

שרון ניר:  אלוף משנה שי הוא דוגמה אחת מני רבות לגיבורים שניצבים לפנינו היום

שרון ניר:  גיבורים שמלווים בסביבה ובמשפחה עוטפת, המתמודדת עם ההשלכות של הפציעה והפגיעה הקשה

שרון ניר:  משפחות בעלות תעצומות נפש נדירות ויכולת הכלה, שהן דוגמה ומופת לארץ ישראל היפה

שרון ניר:  אני רוצה בהזדמנות הזאת להודות למשפחות של כולכם

שרון ניר:  חלקן גם נמצאות איתנו היום

שרון ניר:      אני גאה להיות חלק ממפלגה ששמה בקדמת הבמה את המשרתים בצה"ל ואת גיבורי ישראל

שרון ניר:  אחד הצעדים החשובים שהוביל יושב-ראש מפלגת ישראל ביתנו, שר האוצר אביגדור ליברמן, בשנה החולפת היא העברת רפורמת נפש אחת

שרון ניר:  רפורמת נפש אחת היא הביטוי החזק ביותר של החברה הישראלית לחוב המוסרי העצום שיש לנו אליכם, אחינו הגיבורים

שרון ניר:  הרפורמה נועדה לשדרג את איכות החיים שלכם, אלו שלחמו ותרמו בצורה בלתי רגילה לתחושת הביטחון של כולנו, בכך שהיא מייעלת את מנגנון התגמולים מבלי להערים קשיים ביורוקרטיים

שרון ניר:  יש שיפור גדול, אבל הדרך עוד ארוכה, וראוי שמדינת ישראל תעשה הכול כדי להביא לפצועים ולבני משפחותיהם את הטיפול והתמיכה הראויים להם

שרון ניר:  תודה רבה

יריב לוין: תודה רבה לחברת הכנסת שרון ניר

יריב לוין:  אני מזמין את חבר הכנסת אופיר אקוניס, בבקשה

אופיר אקוניס: תודה, אדוני היושב-ראש החדש-ישן, ברוך שובך לכיסא היושב-ראש

אופיר אקוניס:  אני חושב שהיום ב-11:00 השלמנו את השלב הראשון במהפך הפוליטי שבחר בו הציבור הישראלי ב-1 בנובמבר 2022

אופיר אקוניס:  ברכות לך, אדוני, ולכנסת העשרים-וחמש

אופיר אקוניס:      פצועי צה"ל, נכי צה"ל, נפגעי הטרור, העם היהודי ששב לארצו סבל מהטרור הערבי מראשית חידוש היישוב היהודי בארץ ישראל ומתחילת הציונות

אופיר אקוניס:  פעולות האיבה החלו מאמצע המאה ה-19 ונמשכות ברצף עד ימינו

אופיר אקוניס:  מאורעות תרפ"ט – בעצם היו פיגועים גם לפני כן, אבל במידה רבה מאוד המאורעות של 1920 מסמלות אולי יותר מכול את תחילתו של גל הטרור של הכנופיות הערביות

אופיר אקוניס:  אחר כך, אדוני היושב-ראש, זמן קצר לאחר מכן, מאורעות תרפ"א

אופיר אקוניס:       המאורעות האכזריים של תרפ"ט, שכל אדם – יהודי, ציוני ושאיננו יהודי – שרוצה להבין, אדוני היושב-ראש, את מהות הסכסוך בין הציונות ובין ישראל לבין הכנופיות הערביות בארץ ישראל המערבית – קרוא יקרא, יצפה בתמונות, יבקר בבית הדסה; זה לא עניין של תמיכה בנסיגה לקווי 4 ביוני 67' או התנגדות לקווי 4 ביוני 67'

אופיר אקוניס:  ילדים קטנים, משפחות, נשים וטף, שהיו שכנים של הערבים בחברון עשרות שנים – התמונות מזעזעות כל בן אנוש

אופיר אקוניס:  אחר כך המרד הערבי, וכמובן מלחמות ישראל כולן, שנכפו על מדינת ישראל

אופיר אקוניס:  כל המלחמות נכפו על מדינת ישראל, ולא צריך תמיד להכניס את הוויכוח הפוליטי לעניין הזה

אופיר אקוניס:  כמובן הפיגועים הרצחניים במרכזי הערים, טרור הטילים על ערי ישראל

אופיר אקוניס:  גם יידוי אבנים הוא טרור שיכול להרוג

אופיר אקוניס:  הטרור הערבי אינו מבחין בין גברים, נשים וטף, והוא איננו מקרי

אופיר אקוניס:  הוא תמיד, אדוני היושב-ראש, תוצאה ישירה של שני גורמים: הראשון, הסתה שקרית, המצאת סיפור

אופיר אקוניס:  זה כבר התחיל ב-1920 – הפגיעה בהר הבית – לא היה ולא נברא, ואפילו משל לא היה

אופיר אקוניס:  אבל פרעות היו

אופיר אקוניס:  וזה היה תירוץ, שאגב נמשך עד היום

אופיר אקוניס:  עד היום

אופיר אקוניס:  וכמובן, הגורם השני הוא עידוד, הוראה של מנהיגות הכנופיות הערביות לפני קום המדינה, והכרזות המלחמה על מדינת ישראל לאחר כ"ט בנובמבר

אופיר אקוניס:      לפני שבועיים, אדוני היושב-ראש, התקיים במליאה דיון חגיגי לכבוד כ"ט בנובמבר

אופיר אקוניס:  אני אמרתי בו: הטרור הערבי שלפני קום המדינה וגם שאחריו איננו טריטוריאלי, הוא על עצם קיומנו

אופיר אקוניס:  והעובדה היא שהתגובה הערבית להחלטת האו"ם על הקמת המדינה – בעצם האו"ם החליט על הקמת שתי מדינות – מדינה יהודית ומדינה ערבית על שטחי ארץ ישראל המערבית – והתגובה הייתה פיגוע טרור נגד אוטובוס אגד ליד פתח תקווה, באותן שיטות של ירי מן המארב – לא מן המערב, דווקא אולי זה היה מצד אחר – ורצח תושב יהודי בעיר יפו

אופיר אקוניס:      ובכן, מערכות ישראל ופעולות הטרור גבו לא רק את חייהם של עשרות אלפי ישראלים, אלא הותירו עשרות אלפי פצועים בגוף וגם בנפש

אופיר אקוניס:  כל אדם שהיה במלחמה, במערכה או בזירת פיגוע ברחובות ישראל יודע שהפגיעה לעיתים איננה רק פיזית אלא גם נפשית

אופיר אקוניס:  הלם וטראומה לכל החיים

אופיר אקוניס:      אנחנו באופן אישי, אדוני היושב-ראש, יחד עם רבים מהיושבים, כולל השרים היוצאים והשרות היוצאות, מכירים עשרות משפחות וילדים משדרות ועוטף עזה, שמטווחות כבר למעלה מ-20 שנה, לפני וביתר שאת אחרי הגירוש מגוש קטיף, שגדלו, שכל חייהם – הם בעצם לא מכירים חיים אחרים בלי ירי טילים על ראשם

אופיר אקוניס:  הם גדלו בצל הטילים

אופיר אקוניס:  את חלקם אנחנו מכירים, נושאים בגופם ובנפשם את צלקת ההתבגרות בצל הטרור שהופעל נגדם מגיל ילדות ועד התבגרותם; חלקם התגייסו כבר לצבא, חלקם כבר השתחררו מן הצבא, אבל הטראומה עוד צרובה

אופיר אקוניס:      המערכות שנכפו עלינו, ממלחמת העצמאות ועד המערכות האחרונות, המלחמות, המבצעים, פיגועי התופת – לכולם מטרה אחת: להפחיד אותנו, לעצור את בניית המדינה, קודם כול את עצם הקמתה, כמובן את בנייתה, בעצם את רעיון התחייה הלאומית של העם היהודי בארץ ישראל; לפגוע בשגרת החיים, לפגוע בכלכלה, לשבור אותנו כעם וכאומה

אופיר אקוניס:  אתם, נפגעי פעולות האיבה ופצועי צה"ל, נכי צה"ל, בהתגברות היום-יומית על כל קושי ועל כל מכשול, מוכיחים שהטרור והמלחמות לא ינצחו אותנו

אופיר אקוניס:      אדוני היושב-ראש, בעוד זמן קצר, בעוד שבועיים וחצי או שלושה, תושבע כאן ממשלה חדשה

אופיר אקוניס:  על כל משרדי הממשלה ועל כל חברי הכנסת לא רק להמשיך ולעטוף את הנפגעים, לתמוך בהם, לחזק אותם, לעזור להם להשתקם ולהבריא, אלא לדאוג לכך שהביורוקרטיות הארוכות, הוועדות הבלתי-נגמרות, גם של משרד הביטחון וגם של הביטוח הלאומי ושל גופים אחרים ביורוקרטיים – ביורוקרטיות ארוכות, מיותרות ומסורבלות, שמוסיפות לכאב גם סבל יום-יומי – כולנו, כולנו, אדוני היושב-ראש, צריכים לעשות הכול כדי שהתופעות הללו פשוט תיפסקנה

אופיר אקוניס:  תודה

אופיר כץ: תודה רבה, חבר הכנסת אקוניס

אופיר כץ:  חבר הכנסת רם בן ברק, בבקשה

אופיר כץ:  עד שיגיע חבר הכנסת בן ברק, אני אציין שהייתה לי הזכות בכנסת האחרונה, ביחד עם שר הביטחון בני גנץ, לחוקק את החוק של ביטול מבחן ההכנסה, שבעצם יסייע לפצועים שלנו גם לעבוד ושלא יקזזו להם את זה, וגם לקבל את מה שמגיע להם

אופיר כץ:  בבקשה, חבר הכנסת בן ברק

רם בן ברק: תודה רבה, אדוני היושב-ראש

רם בן ברק:  כשאני עומד פה היום על דוכן המליאה ומדבר על פצועי צה"ל ובני משפחותיהם, אני מרגיש שאני צריך לדבר בחרדת קודש על אותם אנשים שהיו בתופת וחזרו משם פגועים בגופם ובנפשם, ושחייהם התהפכו ואינם כפי שהיו

רם בן ברק:  אנחנו, מדינת ישראל, צריכים לעשות ככל יכולתנו לעזור להם עד כמה שאפשר לחזור לחיים הקודמים, בטיפול ובתמיכה, ובראש ובראשונה בשיקום

רם בן ברק:       הרשו לי להתייחס היום במיוחד להלומי הקרב, פגועי הנפש, אנשים שכאשר מסתכלים עליהם לא רואים את פציעתם

רם בן ברק:  הם נראים רגילים, אבל נפשם אינה כבעבר

רם בן ברק:  הפציעה מנתקת אותם מהיכולת להשתלב, מהיכולת לעבוד, לפעמים מהיכולת לנהל חיי משפחה, ואצל חלקם חייהם אף הופכים לגיהינום

רם בן ברק:  בתפקידי כיושב-ראש ועדת החוץ והביטחון של הכנסת העשרים-וארבע נחשפתי לאנשים נפלאים שמתמודדים עם היכולת לתפקד בצורה סבירה

רם בן ברק:  נחשפתי לאנשים שחזרו מהתופת ולצערי הרב נחשפתי גם לאנשים שנפשם נפצעה בנסיבות אחרות, שמבחינת צנעת הפרט לא אפרט כאן, אך זה לא היה בקרב, זה כן היה בצבא

רם בן ברק:      איציק סעידיאן, שהאיר את הבעיה במעשה נואש ומזעזע של שרפת גופו, גרם לזעזוע אצל מדינה שלמה, ובעקבות אותו זעזוע החליטו להוציא לפועל את רפורמת נפש אחת

רם בן ברק:  לצערי, ואני אומר בכנות "לצערי", רפורמת נפש אחת מפספסת את העיקר ואת מה שהיה נכון להתמקד בו, וזה שיקום והחזרת פגועי הנפש לחברה בצורה שתאפשר להם לחיות חיים מלאים

רם בן ברק:  הבעיה של פגועי הנפש היא שפציעתם אינה נראית, שקשה להסביר אותה, קשה לאבחן אותה וקשה לדעת עליה, אבל התוצאות של הפגיעה הן לפעמים חוסר מסוגלות של אנשים לעבוד ולהתפרנס, חוסר מסוגלות לנהל חיי משפחה תקינים, התפרצויות זעם, דיכאונות ודברים אחרים, ולצערי חלק לא מבוטל מהם מסיים את חייהם בטרם עת

רם בן ברק:  אנחנו, חברי הכנסת חייבים לדאוג לכך שברפורמה המוצעת ובחקיקה נכונה נדאג לרווחתם של כלל פצועי צה"ל ונשים דגש מיוחד על פגועי הנפש, ובתוך זה – על השיקום שלהם ועל החזרה שלהם לחברה

רם בן ברק:  אסור לחסוך באמצעים, אסור לחסוך בתקציבים, אסור לחסוך במשאבים

רם בן ברק:  צריך לעשות כל דבר כדי להחזיר להם ולו במעט משהו מחייהם הקודמים

רם בן ברק:  אני מתחייב מעל הבמה הזו לעשות ככול יכולתי ולשכנע את כל הגורמים הרלוונטיים על מנת שכך יהיה

רם בן ברק:  היום הגשתי הצעת חוק שמבקשת לתקצב את בתי הלוחם כך שיהיו תלויים פחות בתרומות ויוכלו לתכנן קדימה פעילות לרווחת פצועי צה"ל

רם בן ברק:  זהו שלב אחד בקיום הבטחתנו לדאוג לנכי צה"ל

רם בן ברק:  אני מקווה ורוצה להאמין שהחוק יעבור בתמיכה של כל יושבי הבית – אופוזיציה וקואליציה

רם בן ברק:  תודה רבה לכם

אופיר כץ: תודה רבה, חבר הכנסת רם בן ברק

אופיר כץ:  חבר הכנסת מיכאל ביטון, בבקשה

מיכאל ביטון: אדוני היושב-ראש הישיבה הזאת, יושב-ראש הכנסת הנכנס יריב לוין – ברכות על היבחרך מחדש, וזאת תמונה מאוד יפה לראות את שניכם מסתודדים בפרהסיה

מיכאל ביטון:  ככה ראוי שייראו יושב-ראש נכנס ויושב-ראש יוצא

יריב לוין: כך היה תמיד, וכך יהיה

מיקי לוי: אנחנו מ-2013 עובדים יחד

מיכאל ביטון: אשריכם

מיכאל ביטון:  ואופיר כץ, ברכות על התפקיד הזה

מיכאל ביטון:       אני רוצה להגיד לכם איך נולד יום ההוקרה לפצועי צה"ל, איך והיכן הוא נולד, ואיך יכול להיות שהוא נולד רק ב-2014

מיכאל ביטון:  איפה היינו כל כך הרבה שנים שלא היה יום כזה בלוח השנה הישראלי? אז הזכויות הראשיות הן לאדם בשם אליעד אברקי, רכז של בני עקיבא בדרום ומנהל מפעלות של בני עקיבא, יחד עם אישה יקרה, יהודית לביא מירוחם, שאחיה הלום קרב

מיכאל ביטון:  אני ראש מועצה בירוחם ויהודית סובלת את הסבל של האח שלה, ומפגישה אותי איתו

מיכאל ביטון:  ואנחנו הולכים לכמה שעות למדבר, ואליעד אברקי מבני עקיבא אומר: מיכאל, לא יכול להיות שאין הוקרה לנכי צה"ל במדינה, איך הדבר הזה מתרחש? וסניף בני עקיבא ירוחם בא עם רעיון שכ"ט בנובמבר, יום הצהרת האו"ם על הקמת מדינת ישראל, יוקדש כולו להוקרת נכי צה"ל

מיכאל ביטון:  והיישום של היום הזה מתחיל באימוץ של עיריות את יום ההוקרה לנכי צה"ל: עיריית ירוחם, עיריית באר שבע, עיריית דימונה, וברוב הערים

מיכאל ביטון:  בשלטון המקומי הוכרז היום הזה, ומיידית במועצה המקומית

מיכאל ביטון:  ב-2014 קיבלה הממשלה החלטה לקדם את היום הזה ולהכיר בו כיום ההוקרה לפצועי מערכות ישראל ופעולות האיבה, ולהיות חלק מנוער ירוחמי שבסוף הוביל ליום ההוקרה הזה, שהוא הדבר הנוכח הזה בחיינו עכשיו כפעימה חיה כל שנה, שמחייבת אותנו להתמודד עם הנושא, לפעול בו, להוקיר ולא להתבייש יותר בנכי צה"ל, בין אם הם הלומי קרב ובין אם הם פגועים בגוף ובנפש

מיכאל ביטון:       אבל הוקרה זה דבר נחמד

מיכאל ביטון:  מעשים גדולים זה דבר קשה

מיכאל ביטון:  אני נבחר לכנסת ב-2019 ומקבל פניות של עידן קלימן ושל ארגון נכי צה"ל על מצב לא טוב בטיפול בנכי צה"ל בישראל

מיכאל ביטון:  אנחנו עדיין באופוזיציה, ואנחנו עושים יום עיון

מיכאל ביטון:  אני מקדם יום עיון בכנסת לנכי צה"ל, מזמין את בני גנץ כחבר כנסת מהשורה וחברי הכנסת מכל המפלגות להגיע

מיכאל ביטון:  תחשבו מי היחיד שלא בא ליום העיון הזה: ראש האגף לשיקום נכי צה"ל לא מגיע לכנסת ישראל – כן, מזמן, זה לא עכשיו – להקשיב לכאב, והכאב עצום

מיכאל ביטון:       וכמו כל דבר בחיים, אין מקרה

מיכאל ביטון:  כשם שיום הוקרת נכי צה"ל נולד בירוחם – אני נכה קטן של צה"ל; ב-1988 נפלתי על הפנים בהסתערות, כל הפה שלי הרוס

מיכאל ביטון:  על הדרך אני גם אח שכול, אז לבתי הלוחם אתה יכול להגיע

מיכאל ביטון:  שר הביטחון אומר: מיכאל, אתה תהיה השר לנושאים אזרחיים במשרד הביטחון, ומגדיר בממשלה את הסמכויות שלי

מיכאל ביטון:  אחת הסמכויות זה נכי צה"ל ומשפחות שכולות, ואני עומד מול 26 מנהלי אגפים במשרד הביטחון, ואני אומר להם בלי להתבייש, בנאום הפתיחה: טיפלנו במשפחות שכולות מצוין, וטיפלנו גרוע בנכי צה"ל

מיכאל ביטון:  יש כאלה שלא אהבו את האמרה הזאת, אבל היא הייתה מבוססת על ידע קודם

מיכאל ביטון:  ומאותו רגע הלכנו לעבוד

מיכאל ביטון:  אבל מה הייתה הבעיה? אין תקציב למדינה

מיכאל ביטון:  אתה רוצה להשקיע, לפתור בעיות? אתה מקבל טלפונים מקבל קשיים ואין תקציב

מיכאל ביטון:  בדחיפה ובברכה של שר הביטחון, ובהבנה שהלומי קרב, מה שרם ציין, זה הבעיה הדחופה ביותר והלא-מטופלת והלא-משוכללת, מצאנו 100 מיליון לסל שירותים מיידי של חירום להלומי קרב, וזה לא היה מספיק

מיכאל ביטון:      ב-4 באפריל 21, איציק סעידיאן, גיבור ישראל, לוחם בגולני, מצית את עצמו מול משרדי אגף השיקום

מיכאל ביטון:  האירוע הזה הופך את הנושא הזה למה שבראש סדר-היום הציבורי בישראל, גם בתקשורת וגם כאן, ומאיץ תהליך גדול מאוד, מוסכם, של כולם – של כל הבית הזה בממשלה הקודמת, והייתה לי הזכות להכין את הדבר הזה – לעשות את רפורמת נפש אחת, ופעם אחת ולתמיד לעשות מעשה

מיכאל ביטון:  ואגב, שואלים למה איציק סעידיאן הצית את עצמו, אז על פני הדברים היה לו סעיף של הלם קרב, אבל היו לו קשיים בבית הספר, וכשהוא דרש שיכירו בו כהלום קרב, אמרו לו: חלק מהבעיות שלך זה מהתיכון

מיכאל ביטון:  זאת אומרת, להיות מאגיסט בגולני, להסתער ולהיפצע בעזה אתה כשיר, אבל כשנכיר לך באחוזי נכות – נבדוק לך בתיכון

מיכאל ביטון:  זה חטא קדמון שעשינו עם הרבה מהאנשים

מיכאל ביטון:       הבאנו יחד את רפורמת נפש אחת; הבאנו 1

מיכאל ביטון: 3 מיליארד וביטלנו את מבחן ההכנסה שדיברת עליו, שהיה משפיל ולא עודד אנשים לעבוד – נכנסו לכיס של אנשים ובדקנו אם יש לו בית מאבא שלו

מיכאל ביטון:  מה זה קשור, אם הבן אדם שילם בגופו ובנפשו עכשיו, שבודקים אם יש לו בית עם שכירות מאבא שלו? מטילים את האחריות על הנכים על האבא, שאם יש לו דירה והוא נתן לו אז הוא כבר לא במבחן הכנסה

מיכאל ביטון:  וטיפלנו בטיפול הרפואי ובשכלול הטיפול בהלומי קרב; בבתים מאזנים; קיצור תורים; ניידות וטיפול במשפחות ובילדים

מיכאל ביטון:  הילדים סובלים לא פחות במשפחה של הלומי קרב, בן או בת הזוג סובלים לא פחות

מיכאל ביטון:  זה אירוע משפחתי, זה אירוע קהילתי

מיכאל ביטון:  אבל עשינו את זה

מיכאל ביטון:  עשינו את זה יחד, כל הבית הזה, פה אחד; עשינו את זה עם ארגון נכי צה"ל, עם עידן והצוות שלו, ואני מוריד את הכובע בפניו, וצברתי איתו מלא שעות עבודה; ואופיר סופר, שריכז את נושא הלומי הקרב בוועדת משנה; ועוזי דיין, האלוף, שנצמד לנושא הזה ולא הרפה

מיכאל ביטון:  כל הבית הזה עבד

מיכאל ביטון:  לא גמרנו את העבודה

אופיר כץ: מיכאל, בבקשה לסיים

מיכאל ביטון: טוב

מיכאל ביטון:  אתה מגביל אותי בזמן?     

אופיר כץ: נתתי לך כבר ארבע דקות אחרי

אופיר כץ:  אתה אומר דברים חשובים אז אני לא רוצה להפריע, אבל אתה כבר כפול מהזמן

מיכאל ביטון: חשבתי שהוויכוח שלי על הזמן יהיה עם יריב לוין

מיכאל ביטון:  יש לי רק עוד קצת, אבל אתה עלא כיפאק

מיכאל ביטון:  לא סיימנו את העבודה; הרפורמה לא מיושמת במלואה, היא צריכה להיות עד הסוף

מיכאל ביטון:  הממשלה החדשה שתקום ואנחנו בכנסת נדאג שהדבר הזה יתבצע

מיכאל ביטון:      אבל אני רוצה לסיים בקריאה לשני גופים – לקהילות, לרשויות ולמוסדות בישראל, ולצה"ל

מיכאל ביטון:  לקהילות ולרשויות ולמוסדות אני אומר: תרוממו את היום הזה

מיכאל ביטון:  תביאו את הגיבורים לקדמת הבמה – לבתי הספר, לאוניברסיטאות, לכנסים

מיכאל ביטון:  תוקירו אותם בפרהסיה, בלי להתבייש, שיבואו מן הפינה אל בימת הבמות הלומי הקרב והנכים, כפי שאנחנו מפארים את כל האוכלוסיות המיוחדות בישראל

מיכאל ביטון:       אבל יש לי קריאה אחת גם למפקדי צה"ל

מיכאל ביטון:  הלכתי לבסיסים בתפקיד שלי כשר במשרד הביטחון – זה הדבר האחרון שאני אומר – ואתה הולך בכל בסיס ואתה רואה אתר הנצחה לנופלים

מיכאל ביטון:  לא משנה איפה תהיה – סיירת גולני, סיירת הצנחנים, חטיבת גולני – אתה תראה חדר הנצחה

מיכאל ביטון:  ואני שואל את המפקדים: כל מבקר, כל חייל, כל לוחם הולך לחדר ההנצחה, אבל מה הסדירויות שלכם לנכי צה"ל? האם יש להם בית בבסיס? האם אתם מזמינים אותם כל חודשיים? האם ביום הספורט אתם מביאים אותם? האם אתם מוקירים אותם? האם אתם עושים מורשת קרב עימם? חובתו של צה"ל בבסיסים וחובתם של המפקדים להביא את נכי צה"ל שלהם לבסיסים, לחיילים, ואין מה להתבייש בהלום קרב כי הוא שילם את חובו לחברה, הוא גיבור ישראל

מיכאל ביטון:  תודה רבה

אופיר כץ: תודה רבה, חבר הכנסת ביטון

אופיר כץ:  חבר הכנסת יוסף טייב, בבקשה

יוסף טייב: ברכות, אופיר, אדוני היושב-ראש

אופיר כץ: תודה

יוסף טייב: ברכות לחבר הכנסת יריב לוין על התפקיד החדש – חדש-ישן

יוסף טייב:  אני רוצה באמת גם להודות למיקי לוי, חבר הכנסת מיקי לוי, היושב-ראש היוצא

יוסף טייב:  תודה על תרומתך לבית הזה ועל הקשר ההדוק שלך שיצרת עם הפרלמנטים הרבים ברחבי העולם

מיקי לוי: תודה

יוסף טייב: אדוני היושב-ראש, אדוני השר, גברתי השרה, יום ההוקרה לפצועי מערכות ישראל ופעולות האיבה הוא יום חשוב ומאחד, יום שיש בו את ההזדמנות להעברת מסר לחברה הישראלית כולה: שילמנו מהיר כבד בשביל המדינה הזאת, בואו נתאחד, נכבד אחד את השני, כי אין לנו ארץ אחרת

יוסף טייב:      המדינה צריכה להוקיר את לוחמיה שמסרו נפשם ונפצעו במערכות ישראל

יוסף טייב:  גיבורים אלו לעיתים נשכחים ואינם זוכים להערכה

יוסף טייב:  גבורתם וסבלם היום-יומי למעננו אינו נודע ברבים, ואכן, אין מתאים מהיום הזה כדי להוקיר אותם

יוסף טייב:  יש לזכור שבחובתנו להכיר ולהוקיר את אלה שחירפו נפשם, נפצעו בגופם ומשלמים בסבלם ובכאב את מחירה של הארץ הזו יום-יום ושעה-שעה

יוסף טייב:      מה הם יצאו להגן על הארץ ועל תושביה – אף אנו נגן עליהם, על זכויותיהם ועל שמירת איכות חייהם; מה הם נלחמו מתוך דבקות במשימה, תחושת שליחות ואמונה בצדקה דרכם – אף אנו נהיה שליחים טובים ונסייע באמונה גדולה ובמסירות נפש עד לרפואה שלמה, רפואת הנפש ורפואת הגוף שלהם

יוסף טייב:      אני עומד לפניכם היום ממקום ערכי

יוסף טייב:  אנחנו אמנם עומדים בימים של הקמת ממשלה חדשה, עם כל ההשלכות הקיימות במשא ומתן הקואליציוני, ימין ושמאל – יש ערך אחד שהוא מעל כל מחלוקת פוליטית: האנשים הגיבורים האלו, שנלחמו ונפצעו למעננו ותורמים יום-יום, שעה-שעה, ומתמודדים עם הפציעה

יוסף טייב:  בזכותם אנחנו יכולים לקיים כאן מדינה יהודית ודמוקרטית

יוסף טייב:  מרן הרב עובדיה יוסף, זכר צדיק לברכה, היה נוהג לומר: כשאתה רואה חייל, מחובתך לנשק אותו

יוסף טייב:  בזכותו אנו יכולים להיות כאן, לשבת וללמוד תורה, לשמר את הגחלת ולשמור את זהותה היהודית של מדינת ישראל

יוסף טייב:       גם באתוס של מדינת ישראל אנו מכירים את ההתייחסות הרצינית להרוגים, בקביעת יום הזיכרון לחללי צה"ל ועוד

יוסף טייב:  התייחסות זו חשופה לעין כול והיא חלק בלתי נפחד מההוויה הישראלית, ואילו הפצועים מוצאים עצמם במקום אחר לגמרי מבחינה חברתית

יוסף טייב:  גם במצבים שבהם מדינת ישראל דואגת למצבם הפיזי והכלכלי, פצוע מלחמה נושא את הצלקות על גופו ובנשמתו, והן מהוות עבורו תזכורת מתמדת לקרבות

יוסף טייב:  קשה לתחום את המקום שבו מסתיים הגוף ומתחילה הנפש, וקושי זה נוכח תדיר בעולמם של הנפגעים

יוסף טייב:  פעמים רבות הפציעה עדיין כואבת, הצלקות אינן נרפאות; האיבר שנכרת אינו צומח; הפרוטזה מזכירה בכל יום את סיפורי המלחמה; הכוויות עדיין שורפות; השמיעה הלקויה מזכירה את הפיצוץ; העיוורון החלקי או המלא מעורר את ברק אבק השרפה

יוסף טייב:  כל אלה מהווים התמודדות יום-יומית בסולם כאב, הפותח במגבלה ומגיע עד לפאתי הזיכרון הנורא

יוסף טייב:       אנחנו, חבריי חברי הכנסת, כנציגי ציבור עלינו להוביל את תוצאות היום החשוב הזה לתוצאות מעשיות

יוסף טייב:  הם מסתכנים בגופם ובנשמתם למעננו, ואנו מחויבים להשיב להם כגמולם ולא לשכוח לרגע שאנחנו בעלי חוב כלפיהם

יוסף טייב:  עלינו לעשות צדק

יוסף טייב:  הפצועים והנפגעים ראויים ליחס זה בזכות ולא בחסד, כיוון שהם נושאים בגופם ובנשמתם את המחיר הציבורי של כולנו

יוסף טייב:  לווינו מהם את הביטחון שלנו, ובשל כך אנו מחויבים להקל מעליהם ככל האפשר את כאבם

יוסף טייב:       הגישה הזו צריכה להיות כלפי כל אדם עם מוגבלות, בכל אופן שהוא – ניכר ושאינו ניכר – אולם נושאת עוצמה ונופך מיוחד כאשר מדובר בפצועי צה"ל ובמי שהיווה כתובת לטרור

יוסף טייב:  ברצוני להודות לכם

יוסף טייב:  פשוט תודה

אופיר כץ: תודה רבה, חבר הכנסת יוסף טייב

אופיר כץ:  חבר הכנסת אופיר סופר, בבקשה

אופיר סופר: אדוני היושב-ראש, חבריי חברי הכנסת, כבוד השר והשרה, קודם כול, ברכות

אופיר סופר:  אני חושב שבמבט חטוף על חברי הכנסת שנמצאים כאן כרגע ושהיו כאן בדקות האחרונות אפשר למצוא את האובדן ואת השכול, אפשר למצוא צלקות פיזיות מהקרב ומהאימונים, ואפשר למצוא גם צלקות נפשיות מהקרב ומפעולות האיבה

אופיר סופר:       אנחנו עם אחד, חברה אחת לוחמת, ששילמה ומשלמת בדמים יקרים את זכות קיומה כאן בארץ הזו

אופיר סופר:  ואולי החובה המרכזית שמוטלת עלינו היא לשמר את אותה גחלת, לשמר את אותה הדרך, את אותו מסר דווקא לצעירים, דווקא לדור הבא, שידע ויזכור וירגיש את החובה הגדולה להמשיך להילחם ולבנות את הארץ הזו

אופיר סופר:       יום ההוקרה לפצועי צה"ל ולנפגעי פעולות האיבה, אדוני היושב-ראש, הגיע מיוזמה של בחור במחוז דרום בבני עקיבא בשם אליעד אברקי, שלקח את היוזמה הזו מירוחם, בן העיר ירוחם - -     

אופיר כץ: הוא דיבר על זה

אופיר סופר: - - וטיפח אותה והביא אותה עד הלום

אופיר סופר:  צריך לומר בכנות ובישרות שהמשימה הזאת לא תמה ולא הושלמה, כי צריך ליצוק לה עוד הרבה תוכן

אופיר סופר:  בשנה שעברה דובר על כך שבשנה הזאת כבוד השר חילי טרופר יוביל חקיקה; השינויים הפוליטיים עשו את שלהם, אבל אנחנו נצטרך לראות איך אנחנו מקדמים ויוצקים תוכן ליום ההוקרה הזה

אופיר סופר:  התוכן הזה צריך להיות כלול הן בטקסים, הן בתקציב והן בבסיס התקציב, כי אותו אליעד אברקי ממשיך לשלוח לי הודעות פעם בשבוע שצריך לתקצב את היום הזה

אופיר סופר:  וכן, במקום שאנחנו – לא במקום – הדור הבא, תנועות הנוער, ארגון זהות, כל הארגונים שמתעסקים בזה, וכמובן ארגון נכי צה"ל, הם אלו שדואגים לכך שהדרך הזו – שהלפיד הזה, ברוח הגבורה של חנוכה הבא עלינו לטובה – תמשיך ותעבור מדור לדור

אופיר סופר:      אני בתור חבר כנסת עסקתי לא מעט בטיפול של פצועי צה"ל, בטיפול של נפגעי הפוסט טראומה ובטיפול של נפגעי פוסט-טראומה בעקבות לחימה בפרט

אופיר סופר:  צריך לומר בישרות, ונדמה לי ששמעתי את השר מיכאל ביטון מדבר על כך שהייתה פה עבודה מהאופוזיציה ומהקואליציה, מהאופוזיציה הקודמת הקודמת ומהקואליציה הקודמת

אופיר סופר:  בעניין הזה אין מחלוקת בין קואליציה לאופוזיציה

אופיר סופר:  זו סוגיה שהיא חשובה, והיא חשובה לכולם

אופיר סופר:  אבל גם כאן אני חושב שצריך לומר באומץ שלפצועי צה"ל מגיע 100% – מגיע 100% זכויות, מגיע 100% שיקום

אופיר סופר:  לפצועי צה"ל הלוחמים או שנפגעו בעקבות פעילות של לחימה או בעקבות אימונים בעצימות גבוהה לקראת פעילות מבצעית מגיע 200%

אופיר סופר:  אני אומר את זה כי מאוד לא נוח לדבר על זה

אופיר סופר:  מאוד לא נוח

אופיר סופר:  מאוד נוח להגיד: נשטח את הכול

אופיר סופר:  אבל אני יודע שאם לא נעשה את זה אנחנו פשוט נפגע באותם לוחמים שראויים לזה, שאנחנו רק נתרוצץ כדי להשלים ולהביא להם את הפרוטזה הכי טובה ואת הפסיכולוג הכי טוב ואת תאי הלחץ ואת כל הפתרונות האלו שאנחנו צריכים לעשות

אופיר סופר:  צריך לומר את זה בישרות ועם יד על הלב: כן, זה גם ערכי

אופיר סופר:  אני לא אמרתי להוריד מאף אחד כלום; אני רק אמרתי שבימים שאנחנו מדברים על ירידה במוטיבציה לשירות קרבי, אנחנו צריכים לדעת לשאת את הלוחמים על ראש שמחתנו

אופיר סופר:      עכשיו צריך לומר שרפורמת נפש אחת עשתה עבודה נפלאה ועבודה חשובה

אופיר סופר:  אני בזמנו, כשנכנסתי והקמתי את אותה ועדה שעסקה בטיפול בנפגעי פוסט-טראומה, דיברתי על שלוש נקודות מרכזיות: הראשונה עסקה בהכרה; השנייה הייתה בטיפול במשפחה; והשלישית – שיקום תעסוקתי

אופיר סופר:  אני חושב שבחלק מהנקודות התקדמנו, כמו למשל בסוגיית ההכרה, הוועדות שיצאו לבתי החולים, המודל של מנדלביץ', ויש עוד הרבה מלאכה, מלאכה שנעשית, אבל ישנם שני עוגנים שבסופו של דבר האדם קם בבוקר ורואה שאם אין לו משפחה ואם אין לו עבודה, אין לו איך להתחיל לעמוד על הרגליים

אופיר סופר:  חייל שיצא – לוחם מילואים שיצא למילואים, למבצע במילואים, ולפני היציאה שלו למילואים הוא עבד בתור רואה חשבון במשרד, והוא חזר אחר כך והוא לא יכול לשבת במשרד – אנחנו לא יכולים לתת לו לעדור בגינה

אופיר סופר:  אנחנו גם לא יכולים לשלם לו וזהו ובזה להירגע; אנחנו חייבים לעשות כל שביכולתנו כדי לשקם אותו

אופיר סופר:  וסוגיית השיקום היא הרבה יותר מהשמה; זה כרוך בליווי, בליווי מקצועי, בליווי פסיכולוגי, בפעילות הרבה הרבה יותר ממה שיש לנו

אופיר סופר:      כאן אני רוצה לקרוא, בהקשר הזה, את רפורמת נפש אחת – ואני אומר את זה לשר הביטחון הבא, ואני אומר את זה ליושב-ראש ועדת החוץ והביטחון וליושבת-ראש ועדת העבודה והרווחה הבאה, כולם – לדייק את רפורמת נפש אחת, לדייק אותה אל מול המטרות, אל מול הצרכים ואל מול היעדים

אופיר סופר:  אם אנחנו יכולים לבוא ולדבר ולחלק את הסוגיה לזכויות ולשיקום, אז להשקיע הרבה הרבה יותר בשיקום ופחות בזכויות

אופיר סופר:  השיח של הזכויות הוא מאוד פופוליסטי, הוא מאוד כיפי להתעסק איתו: נתת – סגרת; השיח של השיקום הוא הרבה יותר סיזיפי, אבל הוא הרבה יותר אמיתי, ולשם צריך ללכת

אופיר סופר:       אנחנו עם לוחם

אופיר סופר:  נמצאים כאן חברים שנפגעו בפעולות איבה

אופיר סופר:  נמצא כאן דב קלמנוביץ', שהיה משנה לעיריית ירושלים, שסיפור הפציעה שלו מוכר וידוע

אופיר סופר:  אני חושב שבמדינת ישראל הסיפור של נפגעי פעולות איבה הוא לא עורף, הוא החזית

אופיר סופר:  הוא החזית, והוא מלווה אותנו בהתיישבות ובעוטף עזה, ביהודה ושומרון ובגליל, וגם בירושלים, ולצערי היום גם במרכז הארץ

אופיר סופר:  לפעמים הדבר הברור והמובן מאליו שחיים פה בארץ ישראל, במדינת ישראל, ולא משלמים מחיר, לצערנו הוא לא ברור מאליו

אופיר סופר:  זה לא היום-יום, וחובה עלינו לדעת ולשאת את אותם נפגעי פעולות איבה על ראש שמחתנו

אופיר סופר:       אני רוצה לאתגר כאן את הקדנציה הבאה של הקואליציה והאופוזיציה

אופיר סופר:  אני טוען שיש לנו פער בטיפול בנפגעי פעולות האיבה

אופיר סופר:  אני יודע שנעשית עבודה נפלאה במסגרת הביטוח הלאומי, אבל לתחושתי הטיפול בבנים של, בליווי שלהם, בבני המשפחות – ואני אומר את זה על סמך לא מעט שיחות ולא מעט מפגשים, ולשמחתי הפכתי להיות איזושהי כתובת לכל הסוגיות האלו – יש לנו פער אמיתי בעניין הזה

אופיר סופר:  אנחנו מוכרחים, אנחנו חייבים לקחת את הנושא הזה כסוגיית ליבה ולטפל בזה

אופיר סופר:  נכון שאת תסכימי איתי?     

אופיר כץ: תודה

אופיר סופר: אני רואה ופתאום אני קולט אותך מולי, ואני אומר, כן, כאילו זה פשוט לי, וברור לי שגם מיקי לוי יסכים איתי, וברור לי שרבים יסכימו איתי בעניין הזה

אופיר כץ: משפט סיכום

אופיר סופר: זהו

אופיר סופר:  חובה עלינו לתקן, חובה עלינו לעשות

אופיר סופר:  תודה רבה

אופיר כץ: תודה רבה, חבר הכנסת סופר

אופיר כץ:  חברת הכנסת לימור סון הר מלך, בבקשה

לימור סון הר-מלך: אדוני היושב-ראש, כנסת ישראל הנכבדה, את דבריי היום אני בוחרת להקדיש לאלפים רבים של נכים שקופים המתהלכים בינינו; כאלה שהצלקות שלהם מוטבעות לא בגופם, אלא בנפשם – אלו הם נפגעי החרדה

לימור סון הר-מלך:  בדרך כלל יש בכל אירוע כמה נפגעי חרדה, שמי סופר, ונכים הסובלים מפוסט-טראומה

לימור סון הר-מלך:  הם מסתובבים בינינו ונראים אנשים רגילים לחלוטין, אך עמוק בליבם עדיין צרוב הפצע הקשה והמדמם שמלווה אותם בכל רגע ומנווט את ספינת חייהם

לימור סון הר-מלך:       למרבה הצער, לפני כ-20 שנה הצטרפתי אף אני לאלו הקרואים נפגעי פעולות איבה, בפיגוע ירי שבו איבדתי את שולי בעלי ונאלצתי באותו יום ממש, שלוש שעות לאחר מכן, ללדת את בתנו שרה בניתוח חירום בעקבות הפציעה שספגתי אף אני

לימור סון הר-מלך:      ביום שאחרי התקשיתי להבין כיצד השמש זורחת ועולם כמנהגו נוהג

לימור סון הר-מלך:  כל העולם שינה גוון

לימור סון הר-מלך:  פגיעה פוסט-טראומתית היא אירוע שבו החיים נעצרים ומתחילים מחדש ביקום אחר

לימור סון הר-מלך:  הדבר המרכזי שנתן לי את הכוח לעמוד מחדש על הרגליים ולשקם את חיי הוא החיבוק הענק, האמון והתמיכה שהעניקה לי הסביבה הקרובה: החברים, השכנים, בני המשפחה, מורים לדרך

לימור סון הר-מלך:  ומעל הכול – וזאת נקודה שאני רוצה שתקשיבו לה טוב – זו האמונה; האמונה שלי שלא נחלשה; האמונה שלי בבורא עולם, שמנהיג את העולם בטוב ובחסד נצחיים גם כשהחושך והכאב חולש על הכול

לימור סון הר-מלך:  בנוסף לכך האמונה בצדקת הדרך ובבשורה שיש לעם המופלא שלנו להביא לעולם

לימור סון הר-מלך:       אני מנצלת את ההזדמנות הזאת – ואני יודעת שזה לא פופולרי – כדי להודות לאנשי הביטוח הלאומי, שעמדו לצידי ועומדים לצידם של רבים כמוני, ובמיוחד לאישה מופלאה שאני כל כך גאה להגיד את השם שלה פה – אישה אחת ושמה אילנה דגן, עובדת השיקום שלי, שהופיעה בבית החולים מייד אחרי הפיגוע וליוותה אותי במשך שמונה שנים צעד אחר צעד עד ששבתי למסלול החיים

לימור סון הר-מלך:       בעת הזאת אני קוראת לכל אחד ואחת מאיתנו להיות קשובים יותר לסביבה, לפתח ערנות לצרכים ולקשיים של נפגעי פעולות האיבה ונכי צה"ל – לאלה השקופים ולאלה הנראים שמסתובבים בינותינו, להעניק להם את מלוא התמיכה הדרושה, ובעיקר את המבט המאמין בכך שבכוחם לגבור על הפחד והקושי ולבנות בתוכם חוסן ויכולות פנימיות חדשות, ואולי דווקא מתוך השבר

לימור סון הר-מלך:       מילה לסיום: אין דבר שנפגעי צה"ל ופעולות האיבה היו שמחים יותר לדעת מאשר שהם ויקיריהם יהיו הקורבנות האחרונים

לימור סון הר-מלך:  אומנם עבורם מה שהיה כבר לא ישוב, אך עצם הידיעה שעם ישראל יוכל לשבת בטח, בוודאי יכולה להעניק להם מעט נחמה

לימור סון הר-מלך:      כחברים בממשלה הקרובה שתקום, בעזרת השם, מוטלת עלינו הזכות והחובה כולנו יחד לפעול בכל כוחנו לכך שהרשימה ההולכת ומתארכת מדי שנה של נפגעי צה"ל ופעולות איבה תפסיק לקלוט לתוכה שמות חדשים, ואזרחי ישראל שבוחרים להיות ולחיות כאן ולהלך בגאווה בארץ הזאת – נכון, אזרחים ללא שכפ"ץ, אנחנו חיילים בלי שכפ"ץ ובלי נשק – שנזכה באמת לחיות פה בשקט, בשלווה ובביטחון אמיתי

לימור סון הר-מלך:  חשוב להפנים ולזכור שאנחנו די הופכים את זה למשהו שגרתי

לימור סון הר-מלך:  המציאות הזאת היא לא גזרת גורל, ובעזרת השם, בכוחנו לשנות

לימור סון הר-מלך:      אני רוצה לסיים בתפילה לבורא עולם: "שים שלום, טובה וברכה, חיים, חן וחסד, צדקה ורחמים עלינו ועל כל ישראל עמך, וברכנו אבינו כולנו כאחד באור פניך, כי באור פניך נתת לנו ה' אלוקינו תורה וחיים, אהבה וחסד, צדקה ורחמים, ברכה ושלום, וטוב בעיניך לברכנו ולברך את כל עמך ישראל ברוב עוז ושלום"

לימור סון הר-מלך:  תודה רבה

אופיר כץ: תודה רבה

אופיר כץ:  דברים בהחלט מרגשים ועוצמתיים

אופיר כץ:  חבר הכנסת גלעד קריב, בבקשה, אדוני

גלעד קריב: אדוני היושב-ראש, חברות וחברי הכנסת הנכבדים, אודה שלא קל לעמוד על הדוכן הזה לאחר הדברים המרגשים והמעוררים של חברת הכנסת סון הר מלך

גלעד קריב:  אין ספק שביני ובין חבריי לבינה יש פער אידיאולוגי – אפילו הייתי אומר, לפרקים, תהום אידיאולוגית – אבל אם יש תפקיד לימים מן הסוג הזה במליאה הוא בדיוק היכולת שלנו לבנות גשרים מעל אותן תהומות

גלעד קריב:  אני מבקש להודות לכל מי שדיברו כאן ביום הזה, וגם לאחרונת הדוברות, חברת הכנסת סון הר מלך

גלעד קריב:       יש מאמר חסידי מאוד קרוב לליבי המיוחס לרבי נחמן מברסלב

גלעד קריב:  המאמר גורס מפיו של אותו רב שמייד עם הישמע קולו של השופר במוצאי יום הכיפורים הוא כבר שומע את קול דפיקותיו של השמש שקורא לסליחות של השנה הבאה

גלעד קריב:  החשיבות של הימים מן הסוג הזה, מעבר ליכולת שלנו לחזק את אותו מכנה משותף ישראלי למרות הבדלי הדעות והוויכוח הנוקב – החשיבות של היום הזה תימדד ביכולת שלנו להישיר מבט לפצועי צה"ל ולנפגעי פעולות האיבה ביתר ימי השנה, וביכולת שלנו לעמוד כאן גם בשנה הבאה ולומר שממשלת ישראל וכנסת ישראל קידמו בשנה הזאת בצעדים מדודים את הטיפול בעניינם של פצועי צה"ל ונפגעי פעולות האיבה

גלעד קריב:       בצדק הזכירו כאן עמיתיי שהממשלה היוצאת – וחשוב לומר – עם הכנסת הקודמת עשו צעדים ממשיים בשנה וחצי האחרונות כדי לקדם את הטיפול בעיקר בעניינם של הלומי הקרב ואותם ישראלים יקרים שנושאים עימם צלקות בנפש הן ממלחמות ישראל והן מפעולות האיבה

גלעד קריב:  דומני שהבית כולו, ובוודאי אנחנו, גם בשבתנו על ספסלי האופוזיציה, נעשה כל שביכולתנו כדי לסייע לממשלה הבאה ולקואליציה הבאה להמשיך את המהלך הזה הן בעניינם של הלומי הקרב ונפגעי הנפש מתוך קבוצה חשובה זאת והן בעניינן של קבוצות נוספות בתוך אותה משפחה כואבת

גלעד קריב:       וכבר הזכיר כאן חבר הכנסת סופר את הצורך להבין שכשם שנפילתו של בן משפחה בקרב מותירה מעגל שלם של בני משפחה פגועים, כך גם פציעתו של בן משפחה מותירה סביבה, או מטילה אל תוך המציאות הקשה הזו, מעגל שלם של בני משפחה, בנות ובני זוג, הורים, ילדים, וגם עליהם המדינה צריכה לתת את הדעת ולמצוא את הדרך לחזק את אותו מעגל, שהוא בעצם מעגל התמיכה הראשון של אותו פצוע צה"ל או נפגעת פעולת איבה

גלעד קריב:  ואני מקווה, עוד פעם, שבהובלת הממשלה הבאה נוכל להתקדם גם בעניין הזה

גלעד קריב:      בצד הדברים שבוודאי מקובלים על כולם, אבקש לומר, ממש במשפטים ספורים, שני עניינים שחורגים מעט ומחוץ לקונסנזוס הרחב שצריך לאפיין את היום הזה

גלעד קריב:  האחד הוא לומר דווקא ביום הזה, או להזכיר ביום הזה, את החשיבות הגדולה של הנשיאה השווה בנטל ההגנה על מדינת ישראל

גלעד קריב:  שמענו בימים האחרונים ובשבועות האחרונים גם קולות שמציעים שחצי מהעם יכול לעסוק בזה וחצי מהעם יכול לעסוק בעניינים חשובים אחרים; דווקא ביום הזה, שבו אנחנו מחבקים את פצועי צה"ל ונפגעי פעולות האיבה, צריך להחזיר את ההכרה, או לעמוד על ההכרה בערך הזה של נשיאה משותפת ושווה בנטל, גם אם באופנים שונים של שירות

גלעד קריב:  המשפטים האחרונים מתכתבים עם הדברים החשובים של חברת הכנסת סון הר מלך ותפילתה

גלעד קריב:  אין כל ספק שגם ביום הזה אנחנו כולנו צריכים לחזור על המחויבות שלנו לעוצמתו של צה"ל, לחוסן האזרחי שנדרש מכולנו על מנת לדבוק בארץ הזו ולגדל בה את ילדינו ואת נכדינו

גלעד קריב:  זו החובה שלנו כלפי הדורות הקודמים, זו החובה שלנו כלפי הדורות הבאים, זו החובה שלנו כלפי מי ששילמו בגופם ובנפשם, וגם כמובן בחייהם, בעבור הזכות של כולנו לחיות כאן בארץ הזו

גלעד קריב:  אבל בצד המחויבות העיקשת לעוצמתה של מדינת ישראל, לחוסנו של צה"ל ולחוסנה של החברה האזרחית, צריך לומר, ברוח התפילה שנשאת, חברת הכנסת סון הר מלך, שהחתירה אל עבר השלום והאמונה שניתן גם לייצר מציאות של שלום כאן, בארץ הזו, גם אם המשימה אינה פשוטה וגם אם הפתרונות אינם מעבר לפינה – האמונה היסודית הזו, שירשנו מדורות קודמים, שניתן לחתור למציאות שלא יישא גוי אל גוי חרב ולא ילמדו עוד מלחמה, גם התפילה הזו חייבת להיות שגורה בפיות ובעיקר במעשינו

גלעד קריב:  תודה רבה

אופיר כץ: תודה רבה, חבר הכנסת קריב

אופיר כץ:  חבר הכנסת אבי מעוז, בבקשה

אבי מעוז: תודה

אבי מעוז:  אדוני היושב-ראש, ברכות

אופיר כץ: תודה

אבי מעוז: כנסת נכבדה, היום הזה שאנחנו מציינים כאן עומד במדרגה שנייה לאחר יום הזיכרון לחללי מערכות ישראל ופעולות האיבה

אבי מעוז:  אותם גיבורים מופלאים ששילמו בגופם, ולפעמים אף בנפשם, פעמים רבות פגיעה בלתי הפיכה למען תקומת ישראל ולמען ההגנה על מדינת ישראל ועל אזרחיה, עומדים אצלנו בשורה הראשונה של קדושי האומה, שאנחנו כולנו אנו מחויבים כלפיהם ברגשי כבוד, הערצה והכרת הטוב

אבי מעוז:       המסירות העצומה הזו היא תולדה של הגבורה שפיעמה בעם ישראל לאורך כל הדורות, החל באברהם אבינו, עובר ביהושע בן נון, בדוד המלך, ברבי עקיבא, הנושא את כליו של בר כוכבא, ועד לגיבורי הגטאות בשואה הנוראה, וכמובן כל אותם גיבורים שלחמו על תקומת המדינה וגם לאחר הקמת המדינה

אבי מעוז:  אנחנו כולנו עומדים ומשתאים מול הגבורה הזאת שמחייבת אותנו להיות ראויים להקרבה ולמסירות של אותם הגיבורים

אבי מעוז:  יחד עם ההוקרה לאותם גיבורי מערכות ישראל, אנחנו מציינים היום גם את ההוקרה לפצועי פעולות האיבה, שגם אם נקלעו בעל כורחם לפיגועי הטרור האכזריים, הרי הם חלק מאותה מערכה ארוכה של ניסיונות אויבינו לסכל את שיבת ציון, לסכל את מדינת ישראל ולפגוע בה מאז החלה לפני כ-200 שנה תנועת שיבת ציון

אבי מעוז:  גם כלפיהם יש לנו מחויבות לדאוג בכל מה שאפשר לשיקומם, לרווחתם וגם לטפל בבני משפחותיהם

אבי מעוז:       אני רוצה לספר סיפור אחד מוכר, שיש לי אליו קשר אישי מסוים

אבי מעוז:  במשך שנים, עשרות שנים, שירתי במילואים בחטיבה שזכתה לשחרר את ירושלים, חטיבת הצנחנים

אבי מעוז:  איתי במילואים בגדוד שירת יוסי חגואל, או חגואל, כמו שקראנו לו

אבי מעוז:  עד היום, דרך אגב, הוא משרת בחטיבה

אבי מעוז:  יוסי נפצע במלחמת ששת הימים בירושלים, וסיפורו מזכיר בצורה מצמררת את השיר נורא ההוד "בלדה לחובש", שנכתב על ידי דן אלמגור כמה שנים קודם לכן

אבי מעוז:  וכך מספר חגואל: למה הייתי שם? למה נפצעתי? למה הוא היה צריך לטפל בי?

אבי מעוז:  הוא – הוא מתכוון לשלמה אפשטיין החובש, שפשוט נשכב עליו, תכף זה יופיע בסיפור, והציל אותו

אבי מעוז:       שנים הרגשתי כאילו אני אשם, וזו הייתה הרגשה איומה

אבי מעוז:  הרגשתי כאילו אני עשיתי לו משהו

אבי מעוז:  הרגשתי שבאשמתי הוא מת

אבי מעוז:  אני מתרגש כל פעם שאני שומע את השיר, והיום הוא הרבה יותר מדבר אליי

אבי מעוז:  ביום השני למלחמה נפצעתי ליד העיר העתיקה מההפגזות של הירדנים

אבי מעוז:  פצצת מרגמה נפלה לידי ושתי הרגליים התרסקו

אבי מעוז:  גררו אותי לנקודת טיפול, ושלמה אפשטיין החובש התחיל לחבוש אותי

אבי מעוז:  ואז גם נקודת הפינוי חטפה אש מרגמות

אבי מעוז:  מסביב כולם קמו וחיפשו מחסות, אבל אני לא יכולתי לקום

אבי מעוז:  נשארנו שלמה ואני צמוד לקיר חשופים לגמרי

אבי מעוז:  הוא גרר אותי לאיזו פינה ונשכב עליי

אבי מעוז:  אמרתי לו: תסתלק, חבל ששנינו ניפגע, והוא אמר לי: אל תדאג, יהיה בסדר

אבי מעוז:  כשפצצת המרגמה מתפוצצת, ההדף יוצר פטריה, ולמי שנקלע אליה אין הרבה סיכויים

אבי מעוז:  המרגמה נפלה מטר וחצי מאיתנו והיינו בתוך הפטרייה

אבי מעוז:  עפנו מההדף

אבי מעוז:  הרגשתי שהגוף נקרע

אבי מעוז:  חשבתי שאני גוסס

אבי מעוז:  עצמתי את העיניים ואמרתי שאני זוכר את עצמי שלם, אני רוצה כך למות

אבי מעוז:  אבל אז, כשהעיניים שלי עצומות, אני שומע את הקולות של אלה שחילצו אותנו אומרים: קחו אותו, הוא קשה

אבי מעוז:  מעמיסים אותי על אלונקה, ואז אני אומר להם: יש פה עוד מישהו, והם אמרו לי: אין פה אף אחד

אבי מעוז:  עד כאן הסיפור של חגואל

אבי מעוז:  אני זכיתי להכיר אותו מקרוב, את חגואל

אבי מעוז:  הוא עדיין במילואים

אבי מעוז:  הוא מעל גיל 70 – אישיות בעלת עוצמה בלתי רגילה

אבי מעוז:       אני רוצה לסיים: זו העוצמה, זו המסירות, וממילא גם גודל המחויבות שלנו כלפי יוסי וחבריו

אבי מעוז:  תודה רבה

אופיר כץ: תודה רבה, חבר הכנסת מעוז

אופיר כץ:  יסכם סגן שר הביטחון אלון שוסטר

אופיר כץ:  בבקשה

הביטחון אלון שוסטר: יושב-ראש הכנסת היוצא מיקי לוי, תודה על הכול

הביטחון אלון שוסטר:  והנכנס – יצא

הביטחון אלון שוסטר:  יושב-ראש הישיבה, חברות וחברי הכנסת, חברת הכנסת סון הר מלך, תודה על הדברים המרגשים והמחזקים

הביטחון אלון שוסטר:  חבר הכנסת סופר – איננו

הביטחון אלון שוסטר:  גברתי השרה, אני משיב כסגנו של שר הביטחון

הביטחון אלון שוסטר:       אני גם משיב בכובע של נכי צה"ל – איבדתי את הראייה בעין ימין בפעולה מבצעית – וגם, אני חושב, כראש מועצה וכתושב, כל חיי, בקו העימות הדרומי המכונה עוטף עזה

הביטחון אלון שוסטר:  אשתי עובדת במרכז החוסן בסדרות בשער הנגב ואנחנו ממשלמי המחיר שגאים לחיות במקום שבו אנחנו נמצאים

הביטחון אלון שוסטר: יום ההוקרה מתקיים זו השנה השנייה בסימן רפורמת נפש אחת, שנועדה לשפר את השירות והטיפול בנכי צה"ל

הביטחון אלון שוסטר:  עדות לאמון המחודש בעבודת המשרד ואגף השיקום ניתן לראות בעלייה של 30% בבקשות להכרה, תוך שיפור וייעול תהליכי העבודה, הבאים לידי ביטוי בקיצור משך זמן הטיפול, בשביעות הרצון ובאיזון זכויות ושירותים חדשים עבור נכי צה"ל

הביטחון אלון שוסטר:  אנחנו עוסקים בין היתר – קודם כול בפעולות אבל גם בבקרה על הפעולות הללו

הביטחון אלון שוסטר:  זה המקום לציין את מנהלת האגף המסורה בוודאי, והמקצועית והנחושה, לימור לוריא

הביטחון אלון שוסטר: אני רוצה לשתף אתכם בחוויה האישית שלי

הביטחון אלון שוסטר:  הוכרתי כנכה לפני 41 שנים, אבל לפני כמה שנים, בבדיקה אחרת, שגרתית, פתאום גילו שהרסיס בעצם נמצא במוח

הביטחון אלון שוסטר:  יש לי סריטה במוח, אדוני היושב-ראש

הביטחון אלון שוסטר:  אם אני אתנהג מוזר, תזכור שזה העניין

הביטחון אלון שוסטר:  לקח לי איזה שנה או שנתיים להגיד: רגע, אבל אם זה ככה, אז צריך שמישהו יכיר בזה

הביטחון אלון שוסטר:  אני הייתי ראש מועצה אזורית, הלכתי לוועדה המחוזית

הביטחון אלון שוסטר:  הוועדה המחוזית של אגף השיקום במשרד הביטחון אמרה: תשמע, כמה זמן אתה – 30 שנה? לא קרה כלום, תישאר ככה, מה העניינים? לא נראה לי הגיוני

הביטחון אלון שוסטר:  לא ביקשתי שום דבר – רק הכרה

הביטחון אלון שוסטר:  בקיצור, ראש מועצה יודע לדבר עם מנכ"ל המשרד, מגיע לוועדה העליונה

הביטחון אלון שוסטר:  זה לא הגיוני, לא הגיוני

הביטחון אלון שוסטר:  זה השינוי המהותי, בעצם אומרת לימור מנהלת האגף: אנחנו רצים אחרי החבר'ה, לא צריכים שיביאו מאכערים מבחוץ, אנחנו נדאג למיצוי הזכויות של הנפגעים

אופיר כץ: אז כל פצוע שעבר את מה שעברת, שרק אחרי שנים גילו בעצם – אם הוא לא ראש מועצה, אז הוא נשאר עם התשובה הזאת

הביטחון אלון שוסטר: אני אומר בפירוש

הביטחון אלון שוסטר:  אגב, זה קורה לא מעט פעמים, עם השם, הכותרת

הביטחון אלון שוסטר:  אני אישית משתדל לא לעשות את זה, לא להשתמש, כדי לראות כאזרח – בשירותים אחרים, לאו דווקא המשרד

הביטחון אלון שוסטר:  כן, מה לעשות, זה קיים

אופיר כץ: עצוב מאוד

הביטחון אלון שוסטר: ולכן אנחנו צריכים לדאוג

הביטחון אלון שוסטר:  אני חושב שהמהות היא – חשוב לתת צדקה, אבל המדינה לא צריכה להיות מדינת צדקה, היא צריכה להיות מדינה של צדק, שבה לכל אדם, ובפרט מי שיותר חלש – יותר חלש בכל מיני הקשרים – צריך להנגיש את הזכויות שלו

הביטחון אלון שוסטר:  אחת הבעיות של מי שחלש היא שהוא לא מכיר את הזכויות

הביטחון אלון שוסטר:  ואם הוא מכיר, אין לו איך להגיע אל מיצוין

הביטחון אלון שוסטר: יש מענים שהולכים ומתגברים בכל סוגיית הפציעה השקופה, הפוסט-טראומה: הקמת בית מאזן ייעודי לנכי צה"ל; הקמת בית בטוח בשיתוף בית החולים שיבא, שנותן מענה למצב נפשי אקוטי; עשרות קבוצות טיפול ייחודיות, כ-140,000 שעות טיפול נפשי לנכי צה"ל ובני המשפחה, כ-135,000 שעות טיפול אלטרנטיבי למתמודדים עם פוסט טראומה;  קו התמיכה הנפשית, נפש אחת, הייעודי לקבוצה היקרה הזו אשר פועל 24/7 ומיועד לסייע למתמודדים עם פוסט-טראומה ולבני משפחותיהם – אני אגע בבני המשפחות בהמשך

הביטחון אלון שוסטר: אנו מסכמים שנה של הישגים, אבל צריך לומר, וזאת הנקודה החשובה, הדרך עוד לפנינו

הביטחון אלון שוסטר:  משימות גדולות עומדות בפתח

הביטחון אלון שוסטר:  הכנסת צריכה להשלים את תיקוני החקיקה של חוק נכי צה"ל שהחלנו, נדמה לי, רק בקריאה ראשונה בכנסת הקודמת, בתחום הדיור והרכב, וכן להשלים את התיקונים הנוספים ביתר פרקי החוק, שעליהם עובדים צוותי הרפורמה במשרד יחד עם ארגון נכי צה"ל וגורמים נוספים

הביטחון אלון שוסטר:  אלו כוללים דגש על הצרכים שעולים מהשטח לפיתוח שירותים ולפתרונות "בחליפה אישית" לכל נכה צה"ל: טיפולים נפשיים, טיפולים לבני המשפחה, סיוע משפטי, טיפול רפואי מתקדם, סיוע כלכלי, סיוע תעסוקתי, סיוע ברכישת לימודים ומקצוע, אוכלוסיות מיוחדות כמו צוללי הקישון, נשים נכות צה"ל, מתמודדים עם פוסט-טראומה, אוכלוסייה מתבגרת ועוד

הביטחון אלון שוסטר:  כל אותם לוחמים שיצאו בשליחותנו, קודם כול התגייסו ואחר כך הגנו בגופם על המדינה –  מחובתנו להגן עליהם ולעשות הכול על מנת שחייהם יהיו טובים יותר

הביטחון אלון שוסטר: אני מקווה שהממשלה המסתמנת תשכיל להמשיך את הדרך שהתחלנו

הביטחון אלון שוסטר:  אנחנו כולנו, הבית הזה, גם מחוץ לממשלה, נמשיך לעשות הכול ביחד עם הממשלה, הכול למען נפגעי מערכות הביטחון ופעולות האיבה שצלקות בגופם ובנפשם

הביטחון אלון שוסטר:  זהו הבסיס לחוסן החברתי שלנו ואנחנו נשמור עליו

הביטחון אלון שוסטר: אני רוצה לומר עוד מילה אחת לבית הזה: הציבור וגם אנחנו, ממש, אולי אפילו בימים אלו, מחזקים בתשומת לב ובעקשנות את השם הרע שיצא לבית הזה

הביטחון אלון שוסטר:  מה שמוכיח עבורי היום הזה, המפגש הזה, הדברים ששמענו כאן מהדוברים, מהדוברות, זה שיש פערים, יש חילוקי דעות, אבל יש לנו מכנה משותף עצום

הביטחון אלון שוסטר:  אני מבקש: הבה ונשמור עליו למען המטרה המשותפת, וגם כדי שנוכל להתווכח ולהישאר שותפים

הביטחון אלון שוסטר:  תודה

אופיר כץ: תודה רבה, סגן השר

אופיר כץ:  תודה לכל הח"כים שהשתתפו, נכי צה"ל שהיו פה איתנו ונפגעי פעולות איבה

אופיר כץ:       המליאה תצא להפסקה עכשיו, ואנחנו נודיע על התחדשותה בהתראה של חצי שעה

אופיר כץ:  תודה

אופיר כץ:  זה תלוי בוועדה המסדרת

הצעת חוק-יסוד: [הצעת חוק פ/91/25; נספחות

הצעת חוק-יסוד: ] 

יריב לוין: חברות וחברי הכנסת, אני מחדש את הישיבה

יריב לוין:       אדוני המזכיר, כפי שאני מבין, קיבלנו אישור לגבי מתן פטור מחובת הנחה לכל הצעות החוק שמופיעות בסדר-היום, לאחר שהוועדה המסדרת אישרה פטור מחובת הנחה

יריב לוין:  לפיכך, אני מציע שנעבור מייד להצעת החוק הראשונה

יריב לוין:  אני מתכבד להזמין את חבר הכנסת משה ארבל להציג את הצעת חוק-יסוד: הממשלה (תיקון – כשירותם של שרים)

יריב לוין:  כאמור, ההצעה קיבלה פטור מחובת הנחה

יריב לוין:  אני מבין שישיב להצעה שר המשפטים חבר הכנסת גדעון סער

יריב לוין:  לרשותך עשר דקות

משה ארבל: אדוני היושב-ראש, ברכות לא מן המניין, אני מקווה

משה ארבל:  אני מברך אותך על שובך לכיסא החשוב הזה, ומאחל לכולנו שבאמת תקופת כהונתך תביא איתה ובכנפיה בשורה של ממלכתיות ושל הדר וכבוד לבית החשוב הזה

משה ארבל:  ברכות

יריב לוין: תודה רבה

משה ארבל: חבריי חברי הכנסת, אדוני שר המשפטים - - -     

יריב לוין: מכובדיי, אנא – חברי הכנסת בספסלי הליכוד, אם אפשר לשבת

יריב לוין:  חברת הכנסת גוטליב, אם תוכלי לעזור שמי שעם הגב למליאה – ככה תהיה עזרה

טלי גוטליב: לא - - - סוכריות - - -     

יריב לוין: אני יודע שקשה לעמוד בפני זה, זה החזיק אותנו הרבה לילות בקדנציה הקודמת, אבל רק לא עם הגב למליאה

יריב לוין:  חברת הכנסת גוטליב, את במיקום אסטרטגי ויכולה לעזור לי

יריב לוין:  תודה רבה

יריב לוין:      בבקשה, חבר הכנסת ארבל

טלי גוטליב: - - - סוכריות

טלי גוטליב:  מה הבעיה? - - -     

יריב לוין: אני מחזיר לך את הדקה שחסרה

משה ארבל: תודה רבה

משה ארבל:  מכובדי היושב-ראש, אדוני השר, חבריי חברי הכנסת, אני שמח לעמוד בפניכם היום ולבקש את תמיכתה של הכנסת בהצעת חוק חשובה ודחופה, שנועדה לתקן את שצריך תיקון במשטרנו החוקתי

משה ארבל:      במה דברים אמורים: סעיף 6(ג)(1) לחוק-יסוד: הממשלה קובע כיום הסדר לא ברור ביחס לכשירותם של שרים לכהן בממשלה, אשר ניתן לפרשו לכמה כיוונים

משה ארבל:  במדינה דמוקרטית אי-אפשר להסכים לפגיעה ולצמצום שיקול הדעת של חברי הכנסת מלבחור ומלהצביע למועמדות לכהונת שר בממשלה שנגזרת מחוק שאיננו ברור בנושא כל כך מרכזי – פגיעה בחירויות היסוד של הזכות לבחור ולהיבחר

משה ארבל:      מבט אובייקטיבי בלשון החוק מצביע ללא ספק שמטרתו הייתה לעסוק אך ורק - - -     

יריב לוין: סליחה, חבר הכנסת ארבל

יריב לוין:  רבותיי, אי-אפשר

יריב לוין:  בבקשה

יריב לוין:  יהיה קשה לשנות את ההרגלים אבל – בבקשה, חבר הכנסת ארבל

משה ארבל: תודה

משה ארבל:  ובכן, מבט אובייקטיבי בלשון החוק מצביע ללא ספק שמטרתו הייתה לעסוק אך ורק במי שנידון לעונש מאסר בפועל, וכן יש לכך ראיות רבות: ראשית, לשון סעיף 6(ג)(1) לחוק-היסוד מדברת על תום ריצוי עונש, וברור שעניינה בריצוי עונש מאסר בפועל, שכן עונש מאסר מותנה איננו מרוצה כלל

משה ארבל:      שנית, חיזוק לעמדה זו ניתן למצוא אף בהוראות סעיף 52 לחוק העונשין, התשל"ד–1977, שעניינו מאסר על תנאי, ובו מובהר כי מאסר על תנאי לא נועד לריצוי, ומי שנידון למאסר על תנאי לא יישא את עונשו אלא אם כן עבר תוך תקופת התנאי עבירה נוספת שנקבעה בגזר הדין והוא הורשע בגינה

משה ארבל:      שלישית, חיזוק נוסף לעמדה זו ניתן למצוא אף בלשון סעיף 19(א) לחוק המידע הפלילי ותקנות השבים, התשע"ט–2017, אשר כוללת גם היא בסעיף ההגדרות את המונח "מאסר", מבלי לציין אם כוונתה למאסר מכל סוג שהוא או למאסר בפועל, אולם ברור מהקשר הדברים, מהאמור בסעיף 19(ב) לאותו חוק ומהאופן שבו פורש הסעיף כי כוונת החוק היא למאסר שרוצה, מאסר בפועל וכן מאסר על תנאי שהופעל

משה ארבל:  כך לשון החוק בסעיף האמור

משה ארבל:      רביעית, אף פסיקת בית המשפט העליון בבג"ץ 1993/03, התנועה למען איכות השלטון נגד ראש הממשלה, מעלה כי עניינו של סעיף 6(ג)(1) לחוק-היסוד במאסר בפועל דווקא ולא במאסר מותנה

משה ארבל:  מסקנה זו עולה מדבריו של כבוד המשנה לנשיא בדימוס מישאל חשין ז"ל, ביחס לסעיף שבנדון, ואני מצטט: "ובכן, הרשעה בת קלון אשר שילחה את פלוני לבית הסוהר וטרם עברו שבע שנים מיום גמר ריצוי העונש או מיום מתן פסק הדין, הרשעה מעין זו תמנע את מינויו של פלוני להיותו שר בממשלה"

משה ארבל:  עמוד 896 לפסק הדין

משה ארבל:      למרות כל הראיות הללו, עד היום בית המשפט העליון לא הכריע לכאן או לכאן מהי הפרשנות הנכונה

משה ארבל:  לטעמי, זה תפקידנו כמחוקקים, ובסמכות הכנסת כרשות מכוננת להיכנס בתווך הזה ולפרש בהר היטב את כוונתנו, הן בפני חברי הכנסת בעת שיבואו להצביע על הקמת ממשלה, שיונח לפניהם כשולחן ערוך, בצורה בהירה וברורה, מה כוונת המחוקק, והן בפני אזרחי ישראל, בפני יתר הרשויות, לרבות בית המשפט

משה ארבל:  זוהי חובתנו וזכותנו כמחוקקים

משה ארבל:  חובתנו היא להבהיר את שדרוש הבהרה

גלעד קריב: לא - - -         

משה ארבל: עוד חשוב לציין שבסעיפים המקבילים בחוק-יסוד: הכנסת ובחוק הרשויות המקומיות (בחירות), התשכ"ה–1965, שעניינם בתנאי הכשירות לתפקיד חבר כנסת וחבר מועצת רשות מקומית, בהתאמה, נקבע במפורש כי כשירותו של פלוני לתפקידים אלו מוגבלת אך ורק אם נידון לתקופה העולה על שלושה חודשי מאסר בפועל וטרם חלפו - -     

גלעד קריב: על זה לא מרחיבים - - -     

משה ארבל: - - שבע שנים מהיום שגמר לרצות עונש זה

משה ארבל:      מכובדי היושב-ראש, כלומר, אנו לא רק מבהירים את שדרוש הבהרה ומתירים ספקות, אלא בנוסף לכך גם מביאים להרמוניה חקיקתית חשובה ודרושה בכל משטר חוקי תקין

משה ארבל:  פעולה זו היא חלק ממארג חקיקתי שטוב היה שהיה מתוקן כבר ממזמן

משה ארבל:       שמעתי, מכובדי היושב-ראש, שאתמול באופן דחוף ובהול התכנסה ועדת השרים לענייני חקיקה לטובת דיון בחוק הזה

משה ארבל:  גם אתמול ניסיתם לכנס אותה, העליתם לאתר "המעטפה" כבר אתמול את סדר-היום כאשר הצעת החוק בכלל לא קיבלה "פ", על סמך איזשהן תשדורות בתקשורת

גלעד קריב: - - -      

משה ארבל: אני שמח שהשכלת, אדוני שר המשפטים, לדחות את הדיון מאתמול להיום על מנת לקיים בזה דיון

משה ארבל:      הבנתי שהייעוץ המשפטי לממשלה, בעת הדיון בוועדת השרים לחקיקה, טרם הביע את עמדתו

משה ארבל:  אני מקווה שעד שעות אלו כבר תינתן עמדה

משה ארבל:  עם זאת, נכון וראוי שיהיה בפני כל חברי הבית הזה, ללא יוצא מן הכלל – אלה שיתמכו בממשלה העתידה לקום ואלה שיתנגדו – הבהרה ברורה ומפורשת בעניין הזה, שידעו היטב אם להצביע בעד או נגד

משה ארבל:  ככל שאנחנו נאפשר בהירות, כן ייטב

משה ארבל:  הדבר הזה יקדם את התהליכים בצורה תקינה יותר וברורה יותר

משה ארבל:  כך מצופה מכללי משטר חוקי תקין

משה ארבל:       אין לי ספק שגם אתם, חברי האופוזיציה, אם תבחנו את הצעת החוק בלב פתוח ובנפש חפצה, מבלי לתת משקל לשיקולי קואליציה ואופוזיציה, תגיעו למסקנות דומות

משה ארבל:  אני כן מבקש להבהיר, לחדד ולציין שהצעת החוק הזאת מתייחסת לכל מועמד לכהונת שר שהנושא הזה נוגע אליו, שנדון למאסר על תנאי, שכן מינוי לתפקיד שר בממשלה יכול להיות אף אם לא מקרב חברי הכנסת

משה ארבל:  אשר על כן, אני מבקש את תמיכת הבית בהצעת החוק

משה ארבל:  תודה רבה

גלעד קריב: אתה לא מאמין למילה אחת ממה שאמרת

גלעד קריב:  איזו בושה

יריב לוין: תודה רבה לחבר הכנסת משה ארבל

יריב לוין:  תודה, חבר הכנסת קריב

יריב לוין:  אני מזמין את שר המשפטים חבר הכנסת גדעון סער להשיב, בבקשה

גלעד קריב: ההצעה הראשונה שלכם – הכשרת שחיתות

יריב לוין: לרשותך, אדוני, עשר דקות, בבקשה

המשפטים גדעון סער: אדוני היושב-ראש, כנסת נכבדה, בכישרונו הרב הצליח חבר הכנסת ארבל – אני אומר את זה מתוך הערכה לכישרונו – להציג חוק עוקף קלון כאילו היה לפחות המגנה כרטה או מגילת זכויות האדם

המשפטים גדעון סער:       הצעת החוק שלפנינו, המבקשת לערוך שינוי חפוז וחטוף בחוק-יסוד: הממשלה, היא חקיקה פרסונלית מובהקת

המשפטים גדעון סער:  זה נראה פחות כמו שינוי חוקה, והרבה יותר כמו שוד לאור יום

המשפטים גדעון סער:  ברגע זה, גם שוד לעת ערב

המשפטים גדעון סער:  חקיקת יסוד פרסונלית ברוטלית כזאת, שהיא החוק הראשון, חברי הכנסת, הראשון שמובא לחקיקת הכנסת העשרים-וחמש, תהווה הסנונית לקראת חוקים פרסונליים נוספים בעתיד

המשפטים גדעון סער:  אני שואל, זה החוק הראשון? זאת הבשורה לעם ולמדינה? חוק עוקף קלון? לא יוקר המחיה? לא משהו אחר? זאת הבשורה?     הכנסת מתבקשת פה להוריד את הרף הנדרש מחברי ממשלה בכל הנוגע לטוהר המידות, וזאת לצורך הכשרת כהונתו של אדם מסוים לתפקיד שר

המשפטים גדעון סער:  סעיף 6(ג)(1) לחוק-יסוד: הממשלה קובע כי לא יתמנה לשר מי שהורשע בעבירה ונידון לעונש מאסר, וביום מינויו טרם עברו שבע שנים מהיום שגמר לרצות את עונש המאסר או מיום מתן פסק הדין, לפי המאוחר, אלא אם כן קבע יושב-ראש ועדת הבחירות המרכזית כי אין עם העבירה שבה הורשע בנסיבות העניין משום קלון

המשפטים גדעון סער:  על פי הסעיף, אדם שנגזר עליו עונש מאסר בתוך שבע שנים, לא יתמנה לשר ללא הקביעה הזאת שאין עם העבירה קלון

המשפטים גדעון סער:  ברירת המחדל, אם כן, שאדם שנגזר עליו עונש מאסר, וזה כולל מאסר על תנאי, לא יכהן כשר בממשלה

המשפטים גדעון סער:  תנאי כשירות אלו של שרים נחקקו על מנת לקבוע רף מינימלי של טוהר המידות עבור חברי ממשלה

המשפטים גדעון סער:  ככלל, התפיסה העומדת בבסיס קביעת תנאי כשירות היא שלא ראוי לאפשר לאדם שעבר עבירה שנקבע לגביה שיש עימה קלון לכהן בתפקידים ציבוריים מסוימים

המשפטים גדעון סער:       בכל הנוגע לכשירותם של שרים, הסעיף אינו מבחין בין אדם שנגזר עליו עונש מאסר בפועל לבין מי שנגזר עליו מאסר על תנאי, זאת בהתאם ללשונו של החוק ובהתאם לחוות דעתה של היועצת המשפטית לממשלה

המשפטים גדעון סער:  בחוות דעתה התבססה היועצת, בין היתר, על סעיף 52(א) לחוק העונשין, אשר קובע כך: הטיל בית המשפט עונש מאסר, רשאי הוא להורות בגזר הדין שהעונש, כולו או מקצתו, יהיה על תנאי

המשפטים גדעון סער:  הביטוי מאסר כולל בחובו אפוא גם מאסר על תנאי

המשפטים גדעון סער:  בשני המקרים, בין אם נגזר על אדם עונש מאסר בפועל ובין אם נגזר עליו עונש מאסר על תנאי, הוא ככלל לא יהיה רשאי לכהן כשר, אלא אם כן קבע יושב-ראש ועדת הבחירות המרכזית, כפי שאמרתי, שאין עם העבירה שבה הורשע קלון

המשפטים גדעון סער:  אבל זהו החריג לכלל

המשפטים גדעון סער:  הכלל הוא שאדם שהורשע בפלילים ונגזר עליו עונש מאסר לא יכהן כשר בממשלה

המשפטים גדעון סער:  לצד הכלל נקבע חריג, פתח מילוט בדמות פנייה ליושב-ראש ועדת הבחירות, שהוא, כידוע, על פי חוק, שופט של בית המשפט העליון

המשפטים גדעון סער:       ההצעה הזאת מבקשת להרחיב את הפתח באופן משמעותי מאוד, משמעותי מדי

המשפטים גדעון סער:  המציע טוען כי נכון להוריד את הרף כך שרק אדם שנגזר עליו עונש מאסר בפועל יידרש לפנות ליושב-ראש ועדת הבחירות המרכזית, אולם אדם שנגזר עליו עונש מאסר על תנאי יהיה רשאי לכהן כשר, גם בלי לבחון אם יש בעבירה שביצע קלון

המשפטים גדעון סער:  לשיטת המציע, נכון להשוות את הדין הנוגע לכשירות שרים לדין החל על מועמדים לכנסת

המשפטים גדעון סער:       ואני שואל: אם כבר רוצים להשוות את הדין, למה לא להעלות את הרף הערכי לגבי חברי הכנסת, במקום הורדתו לגבי חברי הממשלה? אבל גם ההשוואה בין מועמד לכנסת לבין חבר ממשלה היא שגויה, ולכן הטיעון בדבר הרמוניה חקיקתית הוא מופרך

המשפטים גדעון סער:       ראשית, היקף האחריות הציבורית המוטל על חברי כנסת ושרים שונה בתכלית: בעוד שתפקידם של חברי הכנסת מתמצה בעבודה הפרלמנטרית, בידיהם של השרים מופקדים משרדים, סמכויות ביצועיות, סמכויות להתקין חקיקת משנה, לנהל תקציבים ועוד סמכויות נרחבות

המשפטים גדעון סער:  פער זה בין הסמכויות המוקנות לחברי הכנסת לבין הסמכויות המוקנות לשרים מחייב בהחלט רף נורמטיבי גבוה יותר בהיבט של טוהר המידות כלפי שרים

המשפטים גדעון סער:  וזה לא המקום היחיד שיש הבדל

המשפטים גדעון סער:  גם בהגשת כתב אישום, חבר כנסת ממשיך לכהן, ושר איננו ממשיך לכהן

המשפטים גדעון סער:       טעם שני להבחנה שבין שרים לבין חברי כנסת נוגע להיקף הפגיעה בזכות לבחור ולהיבחר

המשפטים גדעון סער:  הכנסת היא בית הנבחרים, וחבריה נבחרו בבחירות דמוקרטיות

המשפטים גדעון סער:  מכיוון שכך, חברי הכנסת זכו בבחירות לאמון ישיר מהעם, על אף שאין אצלנו בחירות אישיות

המשפטים גדעון סער:  יש פער בין נבחרי ציבור לבין מינוי לכהונת שר

המשפטים גדעון סער:  האיזון שבין הזכות לבחור ולהיבחר לבין האינטרס הציבורי שבניקיון כפיהם של שליחי ציבור מצדיק הבחנה בין מי שהציבור בו אמון במישרין לבין מי שממונה במקרה זה על ידי ראש הממשלה

המשפטים גדעון סער:       מדובר בתיקון לחוק-יסוד, ומכאן שאנחנו מדברים בשימוש של הכנסת בסמכות של הכנסת כרשות מכוננת, שהיא ירשה מאז ימי פשרת הררי

המשפטים גדעון סער:  במקרה הזה, נעשה בסמכות הזאת שימוש לרעה

המשפטים גדעון סער:       הצעת תיקון לחוק-יסוד ראוי לה שתידון בכובד ראש וברצינות הראויה, אבל כאן מדובר בהליך חטוף, שנועד לשנות את כללי המשחק תוך כדי המשחק

המשפטים גדעון סער:  מדובר על תיקון לחוק-יסוד במסגרת הצעת חוק פרטית, שמחוקקת בהליך חפוז וקיבלה רק לפני שעות ספורות פטור מחובת הנחה, למרות שאין שום דחיפות בחקיקתה

המשפטים גדעון סער:  יתרה מזאת, הטעם שמדובר בו בגלוי ובפומבי – כמו שאומרים, על השולחן – שבעטיו מבקשת הממשלה המיועדת לתקן את חוק-היסוד, הוא טעם פרסונלי

המשפטים גדעון סער:       התיקון נעשה עבור אחד מחברי הממשלה המיועדים

המשפטים גדעון סער:  מעבר לקושי בקיום חקיקה פרסונלית, קל  וחומר חקיקת-יסוד פרסונלית, נוצר כאן מצב שמורידים את רף טוהר המידות הכללי לצורכו ולמענו של אדם

המשפטים גדעון סער:  מדובר בצעד בכיוון שלילי, הנמכת הרף לכהונת שר בהיבט של טוהר המידות מטעמים פרסונליים

המשפטים גדעון סער:  לא ניתן, אדוני היושב-ראש, שלא לתהות מדוע הקואליציה המיועדת, שצעקה במשך שנה וחצי שהממשלה היוצאת מהווה סכנה למדינה, בוחרת לעכב את הקמת הממשלה החדשה עד אשר תחוקק החקיקה הזאת

המשפטים גדעון סער:  מדוע שלא תושבע הממשלה תחילה, ורק לאחר מכן יתנהל הליך מסודר לתיקון חוק-היסוד?      לסיום, לא ניתן שלא להתייחס בתמצית לנסיבותיו הפרטניות של המקרה שלפנינו

המשפטים גדעון סער:  בינואר השנה הודה והורשע חבר הכנסת דרעי, כידוע, במסגרת הסדר טיעון

המשפטים גדעון סער:  יומיים קודם להרשעה הוא התפטר מחברותו בכנסת על מנת להימנע ממצב שבו בית המשפט שהרשיע יתייחס לסוגיית הקלון

המשפטים גדעון סער:  זאת, כיוון שעל פי סעיף 42א לחוק-יסוד: הכנסת, אני מצטט: "חבר הכנסת שהורשע בפסק דין סופי בעבירה פלילית - - - וקבע בית המשפט, ביוזמתו או לבקשת היועץ המשפטי לממשלה, שיש עם העבירה קלון, תיפסק חברותו בכנסת ביום שפסק הדין נעשה סופי, ואין נפקא מינא אם העבירה נעברה בזמן שהיה חבר אותה הכנסת, חבר כנסת קודמת או לפני שהיה לחבר הכנסת"

המשפטים גדעון סער:  סעיף זה חל על כל חבר כנסת שהורשע בפלילים – אגב, גם אם לא נגזר עליו עונש מאסר

המשפטים גדעון סער:  חבר הכנסת דרעי בחר להתפטר מהכנסת כדי להימנע מהכרעת בית המשפט בסוגיית הקלון, וגם הפעם התכלית של החקיקה הזאת היא הימנעות מבירור סוגיית הקלון, הפעם על ידי יושב-ראש ועדת הבחירות המרכזית

המשפטים גדעון סער:       אני כמובן מדגיש שאני לא מתיימר לקבוע עמדה בסוגיית הקלון

המשפטים גדעון סער:  היא לא מסורה לי, היא מסורה לשופט, ואינני קובע דבר, זולת זאת שצריך ללכת בדרך המלך ולבקש את ההכרעה בדרך שקבועה היום בחוק

המשפטים גדעון סער:  ולמה לא לעשות את זה? האם לא יותר נכון שבמקום שהכנסת תוריד את הרף הנורמטיבי באופן כללי, יושב-ראש ועדת הבחירות המרכזית יכריע בסוגיה הזאת? אני חושב שכמוסד הכנסת עושה טעות קשה בנתיב שבו מבקשים ממנה ללכת, אדוני היושב-ראש

המשפטים גדעון סער:  לנוכח כל האמור לעיל הממשלה, באמצעות ועדת שרים לחקיקה, החליטה הבוקר להתנגד להצעת החוק

יריב לוין: אני מודה לשר המשפטים חבר הכנסת גדעון סער, ומזמין את חבר הכנסת ארבל – מוותר על התשובה

יריב לוין:       חברות וחברי הכנסת, נא לשבת

יריב לוין:  אנחנו קיבלנו בקשה להצבעה שמית גם מהממשלה וגם מטעם – איך נקרא לזה – חברי כנסת מגוש הימין, כי אני לא יודע כבר מה קואליציה ומה אופוזיציה פה

יריב לוין:  לפיכך, אדוני מזכיר הכנסת, אנחנו נעבור, בבקשה, להצבעה שמית

יריב לוין:  בבקשה

דן מרזוק: (קורא בשמות חברי הכנסת)     משה אבוטבול		–   בעד יולי יואל אדלשטיין	–   בעד אמיר אוחנה		–   בעד ינון אזולאי		–   בעד גדי איזנקוט		–   נגד ישראל אייכלר		–   בעד ואליד אל הואשלה	–   אינו  נוכח קארין אלהרר		–   נגד עמיחי אליהו		–   בעד זאב אלקין		–   נגד דוד אמסלם		–   בעד אופיר אקוניס		–   בעד משה ארבל		–   בעד יעקב אשר		–   אינו נוכח אוריאל בוסו		–   בעד דבי ביטון		–   נגד חיים ביטון		–   בעד מיכאל מרדכי ביטון	–   נגד דוד ביטן			–   בעד בועז ביסמוט		–   בעד ולדימיר בליאק		–   נגד מירב בן ארי		–   אינה נוכחת רם בן ברק		–   נגד איתמר בן גביר		–   בעד יואב בן צור		–   בעד אברהם בצלאל		–   בעד אורנה ברביבאי		–   נגד ניר ברקת		–   בעד טלי גוטליב		–   בעד יצחק גולדקנופ		–   בעד מאי גולן			–   בעד יואב גלנט		–   בעד גילה גמליאל		–   בעד בנימין גנץ		–   אינו נוכח משה גפני		–   אינו נוכח סימון דוידסון		–   נגד אבי דיכטר		–   בעד גלית דיסטל אטבריאן	–   בעד אלי דלל			–   בעד דני דנון			–   בעד שלום דנינו		–   בעד אריה מכלוף דרעי	–   בעד שרן מרים השכל		–   נגד ניסים ואטורי		–   בעד מיכל מרים וולדיגר	–   בעד יצחק שמעון וסרלאוף	–   בעד מכלוף מיקי זוהר		–   בעד יאסר חוג'יראת		–   נגד אימאן ח'טיב יאסין	–   נגד ווליד טאהא		–   נגד בועז טופורובסקי		–   נגד משה טור פז		–   נגד אחמד טיבי		–   אינו נוכח יוסף טייב		–   בעד אוהד טל			–   בעד יעקב טסלר		–   בעד חילי טרופר		–   נגד אלי כהן			–   בעד אלמוג כהן		–   בעד מאיר כהן		–   נגד מירב כהן		–   נגד מתן כהנא		–   נגד עופר כסיף		–   נגד אופיר כץ		–   בעד חיים כץ			–   בעד ישראל כץ		–   בעד רון כץ			–   נגד יוראי להב הרצנו		–   נגד מיקי לוי			–   נגד יריב לוין			–   בעד נעמה לזימי		–   נגד אביגדור ליברמן		–   נגד יאיר לפיד		–   נגד טטיאנה מזרסקי		–   נגד מרב מיכאלי		–   נגד חנוך דב מלביצקי		–   בעד מיכאל מלכיאלי		–   בעד יוליה מלינובסקי		–   נגד אבי מעוז		–   בעד אורי מקלב		–   בעד יעקב מרגי		–   בעד שרון ניר			–   נגד בנימין נתניהו		–   בעד יואב סגלוביץ'		–   נגד יבגני סובה		–   אינו נוכח משה סולומון		–   אינו נוכח לימור סון הר מלך	–   בעד אופיר סופר		–   בעד אורית מלכה סטרוק	–   בעד עידית סילמן		–   בעד בצלאל סמוטריץ'		–   בעד משה סעדה		–   בעד גדעון סער		–   נגד מנסור עבאס		–   נגד איימן עודה		–   אינו נוכח יוסף עטאונה		–   נגד חמד עמאר		–   נגד צביקה פוגל		–   בעד עודד פורר		–   נגד מאיר פרוש		–   בעד יסמין פרידמן		–   נגד אורית פרקש הכהן	–   נגד מטי צרפתי הרכבי	–   נגד יואב קיש		–   בעד גלעד קריב		–   נגד שלמה קרעי		–   בעד אליהו רביבו		–   בעד מירי מרים רגב		–   בעד שמחה רוטמן		–   בעד עידן רול			–   נגד יואל רזבוזוב		–   נגד אפרת רייטן מרום	–   נגד יפעת שאשא ביטון	–   אינה נוכחת אלון שוסטר		–   נגד אלעזר שטרן		–   נגד עמיחי שיקלי		–   בעד מיכל שיר סגמן		–   אינה נוכחת נאור שירי		–   נגד עאידה תומא סלימאן	–   נגד פנינה תמנו		–   נגד     

יריב לוין: אדוני המזכיר, אנא קרא בשנית את שמות חברי הכנסת שטרם הצביעו

דן מרזוק: (קורא בשמות חברי הכנסת)     ואליד אל הואשלה	–   נגד יעקב אשר		–   בעד מירב בן ארי		–   אינה נוכחת בנימין גנץ		–   נגד משה גפני		–   אינו נוכח אחמד טיבי		–   אינו נוכח    יבגני סובה		–   נגד משה סולומון		–   אינו נוכח איימן עודה		–   נגד יפעת שאשא ביטון	–   אינה נוכחת מיכל שיר סגמן		–   נגד     

יריב לוין: תודה רבה, אדוני המזכיר

יריב לוין:  האם נמצאים באולם חברי כנסת או חברות כנסת שטרם הצביעו ומעוניינים להצביע? האם יש כאן מישהו שטרם הצביע? אם כך, ההצבעה הסתיימה

יריב לוין:  אדוני המזכיר, אנא לסכם את התוצאות

יריב לוין:      חברות וחברי הכנסת, טרם שאודיע את תוצאות ההצבעה, אני מבקש להודיע כי חבר הכנסת אריה מכלוף דרעי מבקש לעשות גילוי נאות שייתכן שבנסיבות מסוימות יש בהצעת החוק השפעה לגביו

יריב לוין:      אם כן, חברות וחברי הכנסת, בעד הצעת החוק הצביעו 62 חברי כנסת, נגד – 53, אין נמנעים

יריב לוין:  לפיכך, אני קובע שהצעת חוק יסוד: הממשלה (תיקון – כשירותם של שרים), של חבר הכנסת משה ארבל, התקבלה בקריאה הטרומית, ותועבר לוועדה המסדרת לצורך קביעת הוועדה שתדון בה בהמשך הליכי החקיקה

יריב לוין: [הצעת חוק פ/80/25; נספחות

יריב לוין: ] 

יריב לוין: אנחנו עוברים מכאן להצעת החוק הבאה בקריאה הטרומית, הצעת חוק לתיקון פקודת המשטרה (סמכויות), התשפ"ג–2022, של חבר הכנסת איתמר בן גביר

יריב לוין:  אני מזמין את חבר הכנסת בן גביר לעלות ולנמק את ההצעה

יריב לוין:  בבקשה, לרשותך עשר דקות

איתמר בן גביר: זה יהיה פחות

איתמר בן גביר:  אדוני היושב-ראש, ברכות

איתמר בן גביר:       חבריי השרים, נכבדיי חברי הכנסת, אנחנו היום הולכים לעשות תיקון היסטורי לפקודה ישנה מאוד מתקופת המנדט הבריטי

איתמר בן גביר:  מי שקורא ועוקב אחרי ההיסטוריה המשפטית של מדינת ישראל, אחרי הוועדות השונות שהוקמו – ועדת זמיר, ועדת צדוק, שר המשפטים, וועדת אור – יודע היטב שיש תמימות דעים בין כל המלומדים שצריך לשנות את פקודת המשטרה

איתמר בן גביר:  שהפקודה הזאת ישנה, שהפקודה הזאת לא מתאימה, שהפקודה הזאת במדינה דמוקרטית לא יכולה להיות

איתמר בן גביר:  אנחנו מגיני הדמוקרטיה

איתמר בן גביר:  אנחנו נילחם למען הדמוקרטיה - -      

קריאות: - - -     

איתמר בן גביר: - - ואנחנו חושבים שבדמוקרטיה שר יכול לקבוע את המדיניות של המשרד שלו

איתמר בן גביר:  אז נכון, היו כל מיני שרים, כמו עמר בר לב, שעשו את הדברים במחשכים

איתמר בן גביר:  אבל דרך המלך, הדרך הנכונה, זה לקבוע את מדיניות המשרד

איתמר בן גביר:  לשם כך נבחרנו

איתמר בן גביר:  לשם כך שלחו אותנו

איתמר בן גביר:  זאת מטרת הדמוקרטיה

גלעד קריב: - - - זאת לא דמוקרטיה

איתמר בן גביר: ואני רוצה להגיד לכם שכשאני הייתי בבית המשפט העליון ועתרתי נגד איזשהו סעיף בפקודה הזאת ששלל הפגנות, אמרו שופטי בית המשפט העליון: זאת פקודה ישנה, צריך לשנות אותה

איתמר בן גביר:  אבל אתכם לא מעניין בית המשפט העליון, אתכם לא מעניינת הדמוקרטיה

איתמר בן גביר:  אתכם לא מעניינת מדינת ישראל

איתמר בן גביר:       ואני חייב להגיד שכשמסתובבים במדינת ישראל מבינים כמה נזק, כמה נזק עשיתם, וכמה צריך לתקן

איתמר בן גביר:  אני הולך בבאר שבע ופוגש שם נשים שמפחדות ללכת לקניון

איתמר בן גביר:  אני הולך בעכו ופוגש משפחה שאומרת: אנחנו לא יכולים ללכת בחוף הים, מרביצים לנו

איתמר בן גביר:  אני פוגש ברמלה אישה שבאה ובוכה ואומרת לי: הבן שלי נכנס לבית הספר שלו עם כיפה, יוצא מבית הספר, מוריד את הכיפה

איתמר בן גביר:  אני אומר לה: גברת, גם אבא שלי היה בלי כיפה, אדם צדיק

איתמר בן גביר:  היא אומרת לי: בן גביר, אתה לא מבין, הוא מוריד את הכיפה כי מרביצים לו, כי פוגעים בו, כי עושים לו צרות כי הוא יהודי

איתמר בן גביר:  אתם הבאתם אותנו למצב הזה

איתמר בן גביר:  והעם בחר אחרת

איתמר בן גביר:  העם, נמאס לו, נקעה נפשו מהטרור, מהאלימות בכבישים, מהבריונות, מאנשים שמוציאים סכין אחרי כל ויכוח

איתמר בן גביר:  זאת הממשלה שלכם

איתמר בן גביר:  זה במשמרת שלכם

איתמר בן גביר:  ואנחנו באים - - -     

קריאות: - - -     

איתמר בן גביר: באים לתקן

איתמר בן גביר:  תיקון היסטורי, כן

גלעד קריב: - - -     

ולדימיר בליאק: - - - 15 שנה בשלטון - - - מבלבל את המוח

קריאה: מקווים שלא תזדקק - - -     

איתמר בן גביר: השר יכול וצריך לקבוע מדיניות כדי לשמור על תושבי באר שבע, כדי לשמור על תושבי הגליל

ולדימיר בליאק: - - -     

איתמר בן גביר: כדי לשמור על תושבי המרכז

נאור שירי: תתגייס למשטרה

נאור שירי:  פשוט תתגייס למשטרה

איתמר בן גביר: כדי לשמור על ירושלים

איתמר בן גביר:  זה תפקידו של השר

נאור שירי: תתגייס כבר למשטרה, תתגייס

נאור שירי:  צבא לא עשית, אולי תעשה משהו - - -     

איתמר בן גביר: ואני רוצה להגיד לכם, ואני אולי אקרא קטע קצר מאוד מהוועדה

יוראי להב-הרצנו: למה לא לחכות להקמת הממשלה? למה לא לחכות להקמת הממשלה? אתה לא מאמין לנתניהו? איתמר, למה לא לחכות להקמת הממשלה? למה לא לחכות להקמת הממשלה - - -     

איתמר בן גביר: מוועדה כל כך חשובה, שאתם אפילו לא מכירים אותה, לא שמעתם עליה, לא בדקתם, לא בחנתם, הלוא היא ועדת צדוק, שאומרת בצורה מפורשת - -     

דבורה ביטון: - - -     

יוראי להב-הרצנו: למה לא לחכות להקמת הממשלה? מה הדחיפות? אתה לא מאמין לנתניהו? אתה לא סומך על נתניהו?     

איתמר בן גביר: - - שהתחום הרצוי, המצב הרצוי, זה שהשר יוכל לקבוע בקשר למדיניות משרדו

קריאות: - - -      

איתמר בן גביר: זה קורה בניו זילנד, זה קורה באוסטרליה, זה קורה באנגליה, זה קורה בכל מדינה דמוקרטית

איתמר בן גביר:  רק אתם, רק אתם רוצים כאן שתהיה מדינה כמו מדינת עולם שלישי

יוראי להב-הרצנו: למה לא לחכות להקמת הממשלה? אתה לא מאמין לנתניהו?      

איתמר בן גביר: רק במדינות העולם השלישי, אדוני היושב-ראש, רק במדינות העולם השלישי המפכ"ל, המפקד של המשטרה, הוא זה שקובע את המדיניות

ולדימיר בליאק: רק במדינות עולם שלישי יכול להיות שר לביטחון לאומי  שהורשע בתמיכה בארגון טרור - - - רק בתור עצור

קריאה: אנחנו מאוד מקווים - - -       

איתמר בן גביר: אני אוהב, אוהב ומכבד את המפכ"ל, אבל את המדיניות מי שקובע זה הדרג הפוליטי

איתמר בן גביר:  מי שקובע זה מי שנבחר

איתמר בן גביר:  מי שקובע זה מי שקיבל את אמון הציבור

איתמר בן גביר:  ואגב - -     

מיכל שיר סגמן: אבל מחר יקום מישהו שהוא לא המדיניות שלך, אתה תרצה את החוק כמו מישהו שזה לא המדיניות שלו? זה קל להגיד את זה - - -      

איתמר בן גביר: - - אם כבר מדברים על התערבות בחקירות

איתמר בן גביר:  למה עמר בר לב התקשר לקצינים במשטרת ירושלים: תשחררו את האנרכיסט הזה, תשחררו את המפגין הזה? אני, בניגוד לבר לב, בניגוד לבר לב - -      

קריאה: למה המנכ"ל אצלך בבת-מצווה - - -      

ולדימיר בליאק: אתה אנרכיסט

איתמר בן גביר: - - מה שאני רוצה זה להתקשר לקצינים, להתקשר למפכ"ל ולהגיד לו: אדוני המפכ"ל, אנחנו אוהבים את המשטרה, אנחנו ניתן לה כוח, אבל המשטרה צריכה לפעול בקשר למדיניות

איתמר בן גביר:  המשטרה צריכה לשמור על תושבי באר שבע, לפעול נגד הפרוטקשן, וכן, לפעול נגד הפשיעה במגזר הערבי

יוראי להב-הרצנו: למה אתה לא מאמין לנתניהו? למה אתה לא מאמין לנתניהו?     

איתמר בן גביר: ואגב, סוד קטן: לא רק הילדים שלי הולכים ברחוב, אדוני היושב-ראש

איתמר בן גביר:  אם אנחנו נפתור את הבעיות, אם אנחנו נילחם בפשיעה באום אל-פחם וברהט - -     

קריאה: כמו שפתרתם את בעיית הקסאמים ואת הבלונים - - -     

איתמר בן גביר: - - יהיה טוב, יהיה טוב גם לתושבי רהט, גם לתושבי אום אל פחם

דבורה ביטון: - - -     

אלמוג כהן: הם רוצים שימשיכו להרוג ברהט

יוראי להב-הרצנו: למה אתה לא מאמין לנתניהו?     

איתמר בן גביר: אתם הוכחתם בהתנגדות שלכם לפקודה הזאת שאתם אנרכיסטים, שלא מעניין אתכם שלטון החוק, שלא מעניינת אתכם הדמוקרטיה, שלא מעניין אתכם סדר, שלא מעניין אתכם להחזיר את השלווה לרחובות

קריאה: כמה פעמים הורשעת?     

ולדימיר בליאק: אתה עבריין

ולדימיר בליאק:  אתה עבריין

ולדימיר בליאק:  אתה עבריין

איתמר בן גביר: אתם הוכחתם בכל מה שאתם מתנגדים שההתנגדות שלכם היא התנגדות פוליטית

איתמר בן גביר:  ואיך אמר רביב דרוקר - - -     

יוראי להב-הרצנו: משתמט מצה"ל - - -     

קריאה: - - - תתבייש לך

איתמר בן גביר: האליל שלכם, רביב דרוקר, איך הוא אמר: הפקודה, צריך לתקן אותה

קריאה: מי אמר - - -     

איתמר בן גביר: הצעדים שבן גביר עושה, צריך לתקן אותם

איתמר בן גביר:  אבל יש לנו בעיה שזה בן גביר

דבורה ביטון: מי אמר שלא? אבל איך מתקנים אותה

איתמר בן גביר: בואו נגיד את האמת: יש לכם בעיה שזו ממשלת ימין, יש לכם בעיה שהעם בחר ימין

יוראי להב-הרצנו: צא מהסרט שאתה חי בו

דבורה ביטון: - - - ענה לך - - - חבר הכנסת בן גביר, ענה לך - - -     

איתמר בן גביר: אתם, אתם רוצים להחליף את עם ישראל

איתמר בן גביר:  אז אני מדבר כאן, בשם הדמוקרטיה הישראלית, בשם עם ישראל - -     

דבורה ביטון: הליברלית

דבורה ביטון:  הדמוקרטית

איתמר בן גביר: - - בשם מיליונים שרוצים שהשקט יחזור לרחובות

איתמר בן גביר:  ובעזרת השם, אנחנו נעשה את זה

איתמר בן גביר:  וכשנחזיר את השקט לרחובות, אני חייב להגיד לכם שגם השמאל ישמח, גם הערבים ישמחו, כל הציבור ישמח

איתמר בן גביר:  אתם, ההתנגדות שלכם היא התנגדות פוליטית

איתמר בן גביר:      וסגלוביץ', אני רוצה להגיד לך עוד דבר

איתמר בן גביר:  אני שמעתי אותך

איתמר בן גביר:  אנחנו הרי יודעים כמה פעמים התקשרת לקצינים בלהב, ודיברת איתם, אמרת להם ככה ואמרת להם אחרת

איתמר בן גביר:  אנחנו לא נעשה את זה

איתמר בן גביר:  אצלנו שום דבר לא יהיה מתחת לשולחן

דבורה ביטון: לא תיתן להם שום סמכות - - -     

איתמר בן גביר: אצלנו הכול יהיה מעל לשולחן

איתמר בן גביר:  כן, אני רוצה להשפיע על המדיניות

איתמר בן גביר:  כן, אני רוצה להחזיר את הביטחון לרחובות

איתמר בן גביר:  כן, אנחנו כאן, הקואליציה המיועדת רוצה להביא שלווה, שלווה לעם ישראל

איתמר בן גביר:  ואנחנו, בעזרת השם, נביא את השלווה הזאת

איתמר בן גביר:  והכי חשוב – נשמור על הדמוקרטיה, כי דמוקרטיה, האלף-בית שלה זה ששר קובע את מדיניות משרדו

דבורה ביטון: אנחנו לא נגד להחזיר, אבל איך עושים את זה, באיזה צורה - - -      

איתמר בן גביר: אני מתבייש, מתבייש שאתם לא מבינים את זה

איתמר בן גביר:  מתבייש שאתם לא מפנימים את זה

איתמר בן גביר:  ואני מתפלל שאתם תפנימו ותבינו: ישראל היא דמוקרטית, שרים נבחרו כדי לקיים ולהכתיב מדיניות

איתמר בן גביר:  כך צריך להיות וכך יהיה

איתמר בן גביר:  תודה רבה

יריב לוין: תודה רבה לחבר הכנסת איתמר בן גביר

יריב לוין:  חברת הכנסת דבי ביטון, אני, איך אומרים, נהגתי במדיניות ליברלית

יריב לוין:  זאת אומרת, אמורים לשבת ולהקשיב

יריב לוין:  אבל אפשר לעמוד ופחות להקשיב, ואפשר לקרוא קריאות ביניים בישיבה

קריאה: - - -     

יריב לוין: אבל לעמוד ולקרוא קריאות ביניים ללא הפסקה מהתחלת הנאום – לא מקובל

דבורה ביטון: קודם כול, אני רוצה לאחל לך בהצלחה

יריב לוין: תודה רבה

יריב לוין:  אז אני, איך אומרים - - -     

דבורה ביטון: ואני שמחה על הרגישות - - -      

יריב לוין: זה בסדר

יריב לוין:  אבל חברת הכנסת ביטון, בסוף יש לנו בכל זאת צורך לשמוע אחד את השני

יריב לוין:  אז אני אודה לך אם נוכל לקיים את הדיון בצורה יותר מסודרת מכאן והלאה

יריב לוין:       מכובדיי, אני מבקש להזמין את השר לביטחון פנים, השר עמר בר לב, על מנת להשיב להצעת החוק

יריב לוין:  לרשותך, אדוני, עומדות עשר דקות

יריב לוין:  בבקשה

עמר בר-לב: כבוד יושב-ראש הכנסת, מובאת בפניכם היום הצעת חוק פרטית לתיקון פקודת המשטרה

עמר בר-לב:  מדובר בהצעת חוק שמהותה היא אחת – לפגוע בעצמאותה של משטרת ישראל ולהפוך אותה לכלי שרת בידי פוליטיקאים

עמר בר-לב:  לא תיקון, כי אם הרס עצמאותה של משטרת ישראל ופגיעה חמורה בדמוקרטיה הישראלית

אלמוג כהן: - - -      

עמר בר-לב: מדובר בהפיכה של ממש

אלמוג כהן: - - - תחפש את - - -      

עמר בר-לב: בראש ובראשונה, ההיגיון המוביל של הצעת החוק – כדאי שתקשיב כדי שתדע על מה הצעת החוק

אלמוג כהן: - - -     

יריב לוין: חבר הכנסת כהן, תודה

עמר בר-לב: ההיגיון המוביל של הצעת החוק הוא הקבלה של סמכות השר לביטחון הפנים - - -     

יריב לוין: חבר הכנסת כהן, אפשר פעם אחת

יריב לוין:  חבר הכנסת בן גביר, פשוט בניתי על היכולות שלך להתגבר על הרעש, אבל לחבר הכנסת כהן יש גם, ברוך השם, יכולות ווקאליות ראויות להערכה

יריב לוין:  אז ננסה לצמצם

יריב לוין:  תודה

יריב לוין:       סליחה, אדוני השר, בבקשה

עמר בר-לב: בראש ובראשונה, ההיגיון המוביל של הצעת החוק הוא הקבלה של סמכות השר לביטחון הפנים ביחס למשטרה לסמכותו של שר הביטחון ביחס לצה"ל, והיא מעתיקה אחד לאחד את לשון חוק הצבא, שקובע כי צה"ל והרמטכ"ל כפופים לשר הביטחון ונתונים למרות הממשלה

עמר בר-לב:  המשמעות של יחסי הכפיפות האלה ידועה: כשם ששר הביטחון מוסמך לתת כל הוראה לרמטכ"ל, הן בנושאים אסטרטגיים והן בנושאים טקטיים, כך מבקשת הצעת החוק הזו שהשר לביטחון הפנים יהיה המפקד העליון של המשטרה, מפכ"ל-על

עמר בר-לב:       ההקבלה הזו אינה נכונה ואינה ראויה במדינה דמוקרטית

עמר בר-לב:  בעוד שהצבא נלחם באויבים מבחוץ ומורשה ואף מחויב להפעיל כוח, כל סוג של כוח, במסגרת מלחמה, לחימה בטרור והגנה על ביטחון המדינה, וצה"ל כפוף אך ורק לחוק-יסוד: הצבא ולערך טוהר הנשק, משטרת ישראל פועלת כלפי אזרחי המדינה ולא כלפי אויב חיצוני

עמר בר-לב:  וכאשר משטרת ישראל פועלת כלפי אזרחי המדינה היא איננה כפופה לשר לביטחון הפנים כפי שצה"ל כפוף לשר הביטחון, מכיוון שמשטרת ישראל כפופה בראש ובראשונה ומעל לכול לחוקי מדינת ישראל, וזאת אף מעל ומעבר לכפיפותה לממשלת ישראל

עמר בר-לב:      אם כבר מחפשים הקבלה למשרד אחר, ההקבלה היותר-נכונה היא למערכת היחסים בין שר המשפטים לבין פרקליטות המדינה

עמר בר-לב:  אף אחד אינו מעלה על דעתו, לפחות עד רגע זה, שפרקליט המדינה יהיה כפוף למרות הנחייתו ושליטתו של שר הפנים

נאור שירי: נתת להם רעיון

עמר בר-לב: כאמור, משטרת ישראל כפופה, בראש ובראשונה, לחוקי המדינה

עמר בר-לב:  כך למשל במה שמכונה תחום אירועי הביטוי

עמר בר-לב:  בנקודה הזו אבקש לחדד: לא רק שאין מקום להכפפת המשטרה לשר ואף לא לממשלת ישראל, אלא שכל התערבות של ממשלה במה שמכונה אירועי ביטוי היא בלתי חוקית

עמר בר-לב:  כך גם בנקיטת צעדים מגבילי חירות כלפי אזרחי המדינה

עמר בר-לב:  כל התערבות של שר ואפילו של ממשלת ישראל היא, שוב, בניגוד לחוק, ואסור שתהיה קיימת במדינה דמוקרטית

עמר בר-לב:  כמובן, ישנן דוגמאות רבות נוספות

עמר בר-לב:      מדינות שבהן לשר ישנן הסמכויות האלה נקראות מדינת משטרה

עמר בר-לב:  בואו נשים את הדברים על השולחן: החוק הזה יהפוך את משטרת ישראל ואת מדינת ישראל למדינת משטרה, ולכן אסור – ואני מדגיש, אסור – שהמשטרה תפעל ותופעל כך

עמר בר-לב:  על פי הצעת החוק המונחת לפניכם, משטרת ישראל תוכפף ישירות לשר הבט"פ גם בתחום הניהול וההתנהלות המבצעית אופרטיבית, וזאת בניגוד למצב היום, שבו משטרת ישראל היא עצמאית ברמה האופרטיבית, גם בעוד התערבות השר בנושאים מבצעים נוגעת גם היום אך ורק לאותם מקרים חריגים ייחודיים שבהם מעורב שיקול מדיני לאומי או אסטרטגי

עמר בר-לב:  כך העובדה שקיימים מקרי קצה לגבי מעורבותו של השר היא לגיטימית, אך אינה מעידה על הכלל, שלפיו תחום זה חייב להיוותר בסמכותו ובניהולו הבלעדי של המפכ"ל בלא התערבות הדרג המדיני

עמר בר-לב:       הצעת החוק הזו אינה מסתפקת בהכפפה למרות השר; היא אף אינה מסתפקת, כאמור, רק בהכפפת הניהול וההתנהלות המבצעית למרותו, אלא קובעת שאפילו בתחום השמור והרגיש ביותר של משטרת ישראל, מערכת החקירה והתביעה – גם שם תהיה לשר סמכות להכווין, להנחות, להפנות ולפקח

אלמוג כהן: התערבת בחקירות

עמר בר-לב: אני לא שומע מי שצועק, אבל מי שצועק כנראה לא קרא את החוק

אלמוג כהן: שקר - - -      

עמר בר-לב: על פי הצעת החוק הזאת, מדיניות השר אמורה לקבוע, להנחות, להפנות ולפקח על החקירות במדינת ישראל

עמר בר-לב:  לכן הצעת החוק הזו היא שגויה מיסודה, ועוד יותר מכך – מסכנת את הדמוקרטיה במדינה

עמר בר-לב:  במבט מקרוב אני רוצה להסביר מה המשמעות של הצעת החוק הזו בפועל, במידה שתעבור: המשמעות היא שבסמכותו של השר לביטחון הפנים להורות למשטרה שמעתה ואילך המשטרה לא תחקור עבירות של שחיתות שלטונית, תאפשר שינוי הסטטוס-קוו הלכה למעשה על הר הבית, כדוגמה, באופן שידרדר את מדינת ישראל לאינתיפאדה שלישית, לא תאתר ולא תחקור - -     

אלמוג כהן: שקרן, שקרן

עמר בר-לב: - - פורעים יהודים נערי גבעות

עמר בר-לב:  כן, סמכותו של השר על פי הצעת החוק הזאת - -     

אלמוג כהן: שקרן

עמר בר-לב: - - לקבוע מדיניות שנערי הגבעות לא ייחקרו

עמר בר-לב:  לא יוגש נגדם כתב אישום

עמר בר-לב:  נערי גבעות שהתיזו גז מדמיע על שוטרי מג"ב שתקפו לאחרונה את מג"ב 202 – הם לא יאותרו, לא ייחקרו ולא יועמדו לדין על פי הצעת החוק הזאת

אלמוג כהן: שקרן

עמר בר-לב: את כל אלה תאפשר הצעת החוק הפרטית הנלוזה הזאת

עמר בר-לב:  זאת ועוד, המשמעות היא שהשר לביטחון הפנים יוכל להורות למפכ"ל המשטרה להטיל מגבלות על אירועי ביטוי ולעשות שימוש באמצעי פיזור כזה או אחר כנגד מפגינים כשהמניע הוא פוליטי

עמר בר-לב:  ברור לחלוטין מי יהיה הציבור שייפגע מהחלטה כזו יותר ומי פחות

עמר בר-לב:  המשמעות היא שהשר לביטחון הפנים יוכל להורות למשטרה, כפי ששמענו רק לפני כמה ימים – דוגמה ששמענו – להכניס 30 ניידות יס"מ ובילוש לטיפול באירוע, גם אם זה בניגוד לעמדתו המקצועית של המפכ"ל, ובכך לא רק לסכן את מטרות המבצע, אלא במקרים מסוימים גם לסכן אזרחים ושוטרים

עמר בר-לב:       יתר על כן, המשמעות היא לאפשר לשר ולשכתו שליטה על הליכי חקירה ותביעה, שליטה על טיפול באירועי ביטוי והפגנות; שליטה על הקצאת ופריסת כוחות שלא על דעת גורמי מקצוע; שליטה על הליכים פנים-משטרתיים כלפי שוטרים – כמו הליכי משמעת – באופן שיאפשר לשר להלך אימים על שוטרים וקציני משטרה; שליטה על חלוקה פנימית של משאבים באופן שיאפשר לנטרל יחידות כאלה ואחרות, כמו למשל יחידת לה"ב 433, ועוד ועוד

עמר בר-לב:       ובנימה אישית, לאחר שנה וחצי בתפקיד השר לביטחון הפנים – שזה ניסיון של לפחות שנה וחצי יותר מזה שהגיש את הצעת החוק הזאת – אני רוצה להפריך כאן טענה שגויה ומטעה שמופצת בציבור ברקע הצעת החוק הזאת: אין קושי לשר לביטחון הפנים למלא את תפקידו, ובוודאי שלא לקבוע מדיניות

עמר בר-לב:  בוודאי שלי לא היה שום קושי כזה

עמר בר-לב:  אך אין זה עניין אישי, ולא מדובר רק ביכולת ייחודית שלי

עמר בר-לב:  זאת בהתאם לקביעתן של ועדות חקירה ממלכתיות וועדות בדיקה שבחנו את נושא סמכויות השר בעבר, כמו ועדת זמיר, ועדת צדוק וועדת אור, וכן בהתאם לחוות הדעת של היועץ המשפטי לממשלה

עמר בר-לב:       אני אומר באופן חד וחלק: השר כבר היום מוסמך לקבוע מדיניות, להגדיר יעדים אסטרטגיים עבור משטרת ישראל בהתאם למדיניות הממשלה ולפקח על ביצועם

עמר בר-לב:       אכן, לפעמים מימוש סמכויות אלה דורש חשיבה מעמיקה יותר ושיח עם המפכ"ל וגורמי המקצוע במשטרה, שנועד לדייק ולהבין בדיוק איפה עובר הגבול בין מדיניות לביצוע, ולהבחין בין נושאים בעלי אופי מדיני לנושאי אכיפת חוק טהורים

עמר בר-לב:  שיח כזה הוא חשוב מאין כמוהו, וחשוב שהוא ימשיך להתקיים

עמר בר-לב:  עצם השיח הזה בין השר למפכ"ל הוא ההגנה הטובה ביותר על משטרת ישראל ועל הדמוקרטיה הישראלית

יריב לוין: אדוני השר, הזמן נגמר לפחות לפני דקה

יריב לוין:  מפאת חשיבות הנושא, אוסיף לך עוד דקה נוספת

יריב לוין:  אנא, תתכנס לסיום

יריב לוין:  תודה

עמר בר-לב: תודה רבה

עמר בר-לב:  ברור שגם לי היה יותר קל ופשוט לחלק פקודות – תאמינו לי, הייתי רגיל לזה מהעבר הצבאי שלי – בלי לשמוע עמדות של אף אחד חוץ מהיועצים האישיים שלי, בלי להצטרך להסביר ולשכנע

עמר בר-לב:  מטבע הדברים, אנשים תמיד ישאפו להגדיל את כוחם, אבל זה בדיוק תפקידה של הכנסת – לשמור על המנגנונים הדמוקרטיים של מדינת ישראל

עמר בר-לב:  זה התפקיד שלכם, לייצר איזונים ובלמים ולא לאפשר לאף אחד, לאף אחד, להחזיק כוח בלתי מוגבל

עמר בר-לב:       הצעת החוק הזו היא עוד אינדיקציה לכיוון שהולכת הממשלה והכנסת

עמר בר-לב:  היא הראשונה בין רשימה של צעדים שנועדו להגדיל את כוחם של הפוליטיקאים תוך פגיעה במנגנונים שנועדו להגן על הדמוקרטיה הישראלית

עמר בר-לב:      לבסוף, אני רוצה לפנות אליך, ראש הממשלה המיועד בנימין נתניהו

עמר בר-לב:  אני מכיר אותך קרוב ל-50 שנה

עמר בר-לב:  אתה אדם עם מודעות היסטורית חשובה ורחבה, בנו של היסטוריון

עמר בר-לב:  אתה יודע בתוך-תוכך שאם החוק הזה וחוקים דומים יעברו – ההיסטוריה תשפוט אותך לחומרה כמי שפגע באופן אנוש בדמוקרטיה הישראלית

עמר בר-לב:  אתה יודע בתוך-תוכך, ראש הממשלה המיועד, שאני צודק

עמר בר-לב:  אתה יודע בתוך-תוכך שאתה מפקיר את גורלה של מדינת ישראל בידיים גזעניות, מתלהמות, משיחיות ומחרחרות מלחמה

יריב לוין: אדוני השר, תודה רבה

עמר בר-לב: משפט אחרון

עמר בר-לב:  לא איתמר בן גביר ולא בצלאל סמוטריץ' יהיו אחראים לקטסטרופה המתרחשת עלינו – ביטחונית, מדינית ודמוקרטית – אלא אתה, בנימין נתניהו, ואני עדיין מקווה שתתעשת ותחזור למקום שממנו באת

עמר בר-לב:  וכמובן, אני ממליץ לנציגי ממשלת ישראל להתנגד להצעה הזאת

עמר בר-לב:  תודה

יריב לוין: תודה לשר בר לב

אלמוג כהן: - - -     

יריב לוין: אני מזמין את חבר הכנסת בן גביר להשיב

אלמוג כהן: - - - שחקר אותו - - -     

יריב לוין: לרשותך שלוש דקות, ואם תצטרך עוד דקה – תקבל

יריב לוין:  בבקשה

איתמר בן גביר: כבוד היושב-ראש, חבריי חברי הכנסת - - -     

אלמוג כהן: - - -     

איתמר בן גביר: אלמוג, אלמוג, אלמוג, עכשיו לא מפריעים

איתמר בן גביר:  עכשיו אני מדבר

איתמר בן גביר:      כבוד היושב-ראש, כבוד השרים, אני רוצה להתייחס לשני דברים, השר בר לב, שצבטתי את עצמי כששמעתי אותך מדבר עליהם

איתמר בן גביר:  קודם כול, דיברת על זכויות אזרח

איתמר בן גביר:  תגיד לי, אתה חושב שכולנו טמבלים? מי זה שהפשיט בנות בהפגנות? מי זה שפגע בציבור החרדי פעם אחר פעם? מי זה שמנע את חופש הביטוי? אתה מדבר כאן על זכויות אזרח? שנה וחצי התעללתם באזרחים, פגעתם באנשים, וזה היה במשמרת שלך

איתמר בן גביר:  אבל הכי הפתיע אותי לשמוע אותך ולהגיד: אני? מה, אני קבעתי מדיניות ולא הייתה שום בעיה

איתמר בן גביר:  אני אקרא דברים שאתה אמרת בוועדת חקירה על כלא גלבוע, וחשפת ואמרת: כבר ביום הראשון שלי בתפקיד התעורר הנושא של סמכויות השר לביטחון פנים מול המשטרה סביב מצעד הדגלים; ואמרת: למוחרת התחיל המצעד

איתמר בן גביר:  בבוקר המצעד - - -     

התקשורת יועז הנדל: תדבר, למה אתה צועק?     

איתמר בן גביר: לא יעזור לכם

איתמר בן גביר:  זה כתוב, מה לעשות? זו העדות שלו: בבוקר המצעד הוצאתי מכתב למפכ"ל והנחיתי אותו: אין רימוני הלם בהר הבית - -     

התקשורת יועז הנדל: למה אתה צועק?     

איתמר בן גביר: טוב, נו, זה בסדר, אתה מאפשר למתפרעים להתפרע

איתמר בן גביר:  - - אין שימוש ברובי רוגר

איתמר בן גביר:  כעבור שעה הרים המפכ"ל טלפון אליי, ואמר לי: זה לא בסמכותך

איתמר בן גביר:       תישיר מבט ותספר מה עשית

איתמר בן גביר:  שנספר מה עשית? פנית ליועץ המשפטי לממשלה

איתמר בן גביר:  בוא תספר מה היועץ המשפטי לממשלה אמר לך, למה אתה מסתיר את זה מהציבור? אתה זה שטענת שיש בעיה ושפקודת המשטרה היא לא בסדר והיא לא מכסה את הדברים וצריך לשנות אותה

איתמר בן גביר:  אז פתאום, כשאנחנו מציעים את זה, זה לא דמוקרטי וזה פוגע בזכויות אדם וכן הלאה וכן הלאה? איזו צביעות

איתמר בן גביר:  איזו דו-פרצופיות

איתמר בן גביר:  פשוט בושה

איתמר בן גביר:      ודבר אחרון – כי אתה דיברת כאן על צה"ל – אמרת: יש הבדל בין צה"ל למשטרה

איתמר בן גביר:  ואני שואל רק דבר אחד: מה, צה"ל יכול להיות צבא פוליטי? מה, לצה"ל מותר? פוליטיקה, צריך להוציא אותה מהמשטרה, מהצבא, ודווקא הצעת החוק שאני מביא מוציאה את הפוליטיקה ומגדירה גם את היחסים

איתמר בן גביר:  פוליטיקאים צריכים לקבוע מדיניות, זה נכון

איתמר בן גביר:  השוטרים חוקרים, פועלים, ככה זה בדמוקרטיה, וצר לי שפעם אחר פעם אנחנו צריכים ללמד אתכם את הנושא

יריב לוין: תודה רבה לחבר הכנסת איתמר בן גביר

יריב לוין:       חברות וחברי הכנסת, אנחנו נעבור להצבעה

יריב לוין:  מאחר שהוגשה בקשה להצעה שמית גם על ידי הממשלה וגם בחתימות של 20 חברי כנסת, אנחנו נעבור להצבעה שמית

יריב לוין:  אדוני המזכיר, בבקשה

דן מרזוק: (קורא בשמות חברי הכנסת)      משה אבוטבול		–   בעד יולי יואל אדלשטיין	–   בעד אמיר אוחנה		–   בעד ינון אזולאי		–   בעד גדי איזנקוט		–   נגד ישראל אייכלר		–   בעד ואליד אל הואשלה	–   נגד קארין אלהרר		–   אינה נוכחת עמיחי אליהו		–   בעד זאב אלקין		–   נגד דוד אמסלם		–   בעד אופיר אקוניס		–   בעד משה ארבל		–   בעד יעקב אשר		–   בעד אוריאל בוסו		–   בעד דבי ביטון		–   נגד חיים ביטון		–   בעד מיכאל מרדכי ביטון	–   נגד דוד ביטן			–   אינו נוכח בועז ביסמוט		–   בעד ולדימיר בליאק		–   נגד מירב בן ארי		–   אינה נוכחת רם בן ברק		–   נגד איתמר בן גביר		–  בעד  יואב בן צור		–   בעד אברהם בניהו בצלאל	–   בעד אורנה ברביבאי		–   נגד ניר ברקת		–   בעד טלי גוטליב		– בעד יצחק גולדקנופ		–   בעד מאי גולן			–   בעד יואב גלנט		–   בעד גילה גמליאל		–   בעד בנימין גנץ		–   אינו נוכח משה גפני		–   אינו נוכח סימון דוידסון		–   נגד אבי דיכטר		–   בעד גלית דיסטל אטבריאן	–   בעד אלי דלל			–   בעד דני דנון			–   בעד שלום דנינו		–   בעד אריה מכלוף דרעי	–   בעד שרן מרים השכל		–   אינה נוכחת ניסים ואטורי		–   בעד מיכל מרים וולדיגר	–   בעד יצחק שמעון וסרלאוף	–   אינו נוכח מכלוף מיקי זוהר		–   בעד יאסר חוג'יראת		–   נגד אימאן ח'טיב יאסין	–   נגד ווליד טאהא		–   נגד בועז טופורובסקי		–   נגד משה טור פז		–   נגד אחמד טיבי		–   אינו נוכח יוסף טייב		–   בעד אוהד טל			–   בעד יעקב טסלר		–   בעד חילי טרופר		–   נגד אלי כהן			–   בעד אלמוג כהן		–   בעד מאיר כהן		–   נגד מירב כהן		–   נגד מתן כהנא		–   נגד עופר כסיף		–   נגד אופיר כץ		–   בעד חיים כץ			–   בעד ישראל כץ		–   בעד רון כץ			–   נגד יוראי להב הרצנו		–   נגד מיקי לוי			–   נגד יריב לוין			–   בעד נעמה לזימי		–   נגד אביגדור ליברמן		–   נגד יאיר לפיד		–   נגד טטיאנה מזרסקי		–   נגד מרב מיכאלי		–   נגד חנוך דב מלביצקי		–   בעד יוליה מלינובסקי		–   אינה נוכחת מיכאל מלכיאלי		–   בעד אבי מעוז		–   בעד אורי מקלב		–   בעד יעקב מרגי		–   בעד שרון ניר			–   נגד בנימין נתניהו		–   בעד יואב סגלוביץ'		–   נגד יבגני סובה		–   נגד משה סולומון		–   אינו נוכח לימור סון הר מלך	–   בעד אופיר סופר		–   בעד אורית מלכה סטרוק	–   בעד עידית סילמן		–   בעד בצלאל סמוטריץ'		–   בעד משה סעדה		–   בעד גדעון סער		–   נגד מנסור עבאס		–   אינו נוכח איימן עודה		–   אינו נוכח יוסף עטאונה		–   נגד חמד עמאר		–   נגד צביקה פוגל		–   בעד עודד פורר		–   נגד מאיר פרוש		–   בעד יסמין פרידמן		–   נגד אורית פרקש הכהן	–   נגד מטי צרפתי הרכבי	–   נגד יואב קיש		–   בעד גלעד קריב		–   נגד שלמה קרעי		–   בעד אליהו רביבו		–   בעד מירי מרים רגב		–   בעד שמחה רוטמן		–   בעד עידן רול			–   נגד יואל רזבוזוב		–   נגד אפרת רייטן מרום	–   נגד יפעת שאשא ביטון	–   נגד אלון שוסטר		–   אינו נוכח אלעזר שטרן		–   נגד עמיחי שיקלי		–   בעד מיכל שיר סגמן		–   נגד נאור שירי		–   נגד עאידה תומא סלימאן	–   נגד פנינה תמנו		–   נגד     

יריב לוין: מזכיר הכנסת, אנא קרא שנית בשמות חברי הכנסת שטרם הצביעו

דן מרזוק: (קורא בשמות חברי הכנסת)     קארין אלהרר		–   אינה נוכחת דוד ביטן			–   אינו נוכח מירב בן ארי		–   אינה נוכחת בנימין גנץ		–   אינו נוכח משה גפני		–   אינו נוכח שרן מרים השכל		–   נגד יצחק שמעון וסרלאוף	–   בעד אחמד טיבי		–   אינו נוכח יוליה מלינובסקי		–   נגד משה סולומון		–   אינו נוכח מנסור עבאס		–   נגד איימן עודה		–   נגד אלון שוסטר		–   נגד     

יריב לוין: האם נמצא במליאה מי מחברות או חברי הכנסת שטרם הצביעו ומעוניין להצביע? בבקשה

דן מרזוק: (קורא בשם חבר הכנסת)     בנימין גנץ		–   נגד     

יריב לוין: אם כן, חברות וחברי הכנסת, תמה ההצבעה

יריב לוין:  אדוני המזכיר, נא לסכם את הקולות והתוצאות

יריב לוין: תודה רבה

יריב לוין:  אם כן, חברות וחברי הכנסת, להלן תוצאות ההצבעה: בעד – 61, נגד – 53, אין נמנעים

יריב לוין:  לפיכך אני קובע כי הצעת חוק לתיקון פקודת המשטרה (סמכויות), התשפ"ג–2022, של חבר הכנסת איתמר בן גביר התקבלה בקריאה הטרומית ותועבר לוועדה המסדרת לשם קביעת הוועדה שתדון בהצעת החוק

יריב לוין: חברות וחברי הכנסת, קיבלתי בקשה מחבר הכנסת יואב סגלוביץ' למסור הודעה אישית, ואני מוצא לנכון להיעתר לה

יריב לוין:  חבר הכנסת סגלוביץ', בבקשה, לרשותך חמש דקות

יואב סגלוביץ': אדוני יושב-ראש הכנסת, מאחר שחבר הכנסת איתמר בן גביר הזכיר את שמי, אז אני רוצה להזכיר כמה דברים: הקמתי את היחידה הכלכלית כשבנימין נתניהו היה שר האוצר, הקמתי את יחידת להב 433, ואני גאה על זה

יואב סגלוביץ':  הייתי ראש אגף חקירות חמש שנים, ואני גאה על זה מאוד, וכן, חקרתי הרבה דברים – ארגוני פשיעה, פשיעה לאומנית

יואב סגלוביץ':  באותו זמן שאני עשיתי את התפקידים האלה אתה הורשעת, באותן תקופות פחות או יותר, בהסתה לגזענות - -      

איתמר בן גביר: - - - מתי - - - בפעם האחרונה, יואב?     

יואב סגלוביץ': - - בהחזקת חומר תעמולה לארגון טרור, תמיכה בארגון טרור והפרעה לשוטרים במילוי תפקידם

אלמוג כהן: ואתה - - -     

יואב סגלוביץ': במצב רגיל, בתחרות שהייתה מתנהלת מי האיש הכי פחות מתאים להיות השר לביטחון הפנים, ללא ספק אתה מקום ראשון by far

טלי גוטליב: - - - את כולנו

יואב סגלוביץ': מעולם לא היית מתמנה אם לא היה ראש ממשלה חלש, שפחד להצטלם איתך עד לפני חודש, והיום כנראה הוא יתלה את תמונתך בלשכתו כמו שאתה תלית את תמונת ברוך גולדשטיין אצלך

יואב סגלוביץ':  זה האיש, זה פרצופו, זאת דמותו, פייק ניוז מהלך, מסית, מדיח ועבריין

איתמר בן גביר: למה אתה לא - - -      

טלי גוטליב: כמו המשטרה, כמו המשטרה

קריאה: - - - מאחורי הקלעים

יריב לוין: רבותיי – תודה

הצעת חוק-יסוד: [הצעת חוק פ/25/81; נספחות

הצעת חוק-יסוד: ] 

יריב לוין: אנחנו עוברים להצעת החוק הבאה: הצעת חוק-יסוד: הממשלה (תיקון – שר נוסף במשרד), הצעתם של חברי הכנסת שמחה רוטמן ונסים ואטורי, ואני מזמין את חבר הכנסת שמחה רוטמן

קריאה: - - -     

יריב לוין: הייתה כבר

יריב לוין:  עכשיו עברנו לחוק חדש

יריב לוין:  אתם לא עוקבים, מכובדיי, לא עוקבים

יריב לוין:  אנחנו עוברים לדיון בהצעת חוק-יסוד: הממשלה (תיקון – שר נוסף במשרד)

יריב לוין:  בבקשה, חבר הכנסת רוטמן, לרשותך עשר דקות

שמחה רוטמן: תודה רבה, אדוני היושב-ראש

שמחה רוטמן:  אני רוצה לנצל את ההזדמנות ולברך אותך, מאחר שזאת הפעם הראשונה שאני עולה לדבר לאחר בחירתך

שמחה רוטמן:  אז ברכות

יריב לוין:   תודה רבה

שמחה רוטמן: הצעת החוק המדוברת היא קביעת הסדר של שר נוסף במשרד, שהוא בעצם יבוא של ההסדר שנעשה בזמן כהונת הכנסת העשרים-ושלוש

שמחה רוטמן:  הכנסת הזאת קבעה את ההסדר של שר נוסף במשרד כהוראת שעה

שמחה רוטמן:  הוראת השעה פקעה מאז, בעצם, מי שכיהן אז בתפקיד הזה של שר הנוסף  במשרד היה השר ביטון, תחת שר הביטחון בני גנץ, ומטרת הצעת החוק הזאת היא להפוך את אותה הוראת שעה שהייתה אז והוגבלה גם לממשלת חילופים וגם לתקופת זמן קצרה – הצעת החוק הזאת מיועדת להפוך את ההסדר הזה להסדר של קבע ולאפשר מינוי של שר נוסף במשרד שיהיה דומה להסדר שהיה אז

שמחה רוטמן:       המטרה של קידום הצעת החוק הזאת כבר בשלב הזה, ולא כמו שעשו – זה עוד הבדל ממה שנעשה בפעם הקודמת: בפעם הקודמת הדרך היחידה למנות שר שכזה הייתה באמצעות החלטת ממשלה

שמחה רוטמן:  זאת אומרת, קודם היה צריך להקים ממשלה, ואז היה צריך לקבל החלטת ממשלה ולהוסיף את השר כשר נוסף

שמחה רוטמן:  המטרה בקידום של הצעת החוק הזאת עכשיו היא, מאחר שהופכים את זה להסדר של קבע, שאפשר יהיה כבר בהשבעת הממשלה להשביע את השר הנוסף ולהגיד אילו תחומי פעילות יימסרו לאחריותו, וכל זה כדי שכאשר הכנסת מביעה אמון בממשלה, בעזרת השם במהרה בימינו, אמן, היא תדע בדיוק את הרכב השרים ואת חלוקת הסמכויות ביניהם, וזה לא ידרוש עוד החלטת ממשלה נוספת

שמחה רוטמן:       אני מבקש מחברי הכנסת לתמוך בהצעת החוק הזאת

שמחה רוטמן:  תודה רבה, אדוני היושב-ראש

יעקב מרגי: תודה רבה לחבר הכנסת שמחה רוטמן

יעקב מרגי:  ישיב על הצעת חוק-יסוד: הממשלה (תיקון – שר נוסף במשרד) השר בנימין גנץ בשם שר המשפטים

הביטחון בנימין גנץ: אדוני היושב בראש, חבריי חברי הכנסת, אין ספק שיש במדינת ישראל תהליך של הפקת לקחים, אדוני היושב-ראש, ואכן, הממשלה הנכנסת מסמנת לעצמה איך כן לעשות דברים וגם איך לא לעשות דברים

הביטחון בנימין גנץ:  איך כן לעשות דברים? יש סיטואציות בפוליטיקה הישראלית שאתה צריך לדרוש את התשלום במזומן כי אי-אפשר להאמין למתן אשראי

הביטחון בנימין גנץ:  יש סיטואציות בפוליטיקה הישראלית שצריך לדרוש את התשלום במזומן כי אי-אפשר לבנות על האשראי, הוא לא מגיע אחר כך

הביטחון בנימין גנץ:  שאלתי את עצמי למה ממהרים כל כך עם דברי החקיקה האלה, למה מקדימים אותם וכיוצא באלו הדברים, ואני מבין שבעצם אין פה סיטואציה שאפשר לבנות על קיומן של הבטחות, ולכן צריך לסכם את הכול מראש

הביטחון בנימין גנץ:  הערבויות לא תופסות, ההבטחות לא תופסות, ולכן טוב שמסכמים את הכול מראש ומביאים את זה לידי חקיקה מבעוד מועד

הביטחון בנימין גנץ:       הדבר השני שאליו אני הולך להתייחס כאן הערב זה גם איך לא לעשות את הדברים, כי גם כשמדובר על שר בתוך משרד אז יש דרך ויש דרך

הביטחון בנימין גנץ:  לכן אני מבקש לומר לכם שהעיקרון המובא בחוק של שר בתוך משרד הוא אכן דבר אפשרי

הביטחון בנימין גנץ:  על מנת שדבר כזה יהיה אפשרי צריך להבטיח שברור לגמרי מי השר שאחראי על כלל היבטי המשרד, להבטיח שמארג הסמכויות הוא ברור ולעשות מאמץ ששני השרים ידעו לעבוד במשותף

הביטחון בנימין גנץ:  אבל הקמת משרד בתוך משרד – זה אסור שיקרה

הביטחון בנימין גנץ:  זה בכלל לא מומלץ בשום מבנה ארגוני; זה בטח ובטח לא מומלץ במה שקשור להיבטים הביטחוניים ובנושאי ביטחון

הביטחון בנימין גנץ:       הסתכלתי על ההסכמים הקואליציוניים וראיתי שאני יכול להבין מהצעת החוק שהיא עומדת במבחן של "מגלה טפח ומכסה טפחיים", כי באה הצעת המשרד ואומרת שבסופו של דבר כל מה שאנחנו עושים פה זה משרד בתוך משרד

הביטחון בנימין גנץ:  כביכול לא קרה שום דבר חדש

הביטחון בנימין גנץ:  אבל הלכתי להסתכל גם בהסכמים הקואליציוניים, ובעצם אני מבין על מה מדובר בחוק המוצע

הביטחון בנימין גנץ:       מה שבעצם אני מצליח להבין מתוך ההסכמים הקואליציוניים, למרות שזה לא נאמר בהצעת החוק כפשוטה, זה שבסופו של דבר מה שהממשלה המסתמנת מבקשת לעשות – היא פשוט לא מצהירה על זה – זה להקים משרד ביטחון ב', ומשרד הביטחון ב' הזה יהיה המשרד לענייני יהודה ושומרון

הביטחון בנימין גנץ:  זה תפקידה של הצעת החוק, זה המבנה הארגוני שמוצע, אלה התהליכים שיקרו שם, ואנחנו רואים שבעצם לא מתקיימת פה הכפיפות

הביטחון בנימין גנץ:       מה עושים באחד השיעורים הראשונים שמעבירים בצבא – למי ששירת בצבא, זה חשוב באמת, הקשר הזה הוא באמת קשר משמעותי – הדבר הראשון שעושים זה קובעים את אחדות הפיקוד

הביטחון בנימין גנץ:  אין משימה עם שני מפקדים, יש שרשרת פיקוד: יש מפקד מס' 1, יש סגן מפקד, יש מפקד שלישי, יש מפקד רביעי

הביטחון בנימין גנץ:  לי כבר יצא, לצערי, לפקד על מבצע שהגענו בשרשרת הפיקוד למפקד מס' 4, כי כל האנשים שהיו בדרך נפגעו – נפצעו או נהרגו – והגענו עד מפקד מס' 4

הביטחון בנימין גנץ:  אבל בכל נקודת זמן היה ברור מי זה מס' 1, מי זה מס' 2, מי זה מס' 3, מי זה מס' 4

הביטחון בנימין גנץ:       כשבאים להסתכל על החוק הזה, אנחנו רואים גם שמעבר לפירוק המינהל האזרחי ממשרד הביטחון, יש כוונה לקחת גם את 17 הפלוגות של מג"ב ביהודה ושומרון ולהכפיף אותן בכלל לשר שלישי

הביטחון בנימין גנץ:  זאת אומרת, יש לנו שר אחד, יש לנו שר מקביל, יהיה לנו עכשיו שר שלישי שמתעסק בעניין הזה; אין ספק שהבהירות התפעולית של מערכת הביטחון בשטחי יהודה ושומרון תהיה הדבר הכי פשוט והדבר הכי ברור שידענו לייצר במערכת הפיקוד המדוברת

הביטחון בנימין גנץ:  במילים אחרות, כדי להרכיב ממשלה אתם מפרקים את הביטחון

הביטחון בנימין גנץ:  פתרון יפה; צריך להרכיב את הממשלה, אבל אפשר לפרק את הביטחון

הביטחון בנימין גנץ:       בואו ננסה ללכת לרגע אחד לחיי היום-יום ונראה מה יקרה לנו בחיי היום-יום

הביטחון בנימין גנץ:  נניח ששר אחד, רחמנא ליצלן, חושב שצריך לפנות מאחז מסוים שקם בעומק השטח ומהווה מוקד חיכוך, אבל השר השני לא רוצה לפנות אותו

הביטחון בנימין גנץ:  טוב, מה עושים?      

קריאה: בשביל זה יש ראש ממשלה

הביטחון בנימין גנץ: נניח ששר אחד קובע שהוא רוצה לבצע פעילות מול בנייה בלתי חוקית פלסטינית סמוך לקלקיליה או בכל מקום אחר שיש בו סכנה ביטחונית, והשר השני חושב שחשוב והגיוני יותר לטפל באותו שלב בהשתלטות על שטחי אש

הביטחון בנימין גנץ:  מי יחליט איזו פעילות מבצעים – מי שאחראי על כוחות האבטחה או מי שמחזיק בשופל של יחידת הפיקוח?      אדוני כבוד השר הנכנס סמוטריץ', האם אתה תאשר לראש המינהל האזרחי לעמוד בקשר עם אבו מאזן ואנשיו בפעם הבאה שחלילה ייכנס יהודי לתוך עיר פלסטינית וייקלע למהומות שצריך לחלץ אותו? ואם לא, האם נכניס לוחמי צה"ל שיסכנו את חייהם? אולי נפסיד זמן יקר רק לא להתקשר לאבו מאזן ולאנשיו, גם אם זה חונה תחת פעילות המינהל האזרחי, שהוא בעצם פועל – אני מזכיר לכם – בתיאום עם המח"טים בכל מה שקשור להפעלת הכוח ולתיאום עם הרשות הפלסטינית וכוחות הביטחון הפלסטיניים בשטחים

הביטחון בנימין גנץ:       ומה זה המינהלת שתשב בתוך משרד הביטחון? יועצים משפטיים שייבחרו באופן חיצוני ויהיו כפופים ועושי דברו של פוליטיקאי בהתאם לצרכיו

הביטחון בנימין גנץ:  איך זה יתחבר למערכת כולה? מי יכתוב את התשובות לבג"ץ? מי יתאם את הדברים מול צה"ל? מי יתאם את הדברים עם משרד המשפטים?      חברים, אני מכיר בתוצאות הבחירות, ואני מכיר בזכותכם המלאה להרכיב ממשלה ולממש את המדיניות שלכם - -     

יעקב מרגי: חברים, חברים, נא לגלות איפוק

הביטחון בנימין גנץ: - - אבל - - -     

יעקב מרגי: חברים

הביטחון בנימין גנץ: אבל אתם צריכים להסתכל על המצב

הביטחון בנימין גנץ:  אתם צריכים להסתכל על המצב ולהבין שאתם יוצרים פה שעטנז לא רציני, שחלילה יהיו לו נפגעים

הביטחון בנימין גנץ:  זה מהלך - - -      

קריאות: - - -      

יעקב מרגי: רק רגע

יעקב מרגי:  חברי הכנסת, חברי הכנסת, נא לכבד את הדובר ואת המעמד גם כן

קריאה: שער של מסי

יעקב מרגי: לא מעניין אותי

הביטחון בנימין גנץ: זה מהלך אנטי-ביטחוני שבסופו של דבר יפגע במתיישבים ובביטחונם, יפגע בצה"ל, יטיל נטל עצום על משרתי המילואים – ואלו מכם שעושים מילואים, שיזכרו את העניין הזה

הביטחון בנימין גנץ:  הנטל על משרתי המילואים הולך לגדול; ארבעה גדודי מג"ב שהולכים להיעלם שווים 72 גדודים בתעסוקה מבצעית מדי שנה

הביטחון בנימין גנץ:  אתם תחתמו על הצווים החריגים, שאותם נצטרך להגיש לכם עוד לפני הקמתה של הממשלה המסתמנת, וזה גם יעשה לכם צרות גדולות בתוך הממשלה

הביטחון בנימין גנץ:  וראש הממשלה המיועד, זה הולך להפוך אותך לבורר הראשי בענייני יהודה ושומרון

הביטחון בנימין גנץ:      אני מבקש לומר לך, חבר הכנסת סְמוּטְרִיץ', עוד דבר, ואני אומר אותו בשיא הרצינות

קריאה: סְמוֹטְרִיץ'

הביטחון בנימין גנץ: סְמוֹטְרִיץ', סליחה

הביטחון בנימין גנץ:  אני לא מסכים איתך על הרבה מאוד דברים, אני לא מסכים איתך כמעט על שום דבר, אבל אני מאוד מעריך את העובדה שאתה אידיאליסט ואתה רוצה לעשות את מה שהבטחת

הביטחון בנימין גנץ:  ואני אומר לך, If you want to shoot – shoot

הביטחון בנימין גנץ:  המצב של ללכת עם סיפוח אבל להרגיש בלי יביא לפגיעה ההיקפית בכלל הגורמים בשטח

הביטחון בנימין גנץ:  אם הרצון הוא להפוך את השטח תחת שליטה אזרחית, אל תמציאו משרדים ומינהלות ותשימו חוקים מיוחדים; פשוט תחילו את הריבונות, ונישא כולנו בתוצאות

הביטחון בנימין גנץ:  יש סיבה טובה שנושא החלת הריבונות לא נמצא בהסכמים הקואליציוניים, כי גם ראש הממשלה המיועד נתניהו יודע שסיפוח חד-צדדי - -      

יעקב מרגי: נא לסכם

הביטחון בנימין גנץ: - - החלת ריבונות חד-צדדית, יהיו אסון ביטחוני וקץ החזון הציוני של מדינה יהודית ודמוקרטית

הביטחון בנימין גנץ:  זו האמת שמסתתרת מאחורי משחקי הכס, או יותר נכון לומר – משחקי הכיסא

הביטחון בנימין גנץ:  אני אומר כאן, בכל הכבוד לחבריי בקואליציה, ובפרט לראש הממשלה, לשר הביטחון ולשר האוצר המיועדים - -      

יעקב מרגי: אז מה? בסדר, הוא יסיים

הביטחון בנימין גנץ: - - אתם אנשים רציניים

הביטחון בנימין גנץ:  יש לנו מחלוקות רציניות, בואו נתווכח על אידיאולוגיה ומדיניות

הביטחון בנימין גנץ:  אני קורא בפרט לך, אדוני ראש הממשלה המיועד נתניהו, ומזהיר אותך – אתה מפרק את ביטחון ישראל, בעבור מה? תעשה את מה שאריק שרון עשה – תביא ממשלה להצבעה בלי כל החוקים ובלי כל המעקפים האלו, מתוך הבנה עמוקה של המצב בשטח, מתוך ראייה של כלל אזרחי ישראל וביטחונה לפני האינטרס הפוליטי

הביטחון בנימין גנץ:  אני מציע לך, ראש הממשלה המיועד נתניהו, ולשותפיך לא לשחק בביטחון, לא לבצע ניסויים שסופם, חלילה, להביא לפגיעה בחיי אדם

הביטחון בנימין גנץ:  השאירו את משרד הביטחון לשר הביטחון, אל תחדירו לתוכו עצם זר שיפורר אותו ויפגע בגוף הכל-כך חשוב לקיומה של מדינת ישראל והמשרד המשימתי הכמעט-יחיד שקיים

הביטחון בנימין גנץ:       אני מציע, אדוני היושב-ראש, להסיר את החוק הזה מסדר-היום

הביטחון בנימין גנץ:  זה חוק שהשלכותיו בשטח יהוו פגיעה בביטחון, פגיעה בהתיישבות, פגיעה בצה"ל ופגיעה ביחסינו עם מדינות העולם והאזור

הביטחון בנימין גנץ:  תודה רבה

יעקב מרגי: תודה רבה

יעקב מרגי:  חברים, נא להתרכז

יעקב מרגי:  זו מערכת הצבעה חדשה, אלקטרונית

יעקב מרגי:  הסירו את הבקשות להצבעה שמית? אין

יעקב מרגי:  הצבעה אלקטרונית

יעקב מרגי:  נא להיות ערניים למערכת החדשה

יעקב מרגי:  אני עובר להצבעה

יעקב מרגי:  הצבעה

יעקב מרגי: בעד ההצעה להעביר את הצעת החוק לוועדה – 61 

יעקב מרגי: נמנעים – אין 

קריאה: - - -     

יעקב מרגי: בעד הצביעו 61 חברי כנסת, נגד – 50

יעקב מרגי:  רגע, השרה אורית פרקש, רצית להצביע נגד? ההצבעה שלך תתווסף לתוצאה

יעקב מרגי:  מי עוד הצבעתו לא נקלטה? אורית בלבד

יעקב מרגי:  אוקיי

יעקב מרגי:  אנחנו מעדכנים את התוצאה: 61 בעד, 51 נגד

קריאה: אורית בעד

יעקב מרגי: לא, אורית פרקש הכהן

יעקב מרגי:  את גם לא נקלטת?     

יואב קיש: לא, לא, זה היה בסדר

יואב קיש:  זה היה 61

יואב קיש:  היא לחצה - - - אסביר מה קרה?     

יעקב מרגי: מה קרה?     

יואב קיש: האור מתחלף בשם לירוק

יואב קיש:  אצלם זה לא התחלף

יואב קיש:  אבל - - -     

יעקב מרגי: אבל ההצבעה נקלטה

יעקב מרגי:  אז 61 בעד, 51 נגד

יעקב מרגי:  אני קובע שהצעת החוק עברה בקריאה טרומית ותעבור להמשך דיון בוועדה שתיקבע

יעקב מרגי: [הצעת חוק פ/84/25; נספחות

יעקב מרגי: ] 

יעקב מרגי: אנחנו עוברים לנושא הבא בסדר-היום: הצעת חוק הכנסת (תיקון – מספר חברי הכנסת להתפלגות סיעה), התשפ"ג–2022, של חברי הכנסת יואב קיש וחנוך מלביצקי

יעקב מרגי:  בבקשה, אדוני

יואב קיש: כבוד היושב-ראש, כנסת נכבדה, החוק הזה חוקק בעוול בכנסת הקודמת ברצון לפצל את הליכוד

יואב קיש:  זה היה הכי פשוט שאפשר לומר את זה עכשיו

יואב קיש:  זה לא הצליח לכם, זה לא יצליח לכם

יואב קיש:  חשוב שעכשיו, לקראת כנסת חדשה, יחזור הסדר הקודם

יואב קיש:  ההצעה היא מאוד פשוטה, לבטל את התיקון המאוד-מיותר, שגם לא הצליח

קריאות: - - -     

יואב קיש: והאמת, אנחנו חושבים על יש עתיד, שלא תתפצלו לנו

יואב קיש:  תודה

יעקב מרגי: חברי הכנסת, מה קרה?      

יוראי להב-הרצנו: - - -     

יעקב מרגי: בסדר, אז מה? פעם ראשונה שאתה שומע דברים שלא – ישיב - - - -     

יוראי להב-הרצנו: - - -     

יעקב מרגי: רגע, אתה מפריע לי באמצע

יעקב מרגי:  ישיב על ההצעה השר המקשר חבר הכנסת זאב אלקין, בבקשה, אדוני

קריאה: מה הלחץ לפני הקמת הממשלה? שיקימו ממשלה ויחוקקו

קריאה:  מה הלחץ?     

יעקב מרגי: בבקשה, אדוני

זאב אלקין: תודה רבה, אדוני היושב-ראש

זאב אלקין:  חבריי השרים וחברי הכנסת, קודם כול, חבר כנסת קיש, היה לו היגיון: ארבעה ח"כים זאת הסיעה המינימלית בכנסת לפי חוק הבחירות, ולכן לפי זה זה נקבע

זאב אלקין:  זאת הערה אחת

זאב אלקין:  ההערה השנייה, מהניסיון המסוים שאני צברתי, אתם עוד תביאו הצעת חוק דומה לכנסת, תבקשו שנאשר

זאב אלקין:  ככה היה עם חוק מופז כשבנימין נתניהו קודם ביקש לחוקק אותו, של פיצול לשבע, אחר כך ביטלו אותו

זאב אלקין:  לכן הביטול הזה אולי עוד יחזור לכנסת, ומי שמבטל היום אולי עוד יבקש לאשר, אבל ככה זה גלגולם של החוקים מהסוג הזה

זאב אלקין:  וההערה השלישית - - -     

דוד אמסלם: רק ערמומי כמוך יכול לחשוב ככה

זאב אלקין: אני למדתי מהטובים, חבר הכנסת אמסלם

זאב אלקין:  אמרתי, לימדו אותי את זה בחוק מופז, את הרעיון שמאחורי החוקים האלה

זאב אלקין:       ההערה השלישית כמובן קשורה לעצם הסיטואציה

זאב אלקין:  אני מבין למה אתם רוצים לבטל, אבל למה עכשיו? מה דחוף? האם באמת עד כדי כך אתם לא סומכים על חברי סיעת הליכוד, שחושבים שאחרי חלוקת תפקידים כבר לא יהיה אפשר לבטל את החוק הזה? הרי הבהילות והדחיפות – חוקים אחרים, אני עוד יכול להבין, הסכמים קואליציוניים, דרישות; אבל פה, מאיפה הבהילות? תקימו ממשלה – תבטלו את הדבר הזה

זאב אלקין:  מה הבעיה? למה למהר?      

טלי גוטליב: אתה אומר את זה פעם שלישית

זאב אלקין: כנראה שיש לכם סיבות טובות

זאב אלקין:  אני – אלוהים, לא יודע למה, אבל לפעמים כשפוחדים ממשהו אז זה - - -     

טלי גוטליב: אפשר משהו אחר?     

יעקב מרגי: תודה

יעקב מרגי:  תודה רבה לך, הוא שמע אותך

יעקב מרגי:  הוא שמע אותך

טלי גוטליב: 30 פעם אני שומעת את אותו דבר

יעקב מרגי: הוא החליט לא להתייחס, הוא שמע אותך

טלי גוטליב: כמה אפשר? מהבוקר אמרתי את זה

יעקב מרגי: חברת הכנסת גוטליב, תודה רבה לך

טלי גוטליב: אמרת את זה בבוקר

יעקב מרגי: נא לא להפריע

טלי גוטליב: כמה אפשר? עוד הפעם? מהבוקר אני שומעת את זה כבר

יעקב מרגי: בבקשה, אדוני

זאב אלקין: תודה רבה, אדוני היושב-ראש

זאב אלקין:  ולכן אני חושב שהצעת החוק הזאת, דווקא מכל החוקים, מראה שלפעמים כשיש לך - -      

טלי גוטליב: אמרת את זה בבוקר - - -     

זאב אלקין: - - פרנויה, זה לא אומר שרודפים אחריך

זאב אלקין:  לפעמים זה סתם פרנויה

זאב אלקין:  ואני כמובן קורא לכנסת לדחות את הצעת החוק

יעקב מרגי: תודה רבה לשר המקשר

יעקב מרגי:  אנחנו נעבור להצבעה

יעקב מרגי:  גם כאן ההצבעה היא הצבעה אלקטרונית

יעקב מרגי:  נא לשבת

יואב קיש: רגע, רגע

יעקב מרגי: אתה רוצה להשיב?     

יואב קיש: לא, תן לאנשים לשבת

יעקב מרגי: מאחר שחצי שולחן הממשלה לא עובד, אנחנו לא נוכל לבצע הצבעה אלקטרונית

יואב קיש: למה? תוסיף אותם

יעקב מרגי: אם זה בהסכמה, אין לי בעיה

יעקב מרגי:  בהסכמה

יעקב מרגי:  אוקיי, בהסכמה

יעקב מרגי:  אז אנחנו מפעילים הצבעה

יעקב מרגי:  אנחנו עוברים להצבעה

יעקב מרגי:  בבקשה, הצבעה

יעקב מרגי: בעד ההצעה להעביר את הצעת החוק לוועדה – 61 

יעקב מרגי: נמנעים – אין 

יעקב מרגי: בעד הצביעו 61, נגד, לפני העדכון, 41

יעקב מרגי:  אנחנו מוסיפים את השרה אורית פרקש הכהן, מוסיפים להצבעה נגד את אלעזר שטרן, השר חמד עמאר, מירב כהן, גם רזבוזוב וגם פנינה תמנו, שרת הכלכלה ברביבאי, שרת החינוך יפעת, שרת התחבורה מרב, שר המשפטים גדעון, ושר הביטחון בנימין גנץ

יעקב מרגי:  אמרתי את שטרן

יעקב מרגי:  הוא היה פה

יעקב מרגי:  מוסיפים את שר האוצר – אבל הוא נקלט

יעקב מרגי:  תודה

יעקב מרגי:  עוד עשרה

יעקב מרגי:  זאת אומרת שאני מעדכן: בעד – 61, נגד – 51

יעקב מרגי:  אני קובע שהצעת החוק אושרה בקריאה טרומית, ותעבור להמשך דיון בוועדה שתיקבע

יעקב מרגי:  אישור ההצבעה

יעקב מרגי:  תודה רבה

יעקב מרגי: אנחנו עוברים לסעיף הבא בסדר-היום: בחירת סגנים זמניים ליושב-ראש הכנסת

יעקב מרגי:  יציג את ההצעה יושב-ראש הוועדה המסדרת חבר הכנסת יואב קיש

יעקב מרגי:  בבקשה, אדוני

הוועדה המסדרת): כבוד היושב-ראש, חברי הכנסת, מילה לרקע של ההצבעה הזו

הוועדה המסדרת):  בהתאם לסיכומים שהיו בוועדה המסדרת הוגדר שכאשר נחליף יושב-ראש נמנה סגן מסיעת יש עתיד, זמני כמובן

הוועדה המסדרת):  סגן יושב-ראש זמני

הוועדה המסדרת):  זו ההחלטה, ועליה תהיה הצבעה

הוועדה המסדרת):  ובנוסף, מדובר על החלפה של סגן היושב-ראש יעקב טסלר, שהתפטר, ובמקומו יכנס ישראל אייכלר

הוועדה המסדרת):       אני מקריא את ההודעה: ביום י"ג בכסלו התשפ"ג, 7 בדצמבר 2022 לספירתם, ובהתאם לסעיף 2 לתקנון הכנסת, בחרה הכנסת ארבעה סגנים זמניים ליושב-ראש הכנסת, לפי המלצת הוועדה המסדרת

הוועדה המסדרת):  לאור בחירת יושב-ראש כנסת חדש, ועל מנת לאפשר לסיעת יש עתיד נציגות בנשיאות הכנסת, מציעה הוועדה המסדרת לבחור בחבר הכנסת משה טור פז כסגן יושב-ראש זמני נוסף ליושב-ראש הכנסת מטעם סיעת יש עתיד

הוועדה המסדרת):  דרך אגב, אני כבר אומר שהזמניים יכהנו עד לבחירת סגנים קבועים

הוועדה המסדרת):       בנוסף, חבר הכנסת יעקב טסלר, שנבחר ביום רביעי לסגן זמני ליושב-ראש הכנסת, הודיע על התפטרותו מהתפקיד

הוועדה המסדרת):  אני צודק, חבר הכנסת טסלר?     

יעקב טסלר: כן

הוועדה המסדרת): ובהתאם להוראות התקנון, התפטרותך תיכנס לתוקף 48 שעות לאחר שכתב ההתפטרות הוגש ליושב-ראש הכנסת

הוועדה המסדרת):  לפי דעתי זה אמור להיות - - -     

יעקב טסלר: מחר ב-10:28

הוועדה המסדרת): מחר ב-10:28

הוועדה המסדרת):  מוצע כי עם כניסת ההתפטרות לתוקף יכהן חבר הכנסת ישראל אייכלר, שנמצא פה מאחוריך

הוועדה המסדרת):  בהצלחה בתפקידך החל ממחר ב-10:28, אם החלטה זו תעבור, כסגן יושב-ראש זמני ליושב-ראש הכנסת

הוועדה המסדרת):  שני הסגנים האלה, ישראל אייכלר בהמשך ומשה טור פז – איפה משה טור פז – הידוע בכינויו קינלי, יכהנו עד לבחירת סגנים קבועים ליושב-ראש הכנסת

הוועדה המסדרת):  זה דורש הצבעה, ויש פה הסכמה של כל סיעות הבית, לפי מה שאני יודע

הוועדה המסדרת):  אבקש את אישורה של הכנסת להצעה זו

יעקב מרגי: אנחנו עוברים להצבעה על הודעת יושב-ראש הוועדה המסדרת על בחירת סגנים זמניים

יעקב מרגי:  בבקשה, הצבעה

יעקב מרגי: בעד הצעת הוועדה המסדרת – 13 

יעקב מרגי: נמנעים – אין 

יעקב מרגי: בעד הודעת יושב-ראש הוועדה המסדרת על בחירת הסגנים הצביעו 13, אין מתנגדים, אין נמנעים

יעקב מרגי:  אני קובע שההצעה אושרה

יעקב מרגי:       אני מעדכן, רבותיי, את תוצאות ההצבעה לסעיף הקודם בסדר-היום, מה שנקרא הצעת חוק הכנסת (תיקון – מספר חברי הכנסת להתפלגות סיעה), מאחר שלא נקלטה הצבעתם של חלק מהמצביעים

יעקב מרגי:  טעינו בספירה, לכן זה 61 בעד, 52 נגד

יעקב מרגי:  זה לא משנה את התוצאות, כי הצעת החוק אושרה

יעקב מרגי:  תודה

יעקב מרגי:       אנחנו מכריזים על הפסקה

יעקב מרגי:  הפסקה

יעקב מרגי:  לגבי המשך הישיבה תצא בהמשך הודעה מסודרת לכל חברי הכנסת

יעקב מרגי:  עבודה נעימה לוועדה המסדרת

יעקב מרגי:  תודה רבה

יעקב מרגי:  הפסקה

בשעה 21:  << נושא >> הודעת יושב-ראש הוועדה המסדרת << נושא >>      

יריב לוין: חברי הכנסת, אני מחדש את הישיבה, ואני מזמין את יושב-ראש הוועדה המסדרת חבר הכנסת יואב קיש למסור הודעות מטעם הוועדה המסדרת, בבקשה

יריב לוין:  אחת מהן, כפי שאני מבין, מחייבת הצבעה וכמובן דיון, שאליו כבר נרשמו כמה חברי כנסת

יריב לוין:  בבקשה

הוועדה המסדרת): תודה, אדוני היושב-ראש

הוועדה המסדרת):  חברי הכנסת, אני אתחיל בהודעה שאינה מחייבת הצבעה, ולאחר מכן אעבור להודעה שמחייבת דיון והצבעה

הוועדה המסדרת):      הוועדה המסדרת החליטה בישיבתה היום כי הוועדה הזמנית לענייני כספים תדון בהצעת חוק הכנסת (תיקון – מספר חברי הכנסת להתפלגות סיעה), פ/84/25, של חברי הכנסת יואב קיש וחנוך מלביצקי

הוועדה המסדרת):  הודעה זו אינה דורשת הצבעה

הוועדה המסדרת): אני עובר, אדוני היושב-ראש, להחלטה שדורשת הצבעה ודיון

הוועדה המסדרת):  אני מתכבד להביא בפניכם את הצעת הוועדה המסדרת לקביעת הוועדות שידונו בשלוש הצעות החוק שאושרו היום בקריאה טרומית

הוועדה המסדרת):  מוצע להקים שתי ועדות מיוחדות לפי סעיף 108 לתקנון הכנסת: האחת, ועדה מיוחדת לדיון בהצעת חוק-יסוד: הממשלה (תיקון – שר נוסף במשרד) פ/81/25, ובהצעת חוק-יסוד: הממשלה, (תיקון – כשירותם של שרים), פ/91/25

הוועדה המסדרת):  בוועדה יכהנו 17 חברי כנסת על פי ההרכב הבא: סיעת הליכוד – ארבעה חברים: חבר הכנסת שלמה קרעי, והוא גם יהיה יושב-ראש הוועדה, טלי גוטליב, חנוך מלביצקי ובועז ביסמוט; סיעת יש עתיד – שלושה חברים: מיכל שיר, יוראי להב הרצנו, ולדימיר בליאק; סיעת המחנה הממלכתי – שני חברים: מתן כהנא ושרן מרים השכל; סיעת ש"ס – שני חברים: משה ארבל ואוריאל בוסו; סיעת יהדות התורה – חבר אחד: מאיר פרוש; סיעת הציונות הדתית – חבר אחד: שמחה רוטמן; סיעת עוצמה יהודית – חבר אחד: אלמוג כהן; סיעת רע"מ – חבר אחד: מנסור עבאס; סיעת חד"ש-תע"ל – חברה אחת: עאידה תומא סלימאן; סיעת העבודה – חבר אחד: גלעד קריב

הוועדה המסדרת):       הוועדה השנייה – הוועדה המיוחדת לדיון בהצעת חוק לתיקון פקודת המשטרה, פ/80/25

הוועדה המסדרת):  בוועדה יכהנו 13 חברי כנסת, על פי ההרכב הבא: סיעת הליכוד – שלושה חברים: אליהו רביבו, משה סעדה ואופיר כץ, שיהיה גם יושב-ראש הוועדה; סיעת יש עתיד – שני חברים: מירב בן ארי ורון כץ; סיעת המחנה הממלכתי – חבר אחד: גדי איזנקוט; סיעת ש"ס – חבר אחד: ינון אזולאי; סיעת יהדות התורה – חבר אחד: אורי מקלב; סיעת הציונות הדתית – חבר אחד: משה סולומון; סיעת עוצמה יהודית – חבר אחד: צביקה פוגל; סיעת ישראל ביתנו – חברה אחת: יוליה מלינובסקי; סיעת רע"מ – חבר אחד: ואליד אל הואשלה; סיעת חד"ש-תע"ל – חבר אחד: עופר כסיף

הוועדה המסדרת):       למעשה נקיים דיון משולב עם הצבעות בסופו, אחת לכל ועדה

הוועדה המסדרת):  אודה לכנסת על אישור הצעת הוועדה המסדרת להקמת שתי הוועדות, כפי שסוכם

הוועדה המסדרת):       חשוב לומר גם עכשיו שני דברים: ראשית, הדיון יתמשך ככל שרשימת הדוברים תאפשר

הוועדה המסדרת):  הסיכום היחידי שהגענו אליו בין האופוזיציה לקואליציה זה שב-09:30 אני אעלה לסכם את הדיון

הוועדה המסדרת):  אם רשימת הדוברים הסתיימה לפני כן, אנחנו נצא להפסקה

הוועדה המסדרת):  נחדש אותה ב-09:30 בסיכום, ומייד לאחר מכן שתי ההצבעות

הוועדה המסדרת):  זה הסיכום

הוועדה המסדרת):       מה שעוד חשוב לומר זה שאנחנו מתכננים, לאחר שהוועדות האלה יוקמו, ששתיהן יתחילו דיונים כבר ב-12:00 בצוהריים

הוועדה המסדרת):  בעניין הזה הבטחנו לאופוזיציה שהדיונים הראשונים – גם אם ההצבעות יסתיימו לפני – לא יהיו לפני 12:00

הוועדה המסדרת):  יושבי-הראש המיועדים אכן הודיעו לי שבכוונתם ב-12:00, בכפוף לאישור המליאה, לפתוח דיונים בשתי הוועדות האלה

הוועדה המסדרת):  זו תהיה כוונתם, ואני מניח שלאחר ההחלטה במליאה יוציאו זימון רשמי לכל הגורמים

הוועדה המסדרת):       אני נותן מעין – יש ביטוי באנגלית heads up – לכל מי שחשוב לו לבוא ולהגיע

הוועדה המסדרת):  שוב, בכפוף לאישור המליאה, הוועדות יתחילו את עבודתן ב-12:00

הוועדה המסדרת):  תודה רבה

יריב לוין: תודה רבה ליושב-ראש הוועדה המסדרת חבר הכנסת יואב קיש

יריב לוין:  אני רוצה להודות לך באמת על העבודה הקשה והמסורה, ולברך גם אותך וגם את כל מי שהיה שותף יחד איתנו למאמץ להגיע להסדרים, כפי שפירטת אותם כאן

יריב לוין:  אני חושב שהם גם הוגנים, גם סבירים וגם מאפשרים לנהל דיונים הרבה יותר ענייניים

יריב לוין:       מכאן אני עובר לדיון, וראשון הדוברים הוא חבר הכנסת גלעד קריב, בבקשה

יריב לוין:  לרשותך שלוש דקות

גלעד קריב: אדוני היושב-ראש, שוב ברכות על שובך לכיסא הרם

יריב לוין: תודה רבה

גלעד קריב: כנסת נכבדה, כולנו מכירים את מנהג הסימנא מילתא, שבמסגרתו אנחנו מציבים על שולחן החג בליל ראש השנה שורה של מאכלים המסמלים את התקוות ואת התפילות שלנו לשנה החדשה

גלעד קריב:  הערב הזה הציבה הקואליציה הבאה על שולחן הכנסת סימנא כיסופא – סימנים של בושה, בדמות ארבע הצעות החוק שאושרו הערב בקריאה הטרומית

גלעד קריב:  ארבע הצעות חוק שמסמלות את אופייה של הממשלה הבאה – ממשלה של מושחתים, ממשלה של קיצונים, ממשלה של שקרנים ולבסוף גם ממשלה של פחדנים

גלעד קריב:  ממשלה של מושחתים שמקדמים חוק פרסונלי ורטרואקטיבי, שנועד לאפשר לחבר כנסת שסרח והורשע בפלילים לא פעם אחת אלא פעמיים לכהן כשר בממשלת ישראל, מבלי שתיבחן כלל שאלת הקלון שדבקה בהרשעתו השנייה

גלעד קריב:       הצעת החוק נועדה להכשיר את מעשה הרמייה ואת התרגיל הלא-כשר של חבר הכנסת דרעי, שהתפטר לפני הרשעתו כדי שסוגיית הקלון לא תידון באותו המעמד, וכיום, יחד עם המועמד לראשות הממשלה, שמתמודד בעצמו עם כתב אישום פלילי, מקדמים שינוי חוק-יסוד על מנת שהוא יימלט מאימת הקלון בעת הזאת

גלעד קריב:       ממשלה של קיצונים שמקדמים הצעת חוק לפוליטיזציה של המשטרה, לשבירה מוחלטת של מערכת האיזונים והבלמים בהפעלת הכוח השלטוני ולהשתלטות פוליטית עוינת על התביעה המשטרתית, האחראית לרוב המכריע של כתבי האישום

גלעד קריב:  הצעת חוק שכולה נועדה להכשיר את המלכתו של כהניסט גזען על משטרת ישראל; ממשלה המבקשת גם לשנות חוק-יסוד בחטף כדי לאפשר לחבורה משיחית לקדם כאוס בשטחי יהודה ושומרון ובשרשרת הפיקוד של צה"ל; ממשלה של שקרנים, שמקדמים הצעה לשינוי חוק-יסוד, הקובעת כי השר הנוסף במשרד הביטחון יהיה כפוף לשר הביטחון, בשעה שדברי ההסבר להצעת החוק אומרים את ההפך הגמור - -      

ניסים ואטורי: סליחה, אתם עשיתם את זה

ניסים ואטורי:  אתם ביקשתם שר במשרד הביטחון

ניסים ואטורי:  אתה משקר במצח נחושה - - - אין לכם בושה

ניסים ואטורי:  אתם השקרנים הכי גדולים

ניסים ואטורי:  אתם המצאתם את השיטה של הרמייה

גלעד קריב: - - ובשעה שההסכם הקואליציוני שנחתם בין סיעת הליכוד לסיעת הציונות הדתית בעניין הזה קובע אף הוא מפורשות שהשר הנוסף יפעל באופן עצמאי לחלוטין

גלעד קריב:       ולבסוף, ממשלה של פחדנים, שמקדמת חקיקה חפוזה, לרבות שינויי חוק-יסוד עוד בטרם נחתמו כל ההסכמים הקואליציוניים והושבעה הממשלה החדשה, אך ורק בשל חוסר האמון בין השותפים הקואליציוניים; ממשלה של מושחתים, ממשלה של קיצונים, ממשלה של שקרנים וממשלה של פחדנים

ניסים ואטורי: אנחנו עושים זאת תחת חוק

ניסים ואטורי:  אתם - - - לפיד אמר שהוא הקובע

ניסים ואטורי:  לא הקשבתם ליועצת המשפטית

ניסים ואטורי:  נוכלים

קריאה: - - -     

גלעד קריב: כמה מתאימה לכם נבואתו של ישעיהו: "שָׂרַיִךְ סוררים וחברי גנבים

גלעד קריב:  כֻּלּוֹ אֹהב שחד ורֹדף שַׁלְמֹנים"

גלעד קריב:  איזו פתיחה עלובה ומטרידה של כהונתכם

ניסים ואטורי: - - -     

יריב לוין: חבר הכנסת ואטורי

גלעד קריב: ניצחתם הערב הזה, אבל שלטון החוק, טוהר המידות, חיילי ומפקדי צה"ל - -      

ניסים ואטורי: בושה וחרפה - - -     

יריב לוין: חבר הכנסת ואטורי

גלעד קריב: - - והחברה הישראלית כולה הפסידו הערב

גלעד קריב:  סימנא דכיסופא – סימני הבושה, וליתר הדיוק, סימני חוסר הבושה – על מצחכם

גלעד קריב:  תתביישו לכם

ניסים ואטורי: - - - והציבור שולח אתכם הביתה - - -     

יריב לוין: תודה לחבר הכנסת גלעד קריב

יריב לוין:  אני מזמין את חבר הכנסת יוראי להב הרצנו, בבקשה

יוראי להב-הרצנו: אדוני היושב-ראש, כנסת נכבדה, לראות ולא להאמין; לראות ולא להאמין: מקימים ועדה מיוחדת כדי לשנות חוק-יסוד במדינת ישראל כאילו היה פלסטלינה; תופרים אותו למידותיו של עבריין שהורשע שוב ושוב בעבירות של שחיתות, ניצל את המשרה הציבורית שלו כדי לשלוח את ידו הארוכה אל הקופה הציבורית ולגנוב ממנה כספי ציבור

יוראי להב-הרצנו:  כסף ציבורי שאזרחי ואזרחיות ישראל עבדו קשה ושילמו מיסים מכספם

יוראי להב-הרצנו:  עבריין סדרתי, שהתחייב לפרוש מהחיים הפוליטיים, מהזירה הציבורית, מקבל עכשיו הכשר מהקואליציה המתהווה, מכם, לחזור ולשמש כשר בממשלת ישראל

יוראי להב-הרצנו:  איזו בושה, איזו חרפה

יוראי להב-הרצנו:  אלו הערכים שלכם? זה הדבר הראשון שאתם מבקשים לקדם? לקבוע? שעבריין סדרתי, אסיר משוחרר, יוכל לשוב למקום שבו אירע הפשע? איזו בושה, איזו כלימה

ניסים ואטורי: לפני חודש - - -         

יוראי להב-הרצנו: מקימים ועדה מיוחדת נוספת כדי לדון איך להפוך את משטרת ישראל לפוליטית

יוראי להב-הרצנו:  להפוך אותה לכפופה לשר פוליטי, שיעשה בה כרצונו

יוראי להב-הרצנו:  יעשה בה שימוש כדי למלא מאווייו האישים הפוליטיים

יוראי להב-הרצנו:  בושה וחרפה

יוראי להב-הרצנו:       וכל הדברים האלה נעשים לא בדרך המלך – בדרכים עקלקלות

יוראי להב-הרצנו:  אתה, אדוני יושב-ראש הכנסת, ותיק, ויודע שכך לא הדרך להתנהל

יוראי להב-הרצנו:  אנחנו 43 ימים אחרי הבחירות, למה לא הוקמה ממשלה? למה לא הוקמה ממשלה, שמכוחה, מכוח ועדות הכנסת שיוקמו אחרי הקמת הממשלה, הדברים האלה יבוצעו בצורה נכונה וראויה, כפי שנהוג לעשות בבית הזה? אבל לא, עושים את זה עכשיו, קצת אחרי חצות, כמעט במחשכים, בדרך לא דרך

יוראי להב-הרצנו:       אני שואל למה, למה לא הוקמה ממשלה אחרי 43 ימים, ואני אומר לכם מדוע: כי נתניהו חלש, סחיט, בלתי כשיר לעמוד בראש ממשלת ישראל

יוראי להב-הרצנו:  בתווך הזה, במצב העניינים הזה, הדיל ברור – החופש של נתניהו תמורת החופש שלנו

יוראי להב-הרצנו:  ביטול משפט נתניהו תמורת ביטול היכולת והחופש של כל אזרח ואזרחית במדינת ישראל לחיות את חייהם בהתאם לצו מצפונם

ניסים ואטורי: איזו ממשלה הקמתם, תגיד לי? איזו ממשלה? הפכת את הממשלה למוסלמית

יוראי להב-הרצנו: מצביעי הליכוד לא הצביעו כדי לראות ממשלה של גזענים - -      

ניסים ואטורי: השותפים שלכם קראו לזה ממשלת פלסטין הראשונה

יוראי להב-הרצנו: - - של מושחתים - -      

ניסים ואטורי: בושה - - -     

יוראי להב-הרצנו: - - שמקדמת ערכים בזויים

יוראי להב-הרצנו:  זה לא יעבור

ניסים ואטורי: - - - ההפסד כואב

ניסים ואטורי:  ההפסד כואב

יוראי להב-הרצנו: אנחנו נילחם בכל כוחנו, בכל זירה שהחוק מתיר לנו לפעול בה, כדי לוודא שהממשלה הזאת, שעדיין לא קמה, תסיים את ימיה בהקדם האפשרי

יוראי להב-הרצנו:  תודה רבה

יריב לוין: תודה רבה

יריב לוין:  חברת הכנסת יסמין פרידמן, בבקשה, לאט-לאט, אין מה למהר

יריב לוין:  שתהיה בריאות ולאט-לאט

יסמין פרידמן: אדוני יושב-ראש הכנסת, ברכות

יסמין פרידמן:  האמת, התלבטתי על מה לדבר בשעה מאוחרת כזאת, ונורא רציתי – חשבתי, לפחות – לעשות איזשהו סיכום: נשים בקואליציה המתהווה לעומת כתבי אישום, מעצרים, האשמות

יסמין פרידמן:  אבל זה פשוט כל כך ארוך, שראיתי שזה ייקח לי הרבה זמן והשעה מאוחרת, אז אני אדבר על משהו אחר: אני אדבר קצת על הטלנובלה

יסמין פרידמן:  אני לא ידעתי היום אם לבכות, לצחוק; הייתי קצת ברגשות מעורבים

יסמין פרידמן:  כל החוקים שאנחנו דנים בהם היום, כל אחד מהם מהווה איזושהי הצעת אי-אמון בממשלה שהולכת לקום

יסמין פרידמן:  אתם באמת לא מאמינים אחד לשני, אני אפילו לא יודעת איך להתייחס לזה

יסמין פרידמן:      תנסו לעקוב, זה מסובך: סמוטריץ' לא מאמין שיעבירו לו את הסמכויות ממשרד הביטחון; דרעי רוצה להתמנות לשר לפני הקמת הממשלה; בן גביר עוד לא בכלל מאמין אם יהפכו אותו לאיש החזק במדינה – כן, לא – אז הוא לא מוכן לחכות אחרי השבעת הממשלה ואחרי הקמתה

יסמין פרידמן:  הוא רוצה עכשיו

יסמין פרידמן:  הכי גרוע, שאתם ביניכם לא מאמינים אחד לשני

יסמין פרידמן:  אני מנסה לחשוב מדוע כל כך חשוב להעביר את החקיקה של התפצלות של ארבעה חברי סיעה לפני הקמת הממשלה

יסמין פרידמן:  מאיפה החשדות האלה? מאיפה הלחץ הזה? אתם לא מצליחים להאמין לחברי הכנסת של עצמכם

יסמין פרידמן:  אני אפילו לא מצליחה להגיד את המשפט הזה

יסמין פרידמן:  כולנו שמענו בהקלטות שצצות מפעם לפעם איך אתם מדברים אחד על השני, איך אתם מגיבים אחד לשני

יסמין פרידמן:  אבל להוציא מזה חקיקות? לא משנה

יסמין פרידמן:       גם עכשיו, המשא ומתן הקואליציוני, ככה: אבי מעוז מדבר על ביטול מצעד הגאווה בירושלים – נתניהו מוציא הכחשה; ההסכם עם יהדות התורה מתפרסם, כולל איסור על ייצור חשמל בשבת – הליכוד מכחישים

יסמין פרידמן:  אני מנסה לחשוב, יוראי – איפה יוראי – למי להאמין? לאיזה נתניהו להאמין? לנתניהו של המשא ומתן? לנתניהו שעומד פה על הדוכן? תגידו לי למי מהם להאמין

ניסים ואטורי: את יכולה לפנות אליי

יוראי להב-הרצנו: אני לא פונה אליך, אני פונה למי שמדבר פה בצורה כזאת ושם בצורה אחרת

יוראי להב-הרצנו:  אני פשוט לא יודעת למי מהם להאמין

יוראי להב-הרצנו:  זה קצת מבלבל לחברי הכנסת

ניסים ואטורי: אני אסביר לך אחר כך

יסמין פרידמן: אתה גם חדש, גם אותך זה אמור לבלבל

ניסים ואטורי: לא, אני ותיק – ארבעה חודשים

יסמין פרידמן: אני שנה וארבעה חודשים, ועדיין אני מתבלבלת מחוסר היציבות הזה

יסמין פרידמן:       תודו, תודו, אנחנו כנראה הולכים למדינת הלכה, כשידוע שזה לא מה שהמצביעים שלכם רוצים

יסמין פרידמן:  תודו שאתם מתכוונים לרסק את מערכת המשפט, למרות ניגוד העניינים שחלקכם מצויים בו

יסמין פרידמן:  תודו שקצת איבדתם את הצפון בגלל רעב לכוח ושליטה, למרות שאתם מנסים להציג את זה תחת איזושהי מעטפת אידאולוגית

יסמין פרידמן:  זה לא עובד

יסמין פרידמן:  רואים לכם

יסמין פרידמן:  זה הכול

יסמין פרידמן:  שיהיה לכם לילה טוב

יריב לוין: תודה רבה לחברת הכנסת יסמין פרידמן

יריב לוין:  אני מזמין את חבר הכנסת משה טור פז, בבקשה

משה טור פז: אדוני היושב-ראש, כנסת נכבדה ורדומה, אתה יודע, עשיתי את צעדיי הראשונים פה בכנסת לפני כמעט שנתיים, כשהיית היושב-ראש

יריב לוין: אני זוכר את נאום הבכורה

משה טור פז: יש לי דז'ה וו

משה טור פז:  תודה

משה טור פז:  בהצלחה רבה לך

משה טור פז:       שר אוצר שהוא גם שר ביטחון, שר ביטחון שהוא חצי שר, שר חינוך שהוא ברבע משרה וראש ממשלה נטול סמכויות חוזקה ומשילות

משה טור פז:  בכל יום עדכון חדש על עוד סמכות, עוד הפקעה, עוד פירוק, פיצול נוסף, פירוד אחר

משה טור פז:  כל משרדי הממשלה נבנים ומתפרקים, מאבדים ממשמעותם, עוברים ידיים בהתאם לרצון השר הנכנס

משה טור פז:  משחק ילדים, לונה פארק של מתקנים, רק תיקח את הסיבוב שתרצה

משה טור פז:       חוק דרעי – החוק שמאפשר לשר שנאשם בפלילים לכהן

משה טור פז:  חוק-יסוד שאתם מעוותים עכשיו כדי לתת לדרעי להיות שר

משה טור פז:  ומה זה דחוף עכשיו? איך המפלגה החברתית מכשירה מעלים מיסים עם קלון? אם זה היה רוקח, עובד מדינה, מדביר או מורה, הוא לא יכול היה לעבוד עם רישום פלילי, אבל שר בממשלת ישראל – זה כשר

משה טור פז:       סמוטריץ', שר האוצר הנכנס, אמור להחזיק את קופת המדינה, אבל בא לו גם קצת ביטחון

משה טור פז:  הוא לא קיבל את המשרד, אז הוא החליט שהוא בכל זאת ייקח אותו – מינויים, מינהל אזרחי, נפצל את סמכויות משרד הביטחון

משה טור פז:  מה זה ביטחון המדינה בשביל לקבל עבורו שר במשרה מלאה? צעצוע נוסף

משה טור פז:      בן גביר, מי שהורשע בטרור בעצמו, מקבל את הסמכויות על המשטרה, והמשטרה הופכת לזרוע פוליטית

משה טור פז:  בלשון העם, התפלפתם

משה טור פז:       אמרתם משילות, אבל מה שדחוף זה קודם כול החוקים הפרסונליים

משה טור פז:  חמש מערכות בחירות, ועם זה אתם פותחים ממשלה

משה טור פז:  ספתח של שחיתות, עיוות, בלגן וכאוס

משה טור פז:  הכול כשר, הכול מותר בדרך לרמיסת שומרי הסף, בדרך למכירת החיסול לכל דורש

משה טור פז:  בושה וחרפה

משה טור פז:  ולילה טוב

יריב לוין: תודה רבה לחבר הכנסת משה טור פז

יריב לוין:  אם כן, חברות וחברי הכנסת, עד כאן רשימת הדוברים

יריב לוין:  בהתאם להודעה שמסר כאן קודם חבר הכנסת יואב קיש יושב-ראש הוועדה המסדרת, בהתאם לסיכומים שהושגו, אנחנו נצא להפסקה, והישיבה תחודש בשעה 09:30 בבוקר בדברי סיכום של יושב-ראש הוועדה המסדרת, ולאחריהם בהצבעות על ההודעות שנמסרו כאן

יריב לוין:       אנחנו יוצאים להפסקה, תודה רבה

יריב לוין: חברות וחברי הכנסת, אני מחדש את הישיבה

יריב לוין:  אנחנו מצויים בעיצומו של הדיון בהודעות מטעם הוועדה המסדרת, כפי שהביע בפנינו יושב-ראש הוועדה חבר הכנסת יואב קיש, ולאחר שהסתיים הדיון בעניין ההודעה

יריב לוין:  אני מזמין את חבר הכנסת יואב קיש לדברי סיכום, ולאחריהם נעבור להצבעות, בבקשה

הוועדה המסדרת): כבוד היושב-ראש, כנסת נכבדה, ראשית, אנחנו באמת פתחנו את הדיון אתמול בערב על הקמת הוועדות בשעה מאוחרת, אחרי שבוועדה המסדרת דנו בנושא ועלו כל מיני הצעות איך נכון לקדם את הליך החקיקה בבית הזה

הוועדה המסדרת):      יש על הפרק ארבעה חוקים שעברו קריאות טרומיות, שניים מהם עוסקים בתיקון חוק-יסוד: הממשלה – האחד בנושא כשירותם של שרים, שזו הצעה של חבר הכנסת משה ארבל, והשני – חוק של שר בתוך משרד, הגדרת סמכויות, של חבר הכנסת שמחה רוטמן

הוועדה המסדרת):  הדבר הכי טבעי והכי נכון – וזו החלטה שהתקבלה, וזה מה שהוצג פה בדיון – להקים ועדה מיוחדת עם 17 חברים

הוועדה המסדרת):  הוועדה הזאת תהיה, דרך אגב, בראשותו של חבר הכנסת שלמה קרעי, שלמעשה תרכז את התיקונים בחוק-יסוד: הממשלה

הוועדה המסדרת):      בכוונה בחרנו מספר רב יחסית של חברי כנסת, 17

הוועדה המסדרת):  המשמעות היא שהוועדה הזאת דומה באופייה לוועדת החוקה, שיכולה להיות גם במספרים האלה, והיא באמת עוסקת בתיקון חוק-יסוד

הוועדה המסדרת):  הדבר הזה היה די ברור, ואפילו אני לא זוכר מחלוקת

הוועדה המסדרת):  אולי אני טועה

הוועדה המסדרת):  כמובן יש מחלוקות עם האופוזיציה העתידית על הנושא אם צריך את החוק, לא צריך את החוק, אבל לגבי המנגנון, שהרי בזה עסקינן כרגע, כבוד היושב-ראש, לא הייתה מחלוקת

הוועדה המסדרת):  היה ברור ששני החוקים שעלו, שהם תיקונים לחוק-יסוד: הממשלה – ראוי לעשות אותם באותה ועדה

הוועדה המסדרת):       בעיניי זה טבעי לחלוטין שאותם חוקים ימוזגו לקריאה ראשונה, ומפה ירוצו, החל מהקריאה הראשונה

הוועדה המסדרת):  זה כמובן להחלטת הוועדה, אני לא מחליט פה על הוועדה, אבל נראה טבעי מאוד שכך יפעלו בוועדה

הוועדה המסדרת):  למעשה, זאת הייתה המלצת הוועדה המסדרת לנושא שני התיקונים הללו

הוועדה המסדרת):      בנוסף, יש פה הצעה להצבעה, כמובן על הוועדה השנייה, ועדה מיוחדת גם היא, שבאה לדון בחוק לתיקון פקודת המשטרה, שבראשותה יעמוד חבר הכנסת אופיר כץ, שאני רואה שהוא כבר עסוק בהכנות לוועדה, אני מקווה

הוועדה המסדרת):  הוועדה הזאת תעסוק בנושא הזה בלבד

הוועדה המסדרת):  ומכיוון שאין עוד חוקים לתיקון פקודת המשטרה, זה חוק אחד – מן הראוי שהכנסת תתמקד בתיקון הזה

הוועדה המסדרת):      אני חייב לומר שאנחנו הולכים למשימה סופר-חשובה ומשמעותית, שהייתה צריכה להיעשות לאורך 20 השנים האחרונות ולא נעשתה

הוועדה המסדרת):  תמיד יש חשוב, יש דחוף, לא מספיקים

הוועדה המסדרת):  הנושא הזה היום לא רק שהוא חשוב, הוא גם דחוף

הוועדה המסדרת):  כולנו מבינים את הדחיפות, ושמחתי לשמוע בוועדה המסדרת את דבריו של חבר הכנסת איתמר בן גביר, השר המיועד להוביל את הביטחון האישי במדינת ישראל במשרד לביטחון לאומי, ושמחתי לשמוע כמה הוא נחוש, כמה הוא מבין את המשימה וכמה הוא מבין את הדחיפות שיש בחקיקה הזאת

הוועדה המסדרת):      מצד שני, היושב-ראש, אני חייב לומר לך, לא קניתי עיתון ידיעות הבוקר, אבל אני מסתכל בטוויטר, וראיתי את הכותרת הגדולה של המפכ"ל לשעבר רוני אלשיך, האיש שבתקופתו המשטרה הגיעה לשפל של כל הזמנים – אני אומר את זה בצורה הכי ברורה – כישלון מוחלט בתפקיד; הוא נושא בכל האחריות והגורם המרכזי לכך שממצב שאמרתי שהיה חשוב הגיע לדחוף, כי בתקופתו הביטחון האישי הידרדר, ועמר בר לב, שהוביל את השנה האחרונה, במקום לתקן, המשיך לפעול בניגוד למה שצריך לעשות

הוועדה המסדרת):      אנחנו נבחרנו לתקן, ואנחנו נתקן, ואתם תראו מדיניות שונה כלפי עבריינים, עבריינים של פגיעות בביטחון האישי, של הכביש

הוועדה המסדרת):  סיפורים מזעזעים, כשהיום אזרחים לא מרגישים בטוחים בביתם

הוועדה המסדרת):  הדבר הזה יתוקן

הוועדה המסדרת):      והממשלה שתקום, בעזרת השם במהרה, לקחה וסימנה את הדבר הזה בכל כובד הראש כדבר מרכזי

הוועדה המסדרת):  זה יהיה יעד מרכזי, ואנחנו ניבחן עליו – אני מקווה, לא יודעים אם זה ארבע או חמש שנים – היושב-ראש, זאת החלטה שצריך לבחון אותה בכובד ראש לפי החוקים והפרשנות הנכונה

הוועדה המסדרת):  לדעתי כבר פנו ליועצת המשפטית לכנסת להגדיר ולפרש את החוק ולומר בדיוק מתי יהיה תאריך הבחירה – אני מקווה שמאוחר ככל שניתן – אבל כן, אנחנו נצטרך לתת דין וחשבון לציבור שבחר אותנו, כי הוא שם לנגד עיניו את הנושא הזה של הביטחון האישי כיעד מרכזי, וכדי שנוכל לטפל ביעד הזה אנחנו צריכים את התיקונים האלה

הוועדה המסדרת):      וכל מי שעכשיו אומר – כמובן נמשיך לשמוע את הקריאות הפופוליסטיות חסרות המציאות של מיליציות וכיוצא בזה – זה שטויות

הוועדה המסדרת):  הינה אני אומר לכם, התיקון בא לקחת דבר מאוד פשוט: בדיוק כמו שיש בשב"כ ובדיוק כמו שיש בצה"ל, שיש אחריות להובלת מדיניות לשר הנבחר – הרי איך מצפים משר, שהוא נבחן בציבור, הרי על זה דיברנו, זו מהות הדמוקרטיה – איך אפשר לבוא אליו בטענות אם אין לו סמכות? וזה עיקר-העיקרים של החוק

הוועדה המסדרת):      איפה אופיר? אני מניח שהחוק יגיע לוועדה שלך, ואתה תעשה דיון יסודי ומעמיק ותשמע את כל מי שרוצה, כולל רוני אלשיך, שהוא אחד הכישלונות הגדולים שגרמו למצב שהגענו אליו

הוועדה המסדרת):  ואני מאוד מקווה שרוני אלשיך יבוא לוועדה ויאמר את דברו

משה סעדה: - - - יש לו גם מה להגיד

הוועדה המסדרת): לכולנו יש מה להגיד, אבל דווקא הוא, במקום ללכת – הוא ממשיך בשיטה שלו, של הפופוליזם הזול בכתבות

הוועדה המסדרת):  אני במקומו לא הייתי מדבר עם תקשורת – מה שהוא לא עשה, כמובן; הוא רק תקשורת – הייתי בא לוועדה והייתי מסביר את עמדתי והייתי שומע

הוועדה המסדרת):  ואני אומר לך, אופיר, אני יודע שאתה תעשה עבודה מצוינת, וגם הוא יבין, וגדולי המתנגדים יבינו שהחוק הזה חשוב מאוד, הכרחי, ולא יכול להיות שמפכ"ל לא מקשיב לשר ומנהל מדיניות עצמאית

הוועדה המסדרת):       השר הוא נבחר הציבור

הוועדה המסדרת):  היום הציבור זועק את אמירתו הברורה: תנו מענה לביטחון האישי

הוועדה המסדרת):  ואם יש מפכ"ל שעכשיו חושב שיש בעיות אחרות אולי יותר דחופות, אז מי מחליט, השר או המפכ"ל? המפכ"ל מקצה משאבים, אבל שר שאומר למפכ"ל: אני רוצה יותר נוכחות בכבישי הדרום – האם זה משהו שהוא מופרך? אני חושב שהשאלות האלה יעלו בדיון אצלך בוועדה, ואני חושב שהנושא הזה קריטי

הוועדה המסדרת):  להערכתי, מכיוון שאני רואה שיהיה לי עוד הרבה זמן בנאום הזה, אני גם אחזור אליו, אבל אני עושה רגע פאוזה עם הוועדה שלך, ואני רוצה רגע לדבר על נושא נוסף

הוועדה המסדרת):      הרב גפני – ראיתי אותו קודם פה, אני לא רואה אותו עכשיו – מוביל את ועדת הכספים הזמנית, שכבר הוקמה, ולמעשה היו"ר

הוועדה המסדרת):  לא מצביעים על ההחלטה הזאת, זו הייתה רק הודעה במליאה, אבל חשוב לי במסגרת כל הדיון שהתבצע אתמול בוועדה המסדרת גם לומר כמה מילים על החוק שיוביל הרב גפני בוועדת הכספים הזמנית

הוועדה המסדרת):      בוועדת הכספים הזמנית נדון בחוק שהוא חוק הכנסת, למעשה נוגע לבית הזה

הוועדה המסדרת):  כשהוקמו הוועדות הזמניות, מכיוון שהוחלט שהוועדה המסדרת לא תחוקק, למרות שיש לה כמעט את כל סמכויות ועדת הכנסת חוץ מלחוקק, זה המקום הטבעי

הוועדה המסדרת):  מכיוון שיש הגדרה שהוועדה המסדרת איננה מחוקקת, היה ראוי לבחור אחת מהוועדות הזמניות הקיימות בשביל להוביל את החקיקה, וזו הייתה ההחלטה

הוועדה המסדרת):  נמסרה הודעה

הוועדה המסדרת):      אני בטוח שהרב גפני, בנושא כל כך פשוט וקצר – הרי אם לפני רגע אמרנו על דיון בחוק תיקון המשטרה, שחייב להיות מאוד משמעותי וממצה

הוועדה המסדרת):       אני רק רוצה לומר, כי מן הסתם שמעו אותי גם אומר, אנחנו היינו באירוע של בחינה, אם ניתן לעשות הידברות עם האופוזיציה, והסיכום היה הוא מאוד פשוט, כדאי שכולם ישמעו: הסיכום היה שבתשע וחצי מתכנסת המליאה, וההצבעה לא לפני עשר, אלא אם כן האופוזיציה והקואליציה יסכימו על כך

הוועדה המסדרת):  לכן, ההצבעה יכולה להיות לפני כן, אבל אני לא אעשה את זה בלי אישור האופוזיציה, ואני לא רואה אותם כרגע, אז אנחנו כמובן לא נצביע לפני 10:00

יריב לוין: כן, אנחנו לא נצביע לפני השעה 10:00

יריב לוין:  זה הכי פשוט

הוועדה המסדרת): אלה הסיכום והשאלות למי שרצה לדעת

הוועדה המסדרת):  חשבנו שנוכל להצביע יותר מוקדם, אבל האופוזיציה לא פה, ולכן ב-10:00 תהיה הצבעה

הוועדה המסדרת):  הינה, אני אומר את זה לכל החברים

יריב לוין: אם כי דה-פקטו, האופוזיציה פה עכשיו

יריב לוין:  אני אומר "האופוזיציה פה", כי הצד הזה הוא עדיין האופוזיציה באופן רשמי בשלב הזה

יריב לוין:  כן, זה אירוע, אני לא יודע – חבר הכנסת אדלשטיין, אתה זוכר מצב כזה, שהקואליציה היא אופוזיציה והאופוזיציה היא קואליציה?     

יולי יואל אדלשטיין: זה פחות או יותר: מי שמצביע בעד, הכוונה שהוא נגד

יריב לוין: אני כל הזמן מתלבט איך אני קורא לכל צד פה בנסיבות האלה

הוועדה המסדרת): קודם כול, זאת באמת בעיה, אבל יש מקום אחד שהבעיה הזאת לא קורית, אתה יודע מתי? כשיש הסכמות

הוועדה המסדרת):  אז אני אומר: יש הסכמות בין הקואליציה לאופוזיציה, וזה לא משנה למי

יריב לוין: זה נכון, ואז כל אחד יבחר באיזה צד של המשוואה הוא רוצה לשים את עצמו

הוועדה המסדרת): בדיוק

הוועדה המסדרת):  דרך אגב, חבר הכנסת משה סעדה, אני רוצה לתת לך אזהרה, וגם ביסמוט וחנוך: אל תתרגלו לכיסאות שם

הוועדה המסדרת):  אפשר לתת לכם אזהרה כזאת? כי מהר מאוד אתם תמצאו את עצמכם בצד השני, אני חושב

עידית סילמן: יואב, אתה מעביר זמן עכשיו?     

הוועדה המסדרת): עד 10:00

הוועדה המסדרת):  כן

משה סעדה: שלחנו כבר חלוץ לבדוק את הכיסאות שם

הוועדה המסדרת): אני חייב לומר לך שאני מ-2015 בבניין, ומ-2015 אני כל הזמן שם

בועז ביסמוט: בוא נגיד ששמעתי איומים מפחידים מזה

הוועדה המסדרת): הבנתי

הוועדה המסדרת):  מ-2015 אני שם

הוועדה המסדרת):  אתם קיבלתם התראה ממני עכשיו, למה קיבלתם? כי אני לא הייתי באירוע אחר

הוועדה המסדרת):  ואז לפני שנה וחצי – בום

הוועדה המסדרת):  אני לא יכול לשבת פה, אני לא רגיל, מה קורה? שש שנים אני שם, ופתאום – אני שמח שזה לא לקח הרבה זמן, ואנחנו נחזור לשם

יולי יואל אדלשטיין: תסביר למה הקואליציה תמיד שם והאופוזיציה תמיד כאן

הוועדה המסדרת): תסביר

הוועדה המסדרת):  אני לא יודע, אותי העבירו

הוועדה המסדרת):  אתה היית היושב-ראש

יולי יואל אדלשטיין: רק הוותיקים יודעים את זה

יולי יואל אדלשטיין:  תשאל את היושב-ראש

הוועדה המסדרת): היושב-ראש, למה הקואליציה שם והאופוזיציה כאן? אני יודע שיש כניסה והכול, אבל למה?     

יריב לוין: לא נכון, זה תמיד היה כך: צד שמאל של היושב-ראש הוא הקואליציה, ובצד ימין הייתה האופוזיציה מאז ומתמיד

הוועדה המסדרת): יולי, מה אתה מכיר?     

יולי יואל אדלשטיין: המצלמות בכל מקום - - - היסטורית התקשורת ישבה כאן

הוועדה המסדרת): אה, הבנתי

יריב לוין: מי שתמיד הרוויח היו הסיעות הקטנות בגוש המרכזי

יריב לוין:  הן תמיד היו בפוקוס, בפרט שהן יושבות מאחורי ראש הממשלה

יריב לוין:  אז יש להן יתרון יחסי

הוועדה המסדרת): אבי, אתה בכל תמונה תהיה במצלמה

הוועדה המסדרת):  טוב, אתה קיבלת מספיק מצלמות בשבועיים האחרונים, לא נראה לי שיש לך בעיה של חוסר בתמונות

יריב לוין: אגב, אני חייב לומר שהנוהג הזה נשמר, כי יש בו גם יתרון מובנה נוסף

יריב לוין:  מהטעם הזה, למשל, כאשר נשיא המדינה מגיע, גם הוא יושב בצד הזה, שהוא הצד מול המצלמות

יריב לוין:  לכן, בפועל מה שקורה הוא שבדרך כלל הצלמים יושבים בצד הימני שלי

יריב לוין:  מי שיושב פה, רואים את פניו, ומי שיושב כאן, רואים את גבו

יריב לוין:  זה בדרך כלל המצב

יריב לוין:  אם וכאשר תושבע הממשלה הבאה, שכל מי ששומע אותנו יזכור לבקש לשבת בצד הזה, ולא כאן, סביב השולחן

הוועדה המסדרת): אתם רואים, משיחה שבה דיברתי עליכם אולי הרווחתי טיפ

הוועדה המסדרת):  הכול בסדר

הוועדה המסדרת):       טוב, אני רוצה לומר שהחוק של הרב גפני, שיגיע לוועדת הכספים, דינו תיקון לחוק הכנסת

הוועדה המסדרת):  האמת היא שזה החוק הכי פשוט, הכי קל, הכי טריוויאלי

הוועדה המסדרת):  בכנסת הקודמת נעשה ניסיון נואל של הקואליציה לפגוע בסיעה הגדולה בבית הזה, הליכוד

הוועדה המסדרת):  אני לא אשכח, אתה יודע כמה פעמים פנו אליי עיתונאים במהלך השנה וחצי הזאת: מה אתה חושב? מי? מה? אמרתי להם: חבר'ה, הליכודניקים נשארים בליכוד, אף אחד לא הולך לשום מקום, תפסיקו עם ההמצאות שלכם

הוועדה המסדרת):  באיזשהו שלב הם גם הבינו את זה

הוועדה המסדרת):       הייתה פה פגיעה בסופו של דבר, כי מאז ומתמיד פיצול סיעה הוא שליש סיעה

הוועדה המסדרת):  אמרתי אתמול – אני הייתי בדיון של הוועדה המסדרת, באו חברים מיש עתיד

הוועדה המסדרת):  כולם אמרו לי שהם היו בליכוד

הוועדה המסדרת):  כל יש עתיד היו בליכוד

הוועדה המסדרת):  אני לא אזכיר שמות כי אני לא יודע מה זה יעשה, וגם יש להם היום סיעת רם בן ברק וסיעת יאיר לפיד, והאירוע שם מאוד דינמי

הוועדה המסדרת):  אמרתי, אולי הם מפחדים באמת

הוועדה המסדרת):  אנחנו שומרים עליהם ודואגים שלא לפצל את יש עתיד במספר שלא ראוי כפי שצריך להיות

הוועדה המסדרת):  אני בטוח שגפני יעשה דיון, ישמע את כל חברי הכנסת והגורמים הרלוונטיים, ויקדם את החקיקה הזאת בהקדם

הוועדה המסדרת):       זאת בעצם הייתה ההודעה, על הקמת שתי הוועדות – דיברתי על הקמת הוועדה בנושא תיקון חוק-יסוד: הממשלה ועל הקמת הוועדה בנושא תיקון פקודת המשטרה

הוועדה המסדרת):  אני רוצה לומר עוד מילה אחת לגבי הרכב הוועדות, כי גם זה חשוב, וגם זה אירוע שאנחנו ניתקל בו, להערכתי, לא בעוד הרבה זמן

הוועדה המסדרת):       בניגוד לאיך שהקואליציה היוצאת – הצד הזה, שלא נמצא פה עכשיו – פעל בכל הקדנציה האחרונה - - -     

יריב לוין: השר טרופר מציל את העניין פעמיים, גם את הנוכחות של הצד הזה של המליאה, וגם שיהיה נציג לממשלה בדיון

יריב לוין:  כן, אני אומר, אתה מציל את המצב

חילי טרופר: כל המציל נפש אחת - - -     

הוועדה המסדרת): הוא כבר הציל נפש אחת, כבר יש לו זכויות רבות

יריב לוין: ממשיך בקו העקבי

הוועדה המסדרת): ממשיך בקו של להציל

הוועדה המסדרת):       תראו, אנחנו בחרנו בהחלטה מודעת לפעול בצורה הכי הגונה והוגנת כלפי האופוזיציה בהקמת הוועדות הזמניות

הוועדה המסדרת):  אני אומר את זה בצורה הכי ברורה

הוועדה המסדרת):  לא עשינו את מה שהם עשו לנו בוועדות הזמניות

הוועדה המסדרת):  לא עשינו בזמניות

הוועדה המסדרת):  דאגנו לאיזון מסודר ומלא ובהתאמה בין סיעות האופוזיציה, עם שיח איתם

הוועדה המסדרת):  אבל אנחנו לא נשכח שני דברים שהם עשו בהקמת הוועדות, שהיו תקדימיים

הוועדה המסדרת):  אני אומר עוד פעם, בהקמת הוועדות הקבועות נצטרך להחליט אם אנחנו חוזרים על מה שהצד הזה עשה בשנה וחצי האחרונות או לא

הוועדה המסדרת):      הם עשו שני דברים: האחד – הם שינו את האיזון בתוך הוועדה

הוועדה המסדרת):  זאת אומרת, לקחו חברי ועדה של הליכוד מוועדת הכספים, מוועדת הכנסת, מוועדת חוקה, והעבירו אותם לוועדה למעמד האישה, לוועדת הקליטה ולוועדת המדע

הוועדה המסדרת):  כך מצאנו את עצמנו עם שבעה חברים בוועדה למעמד האישה ועם שני חברים בוועדת חוקה, כמו שלתקווה חדשה היו שני חברים

הוועדה המסדרת):  זה אירוע אחד שלא נעשה מעולם

הוועדה המסדרת):  הרמה הזאת של פגיעה באיזון בוועדות עצמן – דריסה של הבחירה הדמוקרטית

הוועדה המסדרת):  כך אמרתי, ואני מתעקש על כך

הוועדה המסדרת):  אבל מה? הם עשו תקדים

הוועדה המסדרת):  ואם אנחנו נחליט ללכת עם התקדים שלהם – גם בג"ץ אמר שהוא לא יתערב, גם הייעוץ המשפטי התנגד וזה עדיין יצא לדרך – אז אנחנו נעשה את זה

הוועדה המסדרת):  אני אומר את זה בצורה הכי ברורה

הוועדה המסדרת):  זו ההחלטה שלנו בלבד להחליט

הוועדה המסדרת):  זה אחד

הוועדה המסדרת):      הדבר השני שהם עשו, וגם זה היה כלי שלא השתמשו בו מעולם – הם לא נתנו לאופוזיציה לחלק בוועדה איך שהאופוזיציה רוצה ולהגיע להסכמה

הוועדה המסדרת):  הם הכתיבו לנו

הוועדה המסדרת):  למה כוונתי? הרי בסוף בוועדה למעמד האישה היו, נניח, שמונה נציגים לאופוזיציה

הוועדה המסדרת):  הם קבעו שהמפלגה שמפסידה את הקולות בוועדת חוקה וכספים תהיה הליכוד

הוועדה המסדרת):  הם לא חילקו את זה מאוזן

הוועדה המסדרת):       מילא החלטת לפגוע באופוזיציה ובחלקה היחסי בוועדת כספים, אבל זה לא רק זה – החלטת לפגוע בליכוד עצמו

הוועדה המסדרת):  זאת הייתה ההחלטה

חיים כץ: אם לא תעשה את זה, יואב, אתה חוטא למטרה - - - שהם ילמדו, אחרת הם לא ילמדו

הוועדה המסדרת): נכון

הוועדה המסדרת):  קודם כול, אני רוצה להודות לכל ראשי מפלגות האופוזיציה בכנסת הקודמת: הרב אריה דרעי, בצלאל סמוטריץ', גפני, ליצמן שהיה אז וגולדקנופ שעכשיו החליף אותו

הוועדה המסדרת):  אני חושב שהם הוכיחו שהם הלכו יד ביד עם הליכוד בנקודת הזמן הזאת

הוועדה המסדרת):  הם היו יכולים להגיד שהם לא נפגעים, ואם הליכוד נפגע – לא, הם הלכו איתנו

הוועדה המסדרת):  אני חושב שבעניין הזה הגוש שלנו הוכיח שותפות אמיתית

הוועדה המסדרת):  זה גוש שמונע מהבנה בסיסית מה רוצים להקים במדינת ישראל – בית לאומי לעם היהודי, מדינה יהודית דמוקרטית

הוועדה המסדרת):  אנחנו כולנו שותפים לרעיון המייסד הזה ולאידאולוגיה הזאת

הוועדה המסדרת):       לכן הצלחנו יחד לעמוד כנגד הניסיונות שלהם לרסק אותנו

הוועדה המסדרת):  יותר מזה, אני אומר לכם כמי שהיה בבית הזה, ורבים מחבריי היו פה, זה הצמיח בתוכנו כוחות רבים בשביל לפעול ולהפיל את הממשלה המסוכנת והרעה הזאת שהייתה למדינת ישראל

הוועדה המסדרת):       בעניין הזה אמרת, ידידי חיים כץ, ואתה צודק, אני אומר לך עכשיו את עמדתי האישית

הוועדה המסדרת):  אני מסכים איתך במאה אחוזים

הוועדה המסדרת):  נהיה פה תקדים

חיים כץ: החוק השלישי של ניוטון – לכל פעולה יש תגובה מנוגדת, ולפחות שווה בעוצמתה

חיים כץ:  לפחות

הוועדה המסדרת): עכשיו אני אגיד לך שני דברים: קודם כול, קוראים לזה גם "הקערה התהפכה"

הוועדה המסדרת):  הם חשבו שזה אצלם – הופ, התהפך

הוועדה המסדרת):  האירוע הזה היום הוא אירוע שונה

הוועדה המסדרת):  לדעתי, הרבה אנשים בצד ההוא אולי מתחרטים על איך שהם פעלו פה בשנה וחצי האחרונות

הוועדה המסדרת):  אני חייב לומר לך לפחות את דעתי, אני לא בא לדחוף להם אצבע לעין, ממש לא

הוועדה המסדרת):  אני חושב שאנחנו צריכים לשמור על הכבוד של הבית הזה, ולהתנהג בצורה מכבדת, אבל להשתמש בכלים שהם השתמשו בהם

חיים כץ: ראית אתמול את היושב-ראש של הכנסת? הרי כולם התכנסו שם, עזבו את המקומות, ולא הוציא לאף אחד כרטיס צהוב

חיים כץ:  הוא לא גירש אותם, נתן להם להתבטא

חיים כץ:  תזכור מה היה לנו

חיים כץ:  תזכור

הוועדה המסדרת): אני חושב שכולנו זוכרים

הוועדה המסדרת):  כל מי שהיה פה בכנסת העשרים-וארבע זוכר היטב מה היה פה בבית הזה

הוועדה המסדרת):       אני רוצה לומר כמה מילים לגבי המשך השבוע, מכיוון שחבריי לצד הזה – איך אמרת? קואליציה, אופוזיציה, אני לא יודע – חבריי למחנה הימין, אני רוצה לתת לכם כמה heads up לגבי מה הולך להיות השבוע, וחשוב שנבין ונהיה מסונכרנים

קריאה: דבר תורה

הוועדה המסדרת): דבר תורה בוועדות

הוועדה המסדרת):  אנחנו נסיים, בעזרת ה', את ההצבעה פה בהקמת שתי הוועדות החדשות, ומפה הוועדות יתחילו לחוקק את החוקים שאצלן

הוועדה המסדרת):  זה לא יתחיל לפני 12:00, וכפי שסיכמנו, ב-12:00 יהיו ישיבות הוועדה הראשונות, וכל הוועדות יעבדו במקביל, והכוונה היא להביא לקריאה ראשונה את אחת הוועדות כבר היום בשעות אחר-הצוהריים, אחרי הדיון שיהיה בוועדה

הוועדה המסדרת):  מפה כל ועדה שתסיים את הקריאה הראשונה תגיע להצבעה, והכוונה היא לסיים שלוש קריאות ראשונות עד סוף השבוע, עד יום שישי ב-12:00

מירי רגב: יואב, אתה יכול, בבקשה, לחזור על הסדר הזה?     

חיים כץ: מ-12:00 תתכנס הוועדה

הוועדה המסדרת): אני אמרתי

הוועדה המסדרת):  אתם רוצים לשמוע או לא?      

חיים כץ: זה דיון של כמה זמן?     

הוועדה המסדרת): הינה, אני אומר

מירי רגב: אם זה יהיה כמו הדיון של הפטור, אנחנו נצביע ביום שני הבא

מירי רגב:  נכון, יושב-ראש הכנסת? תחייך, יריב, תחייך

הוועדה המסדרת): אני חייב לומר שחלק מלוח הזמנים הזה תלוי בהם, לא תלוי רק בנו

הוועדה המסדרת):  אני אגיד איפה זה תלוי בהם, ואיפה זה תלוי בנו

חיים כץ: אתה פותח את הוועדה ב-12:00?     

הוועדה המסדרת): שלוש הוועדות מתחילות דיונים ב-12:00

הוועדה המסדרת):  דיון לקריאה ראשונה

חיים כץ: עד מתי, בערך?     

הוועדה המסדרת): בוא תיקח - - -     

חיים כץ: 16:00

הוועדה המסדרת): הוא צודק

הוועדה המסדרת):  זה מאוד תלוי בוועדה

הוועדה המסדרת):  אני מניח שאופיר כץ – איתמר, שואלים כמה זמן צריך לקחת הדיון לקריאה ראשונה בחוק שלך

הוועדה המסדרת):  אני לא יודע להכתיב עכשיו, אבל אנחנו נעשה דיון ארוך ויסודי

איתמר בן גביר: דיון יסודי, מפורט

הוועדה המסדרת): דיון יסודי

הוועדה המסדרת):  קשה לי לראות שהדיון הספציפי הזה יסתיים היום

הוועדה המסדרת):  אני מקווה, אבל לא יסתיים היום

הוועדה המסדרת):  לעומת זאת, שני החוקים האחרים, שהם יותר פשוטים, מן הסתם יסתיימו היום

חיים כץ: באיזו שעה בערך?     

הוועדה המסדרת): בוא נגיד שהראשון ביניהם יסתיים ב-16:00 אחר הצוהריים

חיים כץ: מאה אחוז

חיים כץ:  ואז מתחיל דיון

הוועדה המסדרת): רגע, תקשיב, אני עונה לך

הוועדה המסדרת):  חיים, חשבתי שאתה פר זקן, אני רואה שאתה פר צעיר

מירי רגב: נו, קדימה, קדימה

מירי רגב:  יש היום מונדיאל

הוועדה המסדרת): ב-16:00 יסתיים, צריך להכין את הנסח הכחול

הוועדה המסדרת):  זה לוקח איזה שעה-שעתיים, ב-17:00 מתחילים דיון לקריאה ראשונה

חיים כץ: שעה-שעתיים – 18:00

חיים כץ:  מתחיל דיון של עוד שלוש שעות?     

הוועדה המסדרת): מתחיל ב-18:00

הוועדה המסדרת):  מה השעה עכשיו? 10:00

הוועדה המסדרת):  אני רוצה לומר, שתבינו, פה אנחנו תלויים בהם

הוועדה המסדרת):  פעם זה באמת היה מקסימום שלוש שעות, אבל מה קורה באירוע הזה? שר אחד יכול לעלות בקריאה ראשונה ולמשוך זמן

הוועדה המסדרת):  הוא יכול לעלות ולדבר שעתיים, שלוש

הוועדה המסדרת):  לא יודע, אנחנו נראה מה יהיה

מירי רגב: אבל שר המשפטים אוהב את מרוקו, והוא לא ייתן שלא נראה את המונדיאל היום

המשפטים גדעון סער: אחרי שראינו את ארגנטינה באפליקציה - - -      

מירי רגב: 	מול מי אתה רוצה את ארגנטינה בגמר, את צרפת או את מרוקו?     

המשפטים גדעון סער: אני בעד מרוקו היום

חיים כץ: להערכתך, אין הצבעה היום

הוועדה המסדרת): לא

הוועדה המסדרת):  הצבעה יכולה להיות – בוא ניקח מקרה קשוח, 02:00 – קשוח

הוועדה המסדרת):  יכול להיות שזה יהיה לפני, אבל ב-02:00 הצבעה על קריאה ראשונה

חיים כץ: עכשיו הבנו

מירי רגב: עכשיו הבנו

מירי רגב:  עכשיו התחלת לדבר

הוועדה המסדרת): הבנו

הוועדה המסדרת):  אבל יכול להיות שזה יהיה יותר מוקדם, כי אם שר לא עולה, ההצבעה ב-19:00

הוועדה המסדרת):  אני אומר שאנחנו מבחינתנו צריכים להיות מוכנים למקרים ותגובות החל מהשעה 18:00 עד ההצבעה

הוועדה המסדרת):  אלה המספרים בגדול

הוועדה המסדרת):       ברגע שנגמרה ההצבעה הראשונה, הוועדה השנייה סיימה, והופ – ההצעה השנייה, אותו אירוע – שלוש שעות או עשר שעות

הוועדה המסדרת):  האירוע הזה יתגלגל

הוועדה המסדרת):  אנחנו באירוע מתגלגל

הוועדה המסדרת):  אנחנו נסיים את הקריאות הראשונות השבוע, וזה בעצם יהפוך להיות שלושה חוקים

הוועדה המסדרת):       אני לא רואה את שלמה פה

הוועדה המסדרת):  שלמה פה? שלמה, אני בדיוק מדבר על הוועדה שלך

הוועדה המסדרת):  אני אומר ששמנו שם שני חוקים, שניהם תיקונים לחוק-יסוד: הממשלה

הוועדה המסדרת):  להערכתי, מן הראוי יהיה נכון – זאת החלטה של הוועדה, כמובן, ושלכם – אבל עושה שכל למזג

הוועדה המסדרת):  בדיוק

הוועדה המסדרת):  ואז אנחנו הופכים לשלוש הצעות חוק שרצות בשלוש ועדות צעד אחר צעד

הוועדה המסדרת):  ברגע שגמרנו את שלוש הראשונות, מגיעה שנייה-שלישית, וגומרים את השנייה-שלישית בשלושה מקרים

הוועדה המסדרת):       השבוע הבא, אני חייב לומר, שבוע של חנוכה

קריאה: מה קורה היום?     

הוועדה המסדרת): אמרתי ככה: ב-12:00 הוועדות מתכנסות; להערכתי, ייפתח דיון סביב השעה 18:00 אחר הצוהריים של הוועדה הראשונה שתסיים

הוועדה המסדרת):  הם יחליטו על הזמן, והם יכולים גם למשוך את זה לשמונה ועשר שעות אם שר עולה ומדבר בלי הגבלה

הוועדה המסדרת):  לכן ההצבעה יכולה להיות מהשעה 19:00 ל-04:00

הוועדה המסדרת):  אנחנו צריכים להיות פה באזור, כי המסכם הוא שלנו

יולי יואל אדלשטיין: אבל אפשר להכניס הסתייגות שבין 21:00 ל-23:00 - - -      

הוועדה המסדרת): אתה רוצה שאני אסכם? אני פה חצי שעה, עוד מעט אין לי גרון

הוועדה המסדרת):  אתה רוצה שאני אהיה שעתיים? אה, זה לא אני, זה יו"ר הוועדה

הוועדה המסדרת):  אתה יודע מה, אין לי בעיה

הוועדה המסדרת):  אם זה יו"ר הוועדה, אני מוכן שיעלה

הוועדה המסדרת):       בועז, אני יכול להצביע בעוד שתי דקות

הוועדה המסדרת):  אתם לא פה

הוועדה המסדרת):  מה אתה רוצה לעשות? שמית?      

בועז טופורובסקי: שמית

הוועדה המסדרת): אוקיי

הוועדה המסדרת):  ב-10:00 אני יורד, ונעשה שמית

הוועדה המסדרת):  יש לכם חתימות? העברתם חתימות?     

יריב לוין: לא, הם לא צריכים

יריב לוין:  הם הממשלה

הוועדה המסדרת): שכחתי, שכחתי

שמחה רוטמן: הם עדיין ממשלה, הם עדיין ממשלה

שמחה רוטמן:  פה הבעיה

הוועדה המסדרת): שכחתי שהם עדיין ממשלה

הוועדה המסדרת): בועז, אני מציע שכבר תנצל את הזמן, תחתים את האנשים על טופס מסודר של עשרים – כמו שהיה לנו פה שנה וחצי

הוועדה המסדרת):  יהיו לך הרבה טפסים

זאב אלקין: אנחנו מחכים לחלוקת תפקידים בליכוד, אולי - - -     

הוועדה המסדרת): תתחיל להתארגן

בועז טופורובסקי: אני מחכה לחפיפה

הוועדה המסדרת): א

הוועדה המסדרת):  אני אתן באהבה; ב

הוועדה המסדרת):  הצעות יהיו לאופוזיציה, ואני נותן לך טיפים

הוועדה המסדרת):       לגבי חנוכה, ובזה אני אסיים, כולנו כמובן מאוד רוצים לסיים את המליאה בחנוכה ב-16:00

הוועדה המסדרת):  הייתה לי שיחה עם היושב-ראש, ואני כמובן אחכה לראות מה ההנחיות שהוא מעביר לוועדה המסדרת בצורה מסודרת

הוועדה המסדרת):  אני מודה שבבית הזה באמת הקפדנו תמיד שב-16:00 המליאות מסתיימות

הוועדה המסדרת):  אנחנו באירוע קשה של חקיקה, ויכול להיות שיהיו שינויים

הוועדה המסדרת):  אני אחכה לשמוע מה אומר היושב-ראש, ובהמשך לזה נתקדם

הוועדה המסדרת):      מכיוון שיש לי עוד 30 שניות, ואני לא רוצה, חס וחלילה, לחרוג מהסיכום שסיכמתי עם חבריי לאופוזיציה, אני רוצה לנצל את הבמה הזאת – כי לא בטוח מתי אחזור – לומר באמת לכל חברי הבית הזה – אופוזיציה, קואליציה, שמאל, ימין – לאחל לכם לקראת חג החנוכה שבעזרת ה' יהיה חג חנוכה שמח

הוועדה המסדרת):  אני רוצה לברך את כל מי שנמצא בבית הזה ואת כל עם ישראל לחג החנוכה – חג שיש בו באמת הרבה אור ושמחה, הדלקת נרות ומשפחה – שיהיו לנו, בעזרת ה', בשורות טובות, הצלחות; שממשלה תקום במהרה כמה שיותר מהר

הוועדה המסדרת):  אני מאחל לכולנו שבעזרת ה' נעשה ונצליח

הוועדה המסדרת):  תודה רבה

יריב לוין: תודה רבה ליושב-ראש הוועדה המסדרת, חבר הכנסת יואב קיש

יריב לוין:       חברות וחברי הכנסת, אנחנו נקיים שתי הצבעות, ולפי בקשת הממשלה שתיהן תהיינה הצבעות שמיות

יריב לוין:       לפיכך, אנחנו נעבור תחילה להצבעה הראשונה על הודעתו של יושב-ראש הוועדה המסדרת לעניין בחירת ועדה מיוחדת לדיון בהצעת חוק-יסוד: הממשלה (תיקון – שר נוסף במשרד), פ/81/25, ובהצעת חוק-יסוד: הממשלה (תיקון – כשירותם של שרים), פ/91/25

יריב לוין:      אני מבקש, אדוני מזכיר הכנסת, לעבור להצבעה, בבקשה

יריב לוין:       הצבעה שמית     

דן מרזוק: (קורא בשמות חברי הכנסת)     משה אבוטבול		–   בעד יולי יואל אדלשטיין	–   בעד אמיר אוחנה		–   בעד ינון אזולאי		–   בעד גדי איזנקוט		–   נגד ישראל אייכלר		–   בעד ואליד אל הואשלה	–   נגד קארין אלהרר		–   נגד עמיחי אליהו		–   בעד זאב אלקין		–   נגד דוד אמסלם		–   בעד אופיר אקוניס		–   בעד משה ארבל		–   בעד יעקב אשר		–   בעד אוריאל בוסו		–   בעד דבי ביטון		–   נגד חיים ביטון		–   בעד מיכאל מרדכי ביטון	–   נגד דוד ביטן			–   אינו נוכח בועז ביסמוט		–   בעד ולדימיר בליאק		–   נגד מירב בן ארי		–   נגד רם בן ברק		–   נגד איתמר בן גביר		–   בעד יואב בן צור		–   בעד אברהם בצלאל		–   בעד אורנה ברביבאי		–   נגד ניר ברקת		–   בעד טלי גוטליב		–   בעד יצחק גולדקנופ		–   בעד מאי גולן			–   בעד יואב גלנט		–   בעד גילה גמליאל		–   בעד בנימין גנץ		–   אינו נוכח משה גפני		–   בעד סימון דוידסון		–   נגד אבי דיכטר		–   בעד גלית דיסטל אטבריאן	–   בעד אלי דלל			–   בעד דני דנון			–   בעד שלום דנינו		–   בעד אריה מכלוף דרעי	–   אינו נוכח שרן מרים השכל		–   נגד ניסים ואטורי		–   בעד מיכל מרים וולדיגר	–   בעד יצחק שמעון וסרלאוף	–   בעד מכלוף מיקי זוהר		–   בעד יאסר חוג'יראת		–   נגד אימאן ח'טיב יאסין	–   נגד ווליד טאהא		–   נגד בועז טופורובסקי		–   נגד משה טור פז		–   נגד אחמד טיבי		–   אינו נוכח יוסף טייב		–   בעד אוהד טל			–   בעד יעקב טסלר		–   בעד חילי טרופר		–   נגד אלי כהן			–   בעד אלמוג כהן		–   בעד מאיר כהן		–   אינו נוכח מירב כהן		–   אינה נוכחת מתן כהנא		–   נגד עופר כסיף		–   נגד אופיר כץ		–   בעד חיים כץ			–   בעד ישראל כץ		–   בעד רון כץ			–   נגד יוראי להב הרצנו		–   נגד מיקי לוי			–   נגד יריב לוין			–   בעד נעמה לזימי		–   נגד אביגדור ליברמן		–   נגד יאיר לפיד		–   אינו נוכח טטיאנה מזרסקי		–   נגד מרב מיכאלי		–   נגד חנוך דב מלביצקי		–   בעד יוליה מלינובסקי		–   נגד מיכאל מלכיאלי		–   בעד אבי מעוז		–   בעד אורי מקלב		–   בעד יעקב מרגי		–   בעד שרון ניר			–   נגד בנימין נתניהו		–   אינו נוכח יואב סגלוביץ'		–   נגד יבגני סובה		–   נגד משה סולומון		–   בעד לימור סון הר מלך	–   בעד אופיר סופר		–   בעד אורית מלכה סטרוק	–   בעד עידית סילמן		–   בעד בצלאל סמוטריץ'		–   בעד משה סעדה		–   בעד גדעון סער		–   נגד מנסור עבאס		–   נגד איימן עודה		–   נגד יוסף עטאונה		–   נגד חמד עמאר		–   נגד צביקה פוגל		–   בעד עודד פורר		–   נגד מאיר פרוש		–   בעד יסמין פרידמן		–   נגד אורית פרקש הכהן	–   נגד מטי צרפתי הרכבי	–   נגד יואב קיש		–   בעד גלעד קריב		–   נגד שלמה קרעי		–   בעד אליהו רביבו		–   בעד מירי מרים רגב		–   בעד שמחה רוטמן		–   בעד עידן רול			–   נגד יואל רזבוזוב		–   נגד אפרת רייטן מרום	–   נגד יפעת שאשא ביטון	–   נגד אלון שוסטר		–   אינו נוכח אלעזר שטרן		–   נגד עמיחי שיקלי		–   בעד מיכל שיר סגמן		–   נגד נאור שירי		–   נגד עאידה תומא סלימאן	–   נגד פנינה תמנו		–   אינה נוכחת      

יריב לוין: אבקש מהמזכיר לקרוא שוב בשמות חברי הכנסת שטרם השתתפו בהצבעה

דן מרזוק: (קורא בשמות חברי הכנסת)     דוד ביטן			–   אינו נוכח בנימין גנץ		–   אינו נוכח אריה מכלוף דרעי	–   אינו נוכח מאיר כהן		–   נגד מירב כהן		–   נגד יאיר לפיד		–   אינו נוכח בנימין נתניהו		–   אינו נוכח אלון שוסטר		–   אינו נוכח פנינה תמנו		–   אינה נוכחת     

יריב לוין: האם יש באולם חברת כנסת או חבר כנסת שטרם הצביעו ומעוניינים להצביע? בבקשה

דן מרזוק: (קורא בשם חבר הכנסת)     אלון שוסטר		–  נגד     

יריב לוין: אם כן, חברות וחברי הכנסת, תמה ההצבעה

יריב לוין:  אדוני המזכיר, אנא לסכם את התוצאות

יריב לוין:       אלה תוצאות ההצבעה: בעד – 61, נגד – 52, אין נמנעים

יריב לוין:  לפיכך אני קובע, שההודעה של יושב-ראש הוועדה המסדרת התקבלה

יריב לוין:       אנחנו עוברים להצבעה על ההודעה השנייה של יושב-ראש הוועדה המסדרת לעניין בחירת ועדה מיוחדת לדיון בהצעת חוק לתיקון פקודת המשטרה (סמכויות), התשפ"ג–2022, פ/80/25

יריב לוין:  גם לעניין זה התבקשה על ידי הממשלה הצבעה שמית

יריב לוין:       אדוני המזכיר, בבקשה

יריב לוין:       הצבעה שמית     

דן מרזוק: (קורא בשמות חברי הכנסת)     משה אבוטבול		–   בעד יולי יואל אדלשטיין	–   בעד אמיר אוחנה		–   בעד ינון אזולאי		–   אינו נוכח גדי איזנקוט		–   נגד ישראל אייכלר		–   בעד ואליד אל הואשלה	–   אינו נוכח קארין אלהרר		–   נגד עמיחי אליהו		–   בעד זאב אלקין		–   נגד דוד אמסלם		–   בעד אופיר אקוניס		–   בעד משה ארבל		–   בעד יעקב אשר		–   בעד אוריאל בוסו		–   בעד דבי ביטון		–   נגד חיים ביטון		–   בעד מיכאל מרדכי ביטון	–   נגד דוד ביטן			–   אינו נוכח בועז ביסמוט		–   בעד ולדימיר בליאק		–   נגד מירב בן ארי		–   נגד רם בן ברק		–   נגד איתמר בן גביר		–   בעד יואב בן צור		–   בעד אברהם בצלאל		–   בעד אורנה ברביבאי		–   נגד ניר ברקת		–   בעד טלי גוטליב		–   בעד יצחק גולדקנופ		–   בעד מאי גולן			–   אינה נוכחת יואב גלנט		–   בעד גילה גמליאל		–   בעד בנימין גנץ		–   אינו נוכח משה גפני		–   אינו נוכח סימון דוידסון		–   נגד אבי דיכטר		–   בעד גלית דיסטל אטבריאן	–   אינה נוכחת אלי דלל			–   בעד דני דנון			–   בעד שלום דנינו		–   בעד אריה מכלוף דרעי	–   אינו נוכח שרן מרים השכל		–   אינה נוכחת ניסים ואטורי		–   בעד מיכל מרים וולדיגר	–   בעד יצחק שמעון וסרלאוף	–   בעד מכלוף מיקי זוהר		–   בעד יאסר חוג'יראת		–   נגד אימאן ח'טיב יאסין	–   נגד ווליד טאהא		–   נגד בועז טופורובסקי		–   נגד משה טור פז		–   נגד אחמד טיבי		–   אינו נוכח יוסף טייב		–   בעד אוהד טל			–   בעד יעקב טסלר		–   בעד חילי טרופר		–   נגד אלי כהן			–   בעד אלמוג כהן		–   בעד מאיר כהן		–   נגד מירב כהן		–   נגד מתן כהנא		–   נגד עופר כסיף		–   נגד אופיר כץ		–   בעד חיים כץ			–   בעד ישראל כץ		–   בעד רון כץ			–   נגד יוראי להב הרצנו		–   נגד מיקי לוי			–   נגד יריב לוין			–   בעד נעמה לזימי		–   נגד אביגדור ליברמן		–   נגד יאיר לפיד		–   אינו נוכח טטיאנה מזרסקי		–   נגד מרב מיכאלי		–   נגד חנוך דב מלביצקי		–   בעד יוליה מלינובסקי		–   נגד מיכאל מלכיאלי		–   בעד אבי מעוז		–   בעד אורי מקלב		–   בעד יעקב מרגי		–   בעד שרון ניר			–   נגד בנימין נתניהו		–   אינו נוכח יואב סגלוביץ'		–   נגד יבגני סובה		–   נגד משה סולומון		–   בעד לימור סון הר מלך	–   בעד אופיר סופר		–   בעד אורית מלכה סטרוק	–   בעד עידית סילמן		–   בעד בצלאל סמוטריץ'		–   בעד משה סעדה		–   בעד גדעון סער 		–   נגד  מנסור עבאס		–   נגד איימן עודה		–   נגד יוסף עטאונה		–   נגד חמד עמאר		–   נגד צביקה פוגל		–   בעד עודד פורר		–   נגד מאיר פרוש		–   בעד יסמין פרידמן		–   נגד אורית פרקש הכהן	–   נגד מטי צרפתי הרכבי	–   נגד יואב קיש		–   בעד גלעד קריב		–   נגד שלמה קרעי		–   בעד אליהו רביבו		–   בעד מירי מרים רגב		–   בעד שמחה רוטמן		–   בעד עידן רול			–   נגד יואל רזבוזוב		–   נגד אפרת רייטן מרום	–   נגד יפעת שאשא ביטון	–   נגד אלון שוסטר		–   נגד אלעזר שטרן		–   נגד עמיחי שיקלי		–   בעד מיכל שיר סגמן		–   נגד נאור שירי		–   נגד עאידה תומא סלימאן	–   נגד פנינה תמנו		–   אינה נוכחת     

יריב לוין: מזכיר הכנסת, אנא קרא בבקשה שוב בשמות חברי הכנסת שטרם הצביעו

דן מרזוק: (קורא בשמות חברי הכנסת)     ינון אזולאי		–   אינו נוכח ואליד אל הואשלה	–   נגד דוד ביטן			–   אינו נוכח מאי גולן			–   בעד בנימין גנץ		–   אינו נוכח משה גפני		–   בעד גלית דיסטל אטבריאן	–   בעד אריה מכלוף דרעי	–   אינו נוכח שרן מרים השכל		–   נגד אחמד טיבי		–   אינו נוכח יאיר לפיד		–   אינו נוכח בנימין נתניהו		–   אינו נוכח פנינה תמנו		–   אינה נוכחת     

יריב לוין: האם נמצא באולם חבר כנסת שמעוניין להצביע וטרם הצביע? כן

דן מרזוק: (קורא בשם חבר הכנסת)     ינון אזולאי 		–  בעד       

יריב לוין: תודה רבה

יריב לוין:  אם כן, להלן תוצאות ההצבעה: 61 בעד, 52 נגד, אין נמנעים

יריב לוין:  לפיכך, אני קובע שהודעת יושב-ראש הוועדה המסדרת לעניין בחירת ועדה מיוחדת לדיון בהצעת חוק לתיקון פקודת המשטרה (סמכויות), התשפ"ג–2022, פ/80/25 התקבלה

יריב לוין:      חברות וחברי הכנסת, תם סדר-היום של אתמול

יריב לוין:       הישיבה הבאה תתקיים היום, יום רביעי, כ' בכסלו התשפ"ג, 14 בדצמבר 2022, בשעה 11:00, קרי בעוד קצת יותר מחצי שעה

יריב לוין:      ישיבה זו נעולה